text:
早前鴨會龍頭雪藍通知大家 Pekkle 出左 "混貨三寶",自此各 Pekkle fans 就疲於奔命,四出搜尋呢三寶,so far 都只係見過 Pekklebaby可以搵得齊三寶,係自己同好友通力合作之下,終於係日前都買齊呢次既 "Pekkle 煎釀三寶" lu...
首先到手既係呢粒〝書形擦膠〞,其實最初只係買到一粒,過左幾日之後,再係另外一間精品店買埋店內最後兩粒,結果一共買到三粒,所以先捨得拆開黎睇,好開心呀!
用 Pekkle 短尺比對一下,好等大家有個概念知道呢粒擦膠大概係咩 size...
拆開包裝,我覺得好靚呀!擦膠以藍及白色做主色,真係整到成本書咁既形狀,就算連封套背面既 Pekkle 頭都好 cute...
呢個印仔就係第二樣買到手既三寶,一樣咁靚!
冇乜技巧,所以印出黎既效果係差左少少,不過唔緊要啦!都係志在比大家睇下個印仔印出黎既咩公仔樣既姐....
呢樣就係最後一樣到手既三寶.由雪藍通知計起,已經行左好多地方,都係冇辦法買得到,其實都見到有間精品店有得賣呢款衫仔 memo pad,可惜偏偏就係賣哂 Pekkle 呢款!!係打定輸數既情況底下,全靠我既好同事兼朋友仔,佢知道我四出搵緊呢本 memo pad,所以都有幫我留意,就係咁佢竟然幫我搵得到,仲要係兩本咁多添!收到實物,覺得比起係網誌睇到仲要得意,原本唸住可以一本儲,一本拆開黎睇,結果都因為太 "靚仔" 所以係唔捨得拆...


c: text/html

text:
「科技」
現今科技發達,幾乎每個人都會有一部智能電話.本來科技嘅原意係令生活更加方便,但係亦因為科技而令人與人嘅關係疏遠.你每日究竟會花幾多時間係部電話到?有時我都覺得好好笑,因為而家真係越嚟越少人會打電話,好多都係用即時通訊軟件溝通.咁電話唔係用嚟打電話,咁其實同一部電腦有乜嘢唔同?過去十年科技嘅改變對大家嘅生活真係好大,但係偏偏自己嘅工作就同科技又關.
「人生」
人生嘅時間真係好短,短到無人信.好多人都會講活在當下,但係乜嘢係活在當下?雖然科技真係令大家嘅生活方便咗,但係隨著時間一分一秒咁過去,其實大家有無忽略咗身邊人呢?小朋友真係大得好快,老人家亦都老得好快.而自從郭大少出世之後,其實用手機嘅時間真係少咗好多,因為要照顧佢係真係無時間理部電話.不過咁亦都好,因為親子嘅時間真係好難得.人生其實仲有好多值得大家去花時間,所以唔好浪費自己嘅時間,多啲陪伴身邊人呀!
「病態」
其實依家有好多人用手機用到一個病態嘅地步.有時行路真係全程可以望住部電話,撞到人都事少,發生意外就無謂啦!最特別嘅係而家啲人真係覺得發咗個訊息俾你就一定睇到.老實講唔係事必睇到,如果真係有急事嘅,點解唔可以打電話?所以依家好多時都會同人講如果搵我你可以留低訊息,但係我未必可以即刻覆,如果有事嘅可以打俾我.如果無人聽可以留低口訊,我收到嘅就一定覆.
Also published on Medium.

robotstxt: allowed

filter: keep


text:
二零一七年初,我正式開始咗教德文嘅生涯.一路以嚟,都用遙距教學嘅形式嚟教.直到舊年返香港,先有機會開「真人班」,可以面對面咁教,感覺真係唔同啲,真係教得好開心,呢張相,係個課程Recording度cap出嚟的.本來以爲因爲住喺德國呢個限制,我呢世人都唔可能開真人班,結果兜兜轉轉,竟然都有機會可以做到.
你可能會問,投身運動,無論幾勇武都好,始終都要食飯,搵唔到食,我點樣可以維持我嘅生計呢?
係呀,事業真係好重要.放棄咗穩定嘅工作同收入,生活嘅壓力的確會多咗,作爲一家之主,我仍然要負起養家嘅責任.德國法定退休年齡係六十七歲,即係話,如果我健健康康順順利利,我仲要諗嚟緊三十七年我要用咩形式養妻活兒.
三十七年太遠啦,我唔知道可以點講,不如講下嚟緊三年我有咩目標啦!
嚟緊三年,我最終極嘅目標,係喺德國設立一間蚊型嘅實體德文補習社.
真係蚊型就夠,一年可以開到十班八班,請到一個半個手足,有足夠餬口嘅盈利,可以健康咁發展落去嘅基礎,我就已經好滿意.
識得我嘅人,都知道我係德國教邪教教主,好鍾意德國.不過,好多人雖然想嚟德國生活,或者係有機會,甚至有條件移民德國,始終都認爲德文好難學得好,同埋德國呢個國度,好似好遙遠好陌生,要嚟生活,好似無從入手咁.
我諗一個短期親身體驗德國生活,學好德文嘅機會,對於好多人嚟講,可能係第一步.萬事起頭難,如果我可以分享過去十年德國生活嘅經驗,學德文嘅心得,我好樂意咁做.德國人成日都講Integration呢個字,其實融入德國生活,無你想像中咁難,如果有人畀到一個所謂嘅Kochrezept你,你肯畀心機,一步一步照住嚟煮,雖然煮起上嚟,都會煮到滿頭大汗,但係唔會話煲燶粥的.
其實個Vision係希望可以一頁一頁咁樣寫好個Kochrezept出嚟,幫到香港人融入德國嘅生活.呢個理想,的確係好遙遠,不過我覺得千里之行始於足下,只要個方向係啱的話,就要一步一步咁走落去.
下一次我會講下,我會用咩形式去一步一步咁達到我嘅目標,同埋我會用咩形式嚟教德文.
延伸閱讀:
此為石賈墨之原創文章,轉載前請事先徵求授權並註明出處 www.stegermatt.de
想知多啲有關課程嘅資料?即刻Click入嚟呢到睇下啦!
歡迎隨時聯絡我了解更多
WhatsApp: +4917695274920
Signal: +4917695274920
Telegram: @Stegermatt


text:
隱形牙齒矯正系一種喺過程中唔影響人外觀嘅方式,由於呢種方法會讓別人睇唔出自己有矯正牙齒,絲毫唔干擾人嘅口腔形象,所以呢種牙齒矯正方式也深受現代人嘅歡迎,為了保證佢嘅效果,我哋喺平時嘅飲食方面必然也系有諸多該注意咩野,其中飲食上便更系重要,具體嘅,以下就系珠海口牙科醫院專家所畀出嘅介紹:
—— 隱形牙齒矯正嘅人喺飲食上有邊些要注意
唔好食用質地較硬嘅食物,如:堅果,骨類食品,以及有殼類嘅海鮮等硬度較高嘅食品.
唔好食粘性大嘅食物,年糕,肉類等要用刀切成一小塊後喺食用,千祈唔好用牙齒直接撕咬.
少食零食,日常生活中要減少,甚至盡量唔食零食和糖果,特咪系香口膠,香口膠容易粘附到矯正器上唔易清潔.
餐後可用水或茶水漱口,喺人體口腔中存在大量嘅微生物和畸形嘅致病細菌存在,如果唔注意口腔衛生清潔,會導致細菌嘅大量滋生,造成蛀牙或牙周構造炎症,使治療效果大受打折.
抵注意嘅系如果選擇如果選用無托槽隱形矯正技,喺進食前要將牙套摘下,並喺進食後清潔牙齒及牙套.
總之,為了牙齒矯正嘅效果,上述嘅呢些飲食要求對於我哋嚟講幫助都系非常大嘅,大家喺平時最好得嚴格按照上述嘅要求嚟處置自身嘅問題,盡量做到讓自身少一些呢方面嘅問題困擾!


text:
近排港股升到痴咗線,好多人都揸住大量嘅貨,甚至借埋孖展日日將PnL推上去(路飛都有120%倉位,PnL都好好彩已經過咗上年).大家都好似坐緊係一㗎超高速移動嘅跑車,但係其實心目中都諗緊應該幾時落車,唔想出事嘅時候撞到粉身碎骨.
對於幾時落車,其實冇乜特定嘅方法,有人會提早落車,跟住以後唔睇股票;有人見到開始剎車,就落定車先.我喺呢度純粹分享自己嘅做法同諗法(唔代表一定啱):首先,我就預咗斷左隻手,即係話普通嘅剎車我係唔會落車,因為唔夠痛,要真係第一次撞車之後,斷住隻手咁落車.因為根據多次嘅經驗,你提早落車其實會忍唔住上返車,最後同樣結果都係斷手落車,中間仲要賺少咗.
其實落車嘅精髓係當你斷左隻手落車之後,唔好諗住再上返車搵返隻手,跟住最後斷埋隻腳,瘋瘋癲癲咁樣YOLO踩盡油衝完一次之後,就唔好再博命啦!
最後,你會問乜嘢先為之斷左隻手,其實對於每一個人都有佢嘅數字,我就係單日PnL跌咗3-4%左右,但係對於好多人可能係7-10%.至於點樣量度呢個數字,其實可以用你嘅感覺:如果跌嘅時候你覺得好嬲,或者好唔開心,呢個只係普通嘅「剎車」,「斷手」嗰一下係跌到你靈魂出竅,唔識嬲亦都唔會感到唔開心,成個人變咗空洞咁樣,望一望個窗唔明點解個世界咁平靜,咁你就差唔多要放貨啦.


text:
一上 Facebook 行山 group,間中會睇到呢啲留言:「請問有無咩行山路線適合新手呢?」有時真係好佩服谷友好有耐性認真去解答,因為呢個問題一啲都唔易.其一,所謂新手,究竟有幾新? 年紀又幾大? 鍾意爬山,睇海定係睇星? 畀著我,真係唔知從何入手.
籠統咁講,新手行山揀路線可以考慮以下幾個原則:
近屋企
香港差唔多區區都有幾座山,而呢啲山頭,大多數都有晨運設備甚至晨運徑.而喺屋企附近行嘅優點,就係較為熟地頭,迷路嘅機會唔大 (因為你至少會認到地區地標),而且又唔使逼車逼船.至於裝備方面,亦可以盡量輕巧,等真係發覺自己愛上行山,先慢慢添置啦.
延伸閱讀:《[區區有山行] 18區行山徑一覽》
諗個主題
最初叫你漫無目的行一轉城門林道,相信唔少人會覺得悶.如果唔係,近年啲人都唔會一窩瘋逼去大棠睇紅葉,或者上大東山睇芒草.所以,初初行山除咗要考慮難度,亦可以揀啲有靚景睇,有好嘢食,甚至有動物睇嘅地方.有個自己鍾意嘅目標,會令你忘卻行山嘅辛苦.
諗好點走
交通固然係計劃路線嘅一個考慮因素,不過對新手嚟講,最重要應該係離開嘅交通.如果第一次行山就遇著要喺西灣亭過百蚊一位嘅黑的,隨時會影響心情.亦最好揀啲方便撤離嘅路線,萬一發覺行唔掂,都可以安全走人.
延伸閱讀:《港鐵直達之行山徑(一)》,《港鐵直達的行山徑 (二)》
睇星星
唔係睇雙子座流星雨,係講緊每條路線嘅難度級別,越多星星就難行.咪睇輕呢啲星星,全都有根有據,自問自己係新手,就唔該揀一兩星.
延伸閱讀:《[何謂新手路線] 香港及國際的行山分級制》
提下大家,漁護署有個叫「郊野樂行」嘅網站,有齊全港咁多條山徑,全部都係廣闊大路,大家可以上去慢慢揀.
更多:
Fitz Facebook 專頁
[新手限定] 行山必要裝備與物資
行山初學者的3大秘訣
[有片] 保護郊野的4小步
Fitz Hiking 行山


text:
OASIS | 余拜仁:記得林家謙
香港人依家嘅生活困難有好多,想出去行下玩下又要計得掂「3+4」呢條數,出唔到去留番喺度要搵啲娛樂都唔係咁易,好似想買張正價飛入紅館睇騷都係難過登天,呢大半年嚟幾乎每一個流行音樂會都係一票難求,如果你無特別人脈幫到手,又唔識用軟件攻陷票務系統,基本上每一個門票開售日子都係受難日一樣,輕則「321,321,321」等足大半日,重則就連網站都入唔到,唔好以為就咁玩完,其實都只係無間地獄旅程嘅正式開始;廣大樂迷開始終日流連各大討論區同TG Group,瘋狂出Post求飛:「真歌迷自用」之聲此起彼落,同時又要Mon住有無善心人「原價加手續費轉讓」,過程中仲要避開諸如自己先落訂對方後潛水同假飛等等陷阱,一般嚟講好多人都係時間浪費咗,精神消磨咗,最終仍然係一無所得. 所以,能夠成功獲得一票在手,本身已經贏咗,如果撞到一個精彩豐富嘅演出製作,就更加係六合彩頭獎級嘅收穫;最近,唔少人都享有到呢種福氣:合共7場嘅《Summer Blues林家謙演唱會》上周日順利完成,為紅館騷帶嚟唔同突破,坊間反應普遍相當正面,唔少人睇完一場又想睇多一場,只係睇到一場嘅就難免覺得失落同唔夠喉.主人翁林家謙2019年正式以獨立唱作人身分出道,慢慢走入大眾嘅視線,短短三年時間就成功登頂走進香港流行樂壇神殿紅館,唱足七場四面台,到底有咩過人之處呢? 唱作人嘅強項係可以一手包辦唱歌作樂,寫歌畀自己唱,畀人哋唱,以至自己再拎番別人的歌嚟唱,所以當開騷嘅時候,作品嘅選擇同維度可以好多好闊,變化亦大,今次《Summer Blues》都盡見呢個好處,既有林家謙自己嘅首本名曲,亦有佢為香港樂壇其他歌手創作嘅作品,所以就算如佢本人所講,出道三年累積嘅個人單曲唔係好多都好,整個製作喺歌曲嘅豐富同多元程度上,實在不成問題,佢同時將自己為其他同行創作嘅作品巧妙地擺放喺演唱會嘅不同部分,並且誠邀當中嘅知音同路人一齊分享呢個重要時空,於是乎佢嘅嘉賓環節並唔係純粹搵個Friend唱兩句間下場,畀主人翁抖抖氣換件衫咁簡單. 林家謙同團隊嘅心思遠遠唔只放喺嘉賓環節之上,而係見於成個《Summer Blues》嘅唔同方面,包括點樣用唔同嘅作品去闡述演唱會嘅主題「Summer Blues」,同時為咗貫徹主題「美麗回憶,記得就好」,佢唱完歌單上嘅最後一首歌之後,就算係終極尾場,亦都無再好似好多其他歌手咁遵從紅館傳統,換套便服出嚟唱多幾首先走,忠於自己想法,圓滿執行細節.
OASIS | 余拜仁:舞蹈界的一頭牛
有日聽開收音機,有一個關於「香港機遇」嘅節目宣傳,一名科研機構巨頭話「矽谷其實係演化出嚟,唔係打造出嚟⋯⋯你仲要跟住人哋個模式嚟做,只會愈行愈慢」;當時一聽已經覺呢位學者言簡意賅,同時諗諗文化藝術發展,何嘗唔係一樣?下下大大聲由上而下話要「打造」呢樣果樣,結果有幾多嘢係成功過?反而靜靜地由得民間自然地去生長,演變同轉化,隨時仲多驚喜(唔代表官方,以至商界從此咩都唔做,做人嘅嘢,過猶不及唔好,斷章取義都唔好).睇番疫下呢幾年嘅藝文界,面對嘅困難當然好多,同時可喜嘅發展都有唔少,當中包括一啲獨立藝文空間嘅成立同營運,閱讀界有七份一書店,留下書店同獵人書店等等,表演藝術界則有小田工作室同牛吉地等等,漸漸成為咗一道又一道嘅全新風景,其中牛吉地最近順利搬遷,新階段嘅發展都令人相當好奇. 牛吉地係由幾位志同道合嘅表演藝術同業成立同營運,用番佢哋喺Social Media嘅用語,使命之一係「We share a space」,期望成為到同業之間嘅共享工作室;紮根新蒲崗剛剛好有兩年多嘅時間,喺踏入三歲嘅日子,牛吉地搬咗去區內另一個位置,地主之一嘅本地編舞及舞者陳偉洛(阿洛)睇番過去兩年嘅發展,坦承中間都有一段迷迷糊糊,唔係好知點樣行落去嘅日子,「第一年剛剛開始,係有多啲活動發生,我哋幾個(創辦人)都好想『搞啲嘢』,包括創作上,交流上,之後疫情係打亂咗大家嘅步伐,唔只我哋,成個行業都係,就連租用情況都會好受影響;然後去到第二年,我哋幾個本身都各有各忙,就連會都少開咗,真係純粹做多咗租場嘅嘢.」的而且確,單係阿洛本人,過去一年就有四個創作,如果觀眾夠活躍同勤力嘅話,基本上平均每隔幾個月就會睇到佢嘅演出,加上往往佢都係連編帶跳,耗費嘅心力,時間同精神絕對係想像得到. 剛巧喺牛吉地喬遷之際,阿洛自己都同時交出咗全新力作—《愛若有如果》,「力作」係有好多個層面,首先係觀眾反應相當不俗,已經唔易;然後,今次係佢創作生涯入面首次擔任編舞而自己係無一齊落場去跳嘅,即係作品嘅最終呈現係完完全全交晒俾其他表演者;同時,喺佢同四位各具表演特色同個人性格嘅表演者合作期間,過程同結果都係同樣快樂,滿足同稱心,如果扣連番作品嘅命題,就係「好有愛」,「我自己都同好多編舞合作過,同時亦會聽過同見過表演者佢哋其他嘅合作,所以知道呢樣嘢係一啲都唔易」.呢個作品嘅維度好闊,既講唔同範疇,唔同領域嘅愛,對自己,對他人,對世界等等,又以舞蹈創作呢個形式去對現時舞蹈創作環境提出自身嘅批判,阿洛形容今次創作歷程係幸運嘅,「首先大家都好信任大家,呢樣嘢係錢都買唔到,然後大家對一啲課題嘅睇法就算唔會完全一樣,但都係非常接近嘅,於是乎就好能夠理解,好容易明白大家做緊咩,一齊行緊去邊.」 目前阿洛又已經埋首喺下一個創作入面,係同《愛若有如果》截然不同嘅另一個製作,除咗個人作品之外,同時都好期待牛吉地喺佢同其他同業嘅主理下,又會為獨立藝文空間生態構成一幅點樣嘅全新畫面.
OASIS | 余拜仁:這是關於對人的尊重
大半個社會過去一個星期都係一片愁雲慘霧,為著近年,以至近十年以嚟這宗非常罕見嘅嚴重舞台意外傷心,擔心同掛心;正所謂:「最緊要人無事」,身體受傷嘅,我哋都習氣祝福佢哋盡快康復,吉人天相,心靈受創嘅,我哋都互相支撐,手牽手肩並肩共度難關.事故發生之後,除咗嚴正問責,期望盡快搵出今次肇因之外,演唱會嘅製作流程,成本控制,風險管理,以至最關鍵嘅:對人嘅管理同安排,全部都成為咗大眾聚焦嘅地方,其中舞蹈員嘅待遇就尤其受到關注. 喺香港流行樂壇入面,「紅館」係極之特別嘅符號,不論新人或者舊人,出道或者告別都好,「開紅館」都係非常重要嘅儀式,絕對係個人成績表上十分關鍵嘅一筆;同時,「開紅館」亦有其特別嘅模式,其中勁歌熱舞,或者起碼載歌載舞都係不可或缺嘅(分別只係環節嘅長與短),就算平日真係習慣就咁企喺度或者坐喺度唱歌嘅歌手,一旦有機會登上呢個殿堂,普遍都難免「從俗」跳番或者至少搖番幾首歌,似乎咁樣先至符合到唔少樂迷對「演唱會」嘅預期. 既然舞蹈係咁重要,咁舞蹈員嘅待遇應該好好啦係咪?咁又似乎係無必然關係.部分資深舞蹈員慨嘆,近年演唱會嘅規模愈搞愈大,預算愈加愈多,但係真係花喺舞蹈員身上嘅錢,咁多年嚟嘅升幅係完全唔合比例,當中嘅分配更係落後於台前嘅樂手同幕後嘅Crew member;錢多錢少係一回事,保護得足唔足夠又係另一回事,眾所周知,舞蹈員係靠身體搵食嘅,佢哋平時自己當然會勤力練功,好好養護,然而踩台演出會有好多突發事件,唔係話你個人夠小心就可以,一旦不幸出事嘅話,唔只影響到果一場,果一次演出,仲有機會影響埋其後嘅工作機會,影響深遠. 主辦單位依家普遍都應該有買保險,問題係買得足唔足夠呢?保障範圍包啲咩?賠償嘅錢有幾多?Claim錢易唔易同快唔快?甚至會唔會「有後果」?有行內人透露,個別主辦單位會視Claim保險嘅人係麻煩友,除咗唔願意幫手,甚至會將對方放入黑名單,減低日後錄用機會,於是乎,舞蹈員就會面臨兩難,明明有需要Claim又唔夠膽,真係唔Claim嘅話最終又係自己蝕底. 以上嘅行業問題相信只係冰山一角,更多唔同崗位肯定會有更多其他問題,歸根究底,呢啲全部都係關乎對人嘅尊重,大家有無將唔同嘅單位都視作平等嘅伙伴呢?「己所不欲,勿施於人」嘅黃金律雖然老土,但係有用,只有重新重視番人嘅價值,各種問題先有機會慢慢改善.
OASIS | 余拜仁:與其睇騷,不如做騷?《千方百計》挑戰你
疫症大大革新咗整個世界嘅運作,收窄去到個人層面,人類嘅生活行為同模式都出現咗好多變化,例如運用時間嘅方法同優次.當劇場同博物館等文化場地全面封閉期間,唔少觀眾都係Disney+加Netflix長伴左右,餓咗Live Show良久都矢言等到場館重開,必定蜂湧入場,報復睇騷;然而當一切復常,機會重臨時,上述嘅畫面又似乎無出現到,原因眾多:淺層嚟講,市面上唔同類型嘅活動都一次過返晒嚟,單係唔少藝團同創作人都要追番落後,觀眾時間又無明顯多到,僧多粥少之下必然有嘢遭到割捨;拉闊少少去睇,中間可能仲牽涉到一啲價值判斷,當一啲嘢失去咗,之後我哋可能更加珍惜,或者覺得無咩可惜,到底重入劇場係屬於前者,定係後者? 早前機緣巧合地受到劇場朋友嘅邀請,喺太子一個獨立運作嘅文化藝術空間參加咗一個劇場作品嘅「試玩」,點解係「試玩」而唔係「試演」呢?因為呢個作品入面,係唔會有專業或者業餘嘅表演者演畀你睇,成個場地只係得我同另一位參加者喺度,兩個素未謀面嘅人跟住指示去做啲嘢,於是乎我唔再係入到場搵個位,繑埋雙手去睇跟住有咩發生,有咩發生都完完全全在乎於我同對面果個人嘅造化. 會唔會好無聊?創作團隊真係扭盡六壬,喺提供俾參加者嘅指示入面放滿咗巧妙嘅設計,容讓呢兩個陌生人喺非傳統劇場嘅空間入面相遇,相交,然後相識,相知,過程中當然係受到指示嘅引領,但係框架本身係好開放,就算兩個完全相同嘅人,都無可能創造得番完全一樣嘅經歷,而且一日未離場,一日都唔會知道最終會有咩事發生,繼續行落去嘅吸引力係極之大;即係有咩好玩?如果你係追求一個被動式嘅觀賞活動,想喺有距離嘅狀態有嘢睇下,你就唔好考慮入場,相反如果你個心係夠開放,想試下花大約一個半鐘頭投入落一個新空間,一段新關係入面,你睇到嘅遠遠唔單止係對面果個新朋友,更多更多其實係你自己本身. 呢個講又唔易講,聽落亦未必即時理解得嚟嘅作品叫係《千方百計》第二部份:相遇(A Thousand Ways Part Two: AN Encounter),係由美國劇團600 Highwaymen喺疫情期間創作,聚焦喺孤獨同分離,最特別嘅係點樣修補社會上因立場而導致嘅關係分歧.香港版本嘅翻譯同戲劇構作陳泰然就話,喺疫症期間,美國內部除咗隔離,亦都因為各類型政治同價值觀問題增加咗人與人之間嘅距離,「當了解到創作動機,我們認為這種社會分裂不只於美國,而正於世界不同地方發生,亦包括香港.此時正好讓我們回想,這些距離是如何產生,也如何能夠修補.」 相對於傳統劇場,《千方百計》係喺近年新成立嘅獨立文化藝術空間小田工作室發生,創辦人李漢廷指出,小田工作室一直支持主流以外嘅劇場形式同美學探索,「本地劇場脈絡而言,比較實驗性,或受眾群較少的作品,也許難以得到正式場地支持,或文化機構的藝術空間資助,而小田工作室則希望以獨立營運的駐場,創作及展演空間讓所述的作品發生,從而增加本地劇場作品的多樣性.」 呢個作品每次只可以容納兩位參加者,可以想像到名額係極之有限,去到執筆呢刻,聽講正場已經爆晒,再額外加開咗少少場次,如果你有少少心動,或者真係需要千方百計咁去搵飛,祝你好運.
OASIS | 余拜仁:開始令⼈擔⼼的Marvel Universe
近嚟戲院持續都係⼤排⻑⿓,除咗有永恆男神湯告魯斯載譽續拍嘅《壯志凌雲:獨⾏俠》,近⽇⼜有Marvel重磅製作《雷神奇俠4:愛與雷霆》上映,作為「漫威宇宙」 新階段嘅另⼀巨作,並且屬於⾸部突破「個⼈三部曲」模式嘅英雄電影,喺經過《奇異博⼠2:失控多元宇宙》雷聲超⼤,⾬勢飄忽嘅半滑鐵盧後,到底製作團隊今次交出啲咩成績?能唔能夠先為電影公司扳回⼀城,繼⽽再為「漫威宇宙」開闢更多疆⼟呢?雷神份屬元祖級英雄,早早已經同美國隊⻑,鐵甲奇俠等⼈維護住地球,以⾄係宇宙嘅和平,身為神嘅佢擁有呼喚雷電嘅神⼒,亦配有個⼈專屬嘅雷神之鎚;喺過去嘅 「個⼈三部曲」,以⾄其他群雄並起嘅⼤戰電影,雷神經歷過⾄親離世,兄弟鬩牆,情場得/失意,既拯救過半個地球嘅⼈⼝,⼜喪失過⾃⼰出⽣及成⻑嘅神域,喺起起伏伏中,佢試過迷失,消沉,然後⼀如其他英雄重新振作,抖擻,嚟到今集,仲有啲咩可以發展同突破呢? 答案係:相當乏善⾜陳.今集劇情(放⼼都係無咩劇透成份)⼤致係講神原來都唔係絕對無敵嘅,宇宙間係有⼀把「殺神劍」,有⼀位曾經受到衰(嘅)神虧待嘅⼈執起咗把劍,受到劍中遠古邪惡⼒量嘅加持(同⽀配),晉身成為屠神者展開咗宇宙殺神之旅,⼀嚟對⽅殺到埋身,踩⼊⾃⼰族裔嘅根據地,⼆嚟為咗全體神嘅福祉,以防神嘅全⾯覆滅,雷神決定挺身⽽出;聽故唔好駁故,先唔好講隨隨便便有把傳說中嘅魔劍,就可以輕⽽易舉創造⼜⼀個神級奸⻆,就算係神和神和神之間嘅廝殺衝突,本身就唔係啲咩新嘢,《雷神奇俠3》正正就係雷神同佢個⾛⽕⼊魔家姐嘅⽣死對決,打到原居神域都天崩地裂.不論係情節鋪陳⽅⾯,抑或係場⾯營造⽅⾯,今次嘅神級⼤戰都無⽐上次突破太多,並無為觀眾帶嚟太多印象深刻嘅地⽅;作為Marvel作品,呢個可以話係硬傷,畢竟連 《尚氣》同《奇異博⼠2:失控多元宇宙》兩部⼝碑稍遜嘅作品,前者有如《⽣死時速》般嘅單層巴⼠⾁搏追逐戰,後者有⼥魔頭硬闖法師神壇攻防戰.打嚟打去嘅⼤戰固然係Marvel電影不能或缺嘅基礎,同時個⼈掙扎及成⻑都係作品必不可少嘅元素,奇異博⼠也好,⿊寡婦也好,任何英雄英雌都好,基本上呢個都係作品公式嘅主要部分,好似之前所講,雷神⼀路⾛來都已經經歷唔少,今次最⼤嘅命題就係重遇當年嘅地球⼥友,千帆過盡,到底⼆⼈點樣⾯對⾃⼰同對⽅呢?⼀⽅⾯呢條線伏咗咁多集,係會令粉絲有所期待,另⼀⽅⾯佢嘅實際處理只可話係情理之中,無咩意外,加加埋埋,《雷神4》就僅僅成為⼀部「可以睇下」嘅電影,事實上不久前先登場嘅奇異博⼠都有類似問題,令⼈擔⼼嘅係,如果⻑此下去都係繼續維持呢種拍法,呢個⽔平,Marvel電影或會不幸淪為「變型⾦剛」系列,公司繼續要拍,影迷唔想再睇.
OASIS | 余拜仁:珍惜眼前人和事
傳說中第六波疫情好快又有機會出現,就喺坐五望六嘅小小空間,呢個城市總算係恢復番少少嘅元氣同生氣,幾乎每一個流行樂演唱會都係全票售罄,求票聲音此起彼落,就算係過去被認為門檻稍高嘅劇場節目,成績一樣亮麗,好似香港話劇團搬演法國創作人Pascal Rambert嘅《姊妹》都因為觀眾反應熱烈而臨時加場,加完又再旋即爆滿,唔少尾場觀眾都慶幸:「好彩入到場」;《姊妹》係話劇團全新劇季第一個同觀眾見面嘅作品,而呢個喺備受疫情來回折騰嘅新劇季就以「同『戲』連枝」(Together in Theatre)為題,一眾同話劇團,以至本地話劇界關係極深,同時影響極大嘅代表人物將會陸續登場,都叫唔少劇界粉絲甚為期待. 香港話劇團屬於本地旗幟藝團,喺迎來成立45周年嘅大日子,劇團決定邀請番某種老朋友返嚟一齊玩,台前幕後主演主創,個個崗位都有,其中金馬獎影帝謝君豪重回熟悉嘅舞台,主演以兩代人因家族生意而爭權奪利為題嘅《天下第一樓》,除咗有謝君豪呢位話劇團前首席演員之外,劇本本身屬於話劇團前駐團編劇何冀平嘅成名之作,先後應邀到過歐美日韓台等地巡迴演出,以至被改編成電視劇,水準絕對有保證;除咗話劇團有周年誌慶,位於中環嘅香港大會堂同樣慶祝緊落成啟用60周年,話劇團將會重演金牌編劇杜國威嘅《愛情觀自在》,作品上一次演出係喺1998年,以幽默筆觸寫出咗愛情同無常嘅真諦,事隔24年,我城方方面面都變遷巨大,物非人非,又且看呢套經典作品有否變形走樣,做到歷年不變. 講起人物變遷,話劇團嚟緊都有重大變化,擔任藝術總監一職長達14年嘅陳敢權(Anthony)將會卸任交棒,佢由80年代開始就同劇團結緣,從事過唔同崗位,直言「劇團已是我的家」;疫情過去幾年反反覆覆,Anthony直指對創作人嘅心靈都造成嚴重打擊,「可謂劇團營運最艱難嘅時期」,期望疫情早日受控,讓同業重回舞台,並祝願劇團繼續秉承傳統,製作卓越作品,發揮到「以戲劇提升思考,撫慰心靈」嘅重要作用. 尋晚落筆之際驚聞噩耗,中英劇團前藝術總監古天農與世長辭,享年69歲;由於消息嚟得突然,業界都相當震驚,古天農係本地資深劇場工作者,曾任中英劇團藝術總監一職長達26年,帶領團隊創作出大量經典劇作,孕育出一代又一代嘅劇場精英,滋養咗本地文化藝術場域,貢獻良多,希望在此致以最深切嘅悼念.
(余拜仁):點解香港故宮要收錢?
文化藝術愛好者近嚟應該相當唔得閒,表演場地同博物館全部復常,各大文化機構同藝術團體都蓄勢待發推出一系列精彩節目同活動,嚟緊又有另一項旗艦項目將會同觀眾正式見面:香港故宮文化博物館(香港故宮).位於西九文化區嘅香港故宮宣布咗會喺下月2號,即係回歸紀念大日子嘅翌日開放俾公眾參觀,去開香港博物館嘅觀眾,或者係過去一年都享用過西九另一大型博物館M+免費入場優惠嘅大家,可能都想當然香港故宮「(至少開幕初期)都唔會收錢嘅」,呢個期望恐怕都要幻滅喇,事關館方決定,就算係開幕頭一年,都只有星期三會容許訪客免費參觀七個專題展廳,另外兩個特別展覽係唔包括在內嘅. 開幕要收錢嘅呢個安排,已經引起坊間一啲討論,收幾多錢又係另一令人相當關注嘅點,如果只睇七個專題展廳,入場費係$50港元,想睇埋另外兩個特別展覽呢,全費就係$120港幣,兩者都有半價特惠安排;消息一出,立即有人翻出世界各地嘅博物館收費去比較,例如舉世聞名嘅英國Tate,法國Pompidou,以及美國MOMA等等,睇下人哋嘅個展同特展點樣收錢,甚至連北京同台灣兩地故宮都會拎埋嚟並列參考.個人嚟講唔會同意一刀切指明文化機構「要/唔要收錢」,畢竟入面涉及好多考量,微觀嘅有館方財政情況,展覽營運成本,宏觀嘅有當地經濟水平,觀眾參觀文化,每一樣都要考慮清楚,同時呢個都只係「價錢」問題,另一更加關鍵嘅就係「價值」,到底館方有咩展品,策展人眼界同功力去到邊,以至係到底個館同當地人嘅關連係點,無價值嘅話,價錢再低其實都係徒然. 到底香港故宮係點,就要日後再見真章,反而佢嘅近鄰M+似乎都穩步成長中,有日閒日時段經過,都有唔少人排隊入內,先唔講入去本身係為咗打卡,買嘢,食嘢,定係睇展,一個文化場地「有人」真係最基本嘅元素,否則其他嘢都係空談;當日其中一個人頭湧湧嘅位就係佢全新開放嘅戲院,作為M+嘅成員之一,呢間戲院當然不同於坊間一般商業營運嘅院線,除咗同M+大樓一樣係由世界知名建築師操刀設計,佢嘅放映內容係更加令人期待,一方面回應到M+相關展覽,另一方面亦會去拉闊觀眾對「視覺文化」嘅想像同詮釋,以開幕季為例,七十部嚟自香港同世界各地嘅作品輪流登場,當中不乏香港人比較熟悉嘅電影,例如《阿飛正傳》(4K修復版嘅香港首映),除咗M+館藏,策展人又會特別邀請著名創作人揀選對佢哋創作生涯影響深遠嘅作品去同觀眾分享,維度廣闊,豐富精彩,詳情就交番俾影迷們自己好好探索.


text:
通渠公司通渠化塞劑出現廁所異味重點搞?這些通渠方法快學起嚟!
通渠化塞劑廁所異味重點辦?通渠方法快學起嚟!
藍田通渠這家通渠公司通渠化塞劑現喺嘅房地產公司通渠化塞劑98159809,為咗讓房子更好嘅銷售出去通渠化塞劑98159809,喺設計嘅時候會壓縮廁所嚟擴大客廳或者房間嘅面子.而我哋喺買房嘅時候,好難留意到呢個細節,有得時候由於戶型嘅限制,甚至會導致廁所裡冇有得窗戶滿足通風,導致臭味好難散掉,下面小編教大家幾個好方法,去味還乾淨.
地漏也係廁所堵塞臭味嚟源嘅地方,下水道嘅異味也會返上嚟,喺這裡教大家一個小竅門.得喺地漏上放一個密封嘅水袋,能夠防止異味竄上嚟.同時也要經常嘅清理下水管道嘅異物.因為地漏內嘅臭味常常係由它哋散發出嚟嘅,選擇管道疏通劑得幫上你嘅大忙.
使用防臭地漏:地漏比較潮溼嘅話,還會滋生唔少嘅細菌,其實大多數家庭廁所都有得反味兒嘅情況,而且大多數都係因為地漏,念要預防地漏反臭味就需要預備一個地漏墊,直接把屋企普通嘅地漏蓋上,你會發現廁所當中嘅味道少咗許多.
使用馬桶堵塞嘅時候會遇到各種各樣嘅問題,由於它係承接屙物嘅,所以馬桶堵塞使用過後帶有得一股臭味係正常嘅,只需要及時嘅通風清潔,馬桶堵塞就唔會再有得臭味.但係有得些人屋企廁所嘅馬桶堵塞明明冇有得點使用,卻本身帶有得一種反臭味嘅難聞嘅味道,這種味道會讓人感覺特別嘅噁心,而且飄滿到整間屋子裡面會讓人好難受.嗰麼,馬桶堵塞反臭味點辦?
使用生物酶異味清除劑:清潔馬桶其實也唔係一件麻煩嘅事,市面上有得好多得簡便清潔嘅好物,比如說生物酶異味清除劑就十分實用.直接將它喺廁所內噴灑,三秒左右即可快速清除臭氣,效果得說係立竿見影.
我哋喺搞衛生嘅時候唔要忘咗啱水槽嘅清洗,好多人覺得清洗水槽好麻煩,其實係你方法唔啱,清洗水槽最有得效嘅清洗方法就係將小蘇打和醋製成混合液,跟住倒入水槽,使用刷子刷洗,唔一會就得乾淨如新,而且醋還得殺菌,特別實用.
使用生物酶異味清除劑:具備嘅殺菌去味去汙,好幾種功效,更別說廁所當中嘅嗰一點臭味兒咗,念要自家廁所冇有得臭味,得嘗試生物酶異味清除劑,有得時候借鑑佢人嘅方法還好實用.藍田通渠通渠公司通渠化塞劑


text:
• 「黐線亦都係一門藝術」
又係一個禮拜日嘅早上.陳之一對住浴室裏面嘅全身鏡,喺度罵緊自己赤裸裸嘅身影:
「馬騮乾!邊個生得你咁肉酸呀?!你睇,瘦子嘅兩條手臂,兩條腿!排骨仔嘅胸部,完全冇哩氣力,冚唪唥都係肋骨,連一啲肌肉都冇,你覺唔覺得羞愧!你睇你個噼噼真係好肉酸!邊個會鐘意你個瘦蜢蜢嘅籮柚?唔使問阿貴:冇人會鐘意㗎啦.至於你嗰隻賓舟仔!哇,肯定係全世界上最冇用嘅𨳊!真係太攪笑啦!荒唐嘅膝頭哥!悖謬嘅外小腿!離譜嘅髖骨!奀挑鬼命相!你乞人憎!乞人憎!乞人憎!」
其實,旁聽者(如果有旁聽者嘅話)好難判斷陳之一係唾罵自己欠佳嘅體格定係練習佢早已學識有關人體部位嘅廣東話詞彙.
咒飽罵醉之後,陳之一著返嗮啲衫褲,佢嘅情緒先至好翻少少.今日佢已經揸定主意去西貢,去出名嘅「西貢咖啡餅店」食早餐.不過出門嗰陣時,佢企住腳步,回頭望一望自己已經住咗好多年嘅住所.因為好快就過年,陳之一呢排好認真咁收納屋企,將佢所有物品都整理得有條有理.有一位英國學者,中文名叫莫華德,喺五十年代嚟到香港,特登研究疍家人嘅生活習俗.佢寫過一篇文章專門討論過年對於香港人精神層面上嘅意義,留咗好深刻嘅印象俾外國男人,莫華德篇文提出:過年嘅基調係復興.舊年一過,所有衰氣同埋惡運會隨而散去.新年嘅降臨使人有機會由零開始,重新出發.在社會層面上,新年意味著同家人團聚,消解糾紛,恢復和諧等等;於個人和生意上,過年時會消災去病,付清債款,處理好仲未攪掂嘅事等等.正因如此,陳之一近排好勤力咁進行大掃除,盡量將唔需要嘅嘢全部抌出去.結果,屋內顯得特別空蕩蕩,除咗最為基本嘅傢俬,日用品,同埋有關香港,廣東話等書藉之外,幾乎都冇其他物品.其實,陳之一為此心裏感到格外自豪.
陳之一沿著城門河,行向沙田巴士站時,抬頭見到一隻黑色嘅麻鷹,喺烏雲密佈嘅上空中,一圈又一圈咁悠閑地盤旋.佢想起上次喺索罟灣,見到在高空中飛翔嘅海鷹,令佢聯想到無論哪一種生物,總會對某人某物進行永久嘅追尋.到咗車站,因為時間實在太早,排隊去西貢嘅乘客都唔算特別多,預計巴士再過十分鐘會到站.陳之一因為喺呢個巴士站等過好多次巴士去唔同嘅地方,而每次等車都會帶嚟各種印象,回憶俾佢.用咁多石屎興建嘅建築物雖然係大自然嘅天敵(呢度真係寸草不生),週圍亦充滿濃烈嘅電油味,甚至令人想像到地下監獄嘅模樣,但係佢一啲都唔太介意:認為車站係探索新界嘅旅遊中樞.
陳之一細細個時好容易暈車浪,但自從搬到香港安頓之後就冇呢個問題,佢甚至可以坐雙層巴士嘅上層座位,盡情飽覽週圍嘅景色.經過馬鞍山之後,佢會陶醉於往西貢方向嘅一系列地方名,例如泥涌,輋下,馬牯纜,大洞,瓦窰頭,西俓,企嶺下新圍,企嶺下老圍,水浪窩,澳頭,黃竹灣,麥邊,大環.而每逢到站,佢都會細細聲唸出嚟,就好似唸咒語般,親自體驗一下每個地名嘅特點.好彩,四圍嘅乘客因為專心玩手機,睇報紙,同朋友傾計,好少會注意到呢個外國「摺友」嘅古怪行為.對於陳之一嚟講,呢個就係佢搭車去西貢時消磨時間嘅心得!
到達嘅時候,陳之一感到肚餓,即刻由巴士總站快步行到位於海傍廣場嘅西貢咖啡餅店,略為心急咁叫咗一壺英式紅茶及鮮奶,一個菠蘿包,同兩個葡撻.跟住佢喺出面揾到一張金屬製嘅櫈坐低,一面呷茶,一面食茶點.首先,陳之一專登聞聞菠蘿包散發出嘅誘人香氣,跟住欣賞菠蘿皮特有嘅鬆脆,最後先至慢慢品嘗嗰種又煙韌又軟糯嘅麵包.至於蛋撻,其香脆嘅撻皮帶有一股濃郁嘅牛油香氣,而且冇被蛋漿浸腍,所以食起嚟零舍脆卜卜,真係好好味.唔使十分鐘,菠蘿包同埋葡撻食到連碎屑都冇,令到四圍紮紮跳嘅麻雀甚感不滿.
因為時間仲係好早,麻雀嘅數量仲多過俾錢嘅顧客,令到成間餅店嘅氣氛尤爲舒服.食完甜點,陳之一頗滿意咁嘆茶,又隨便睇睇四圍環境:見到沙嘴街公園仔嘅狗仔;天上見到被帶有濃烈鹹水味嘅海風吹住嘅雲朵;附近一樖被風搖動得十分優美嘅榕樹.禮拜日特有嘅安寧開始滲入佢心情嘅時候,手機突然發出嘟嘟聲:係阿綠發出嘅一件電郵.阿綠離開香港以來,陳之一一直未有收到佢嘅任何消息,於是即刻打開信箱,充滿好奇心咁慢慢讀讀呢封信嘅內容:
阿一:
尋日我終於離開咗墨爾本啦,搭火車去睇吓你熱情推介嘅加士呡鄉下小鎮.其實,墨市嘅夏天真係好難受,難得可以用個半鐘坐吓有冷氣嘅火車,真係好舒服,另外作為香港人嘅我,好珍惜冇電視廣告嘅長途旅程!
你呢個故鄉實在太過枯乾啦.離開墨爾本郊區之後,窗外嘅風景變得越嚟越乾,冇乜水份.大自然界嘅顏色,逐啲逐啲咁縮小成乾噌噌又單調嘅淡啡色,冇乜水潤綠色——即阿綠嘅髪色!令我諗到香港啲寺廟成日掛住「風調雨順」四個字,暗示香港人祈求合適嘅風雨.但澳洲如此欠缺降雨,澳洲人唔係應該更瘋狂咁祈求更多嘅雨水!將來全球嘅氣候如果真係變得過熱,墨爾本想必最快面臨毀滅.
另外,我又好難想像墨爾本市同廣東之間原來如此親密過!喺加士呡嗰間小型博物館裏面,我見到資料介紹話喺淘金時代,呢度居然曾經有五間廣東式嘅廟宇.而加士呡中又有一個類似唐人街嘅地方,被當時白種人叫做“小廣東”.展覽品之中,有一塊相當優秀嘅木製牌匾,版匾油成金色,寫上「恩覃海外」四個黑色大字,右邊刻上紅色日期(“同治癸酉歲孟夏吉旦立”),即係一八七四年!諗到一百多年前,如果我喺呢度經過,係可以遇到自己嘅同胞,令到感到歷史可以幾咁微妙,幾咁巧合!不過,真係好難過,除咗博物館裏面寥寥無幾嘅展覽品之外,嗰陣時嘅文物遺產,已經蕩然無存,呢種無情嘅破壞真係令我好心痛.
不過,開心嘅係,你推薦嗰間小型意大利咖啡室到而家都仲喺度,其實我好難想像,喺澳洲鄉下嘅小鎮裏面,可以揾到咁有歐洲風味嘅地方,好難得呀!我喺意大利留學嗰陣時,遇到唔少呢類細細哋嘅食肆,特別鐘意喺呢啲地方觀察當地嘅日常生活同習慣.我同嗰間咖啡室嘅老細提到你,佢起初好似唔知我講邊個,好彩最後都記得你呢位高高瘦瘦,識中文嘅舊熟客仔.我估,佢生意做得唔錯,你日後有機會返嚟,應該仲有機會喺度嘆返杯咖啡.
其實,我真係頂唔順你故鄉呢種熱辣辣又乾燥到死嘅天氣,攪到我好掛住香港而家嘅冬天,尤其係過年前後嘅寒冷氣溫.好彩,再過多兩日就返嚟.如果你得閒,我想安排一次晚飯,同你同阿奇聚一聚,好唔好?
祝出入平安!
阿綠
讀完呢封電郵之後,陳之一覺得好滿意:阿綠鐘意佢所推薦嘅地方,認為呢啲地方都有吸引力.不過,阿綠嘅字裏行間有一種若隱若現嘅憂慮感俾佢,但係佢根本唔知究竟係乜嘢?
為咗打發呢股憂慮感,陳之一決定離開餅店,稍為心急咁行去宜春街上裝修得好精緻嘅天后廟.自從喺索罟灣留低封信以來,佢開始感到一種零舍奇怪嘅感覺.佢自覺就算再寫信俾父親都會變成浪費,換句話,寫信嘅需要已經告一段落.不過,咁樣係咪暗示佢冇機會揾到阿爸嘅?天后廟嘅前院喺用石片舖好,陳之一到達時注意到一個服裝樸素嘅老伯,呢位阿伯行過主廟門口嗰一刻,就停一停緩慢咁合什作禮,向入面嘅女神表示敬畏.陳之一覺得呢種從容嘅拜神態度好得意,能夠同人生嘅其他活動融為一體.寺廟裏面暗淡嘅光線同外面嘅光明構成強勁嘅對比,而且呢一種與眾不同嘅幽暗環境,能夠安慰陳之一心裏約憂約慮嘅情緒.等到內心嘅混亂平靜落嚟,佢就開始向天后祈福:「天后娘娘護我身,日月星辰顯光華.掃盡一切苦厄,消千災解萬難.智慧明淨,心神安寧.去來自在任逍遙,無有恐怖也無愁」.念完經,陳之一就慢慢行到前面嘅一張香案度攞一對「問杯」,打算向天后請教.
陳之一向天后問咗同一個問題三次,佢問天后應唔應該再繼續寫信揾父親,問杯每次嘅答案居然都係「否」,令到佢覺得好不可思議.其實陳之一好難接受咁肯定嘅回答,亦都無法避免自己下定論:難道父親已經離世?天后元君嘅三次答案仲會唔會有其他解釋?嗰一刻外國男人感到好困擾,但係陳之一仍然向天后娘娘表示感激,然後走出廟外曬普通日光.
行到街尾時,陳之一過馬路向左走,然後一直沿住西貢公路,經過各種各樣嘅店舖.冇耐,佢就遇到路旁邊嘅一座極細嘅「土地廟仔」,廟仔內擺放著五至七位神像,包括三位觀音小雕像同埋兩隻陶瓷大笨象,大笨象突然變成觀音專用嘅寵物咁.諗到呢一點,陳之一突然瞥見到一隻貓仔,既怕羞又充滿好奇心,從廟仔後面咁望住澳洲男人.貓仔見到呢個消瘦嘅怪人,知道對自己冇乜威脅,就滿不在乎咁跳去廟仔頂上,喺太陽下認真舐吓自己對前爪.
去西貢嘅時候,陳之一一般鐘意一個人行到市區東北邊徑棚下附近一條山澗畔上,坐低聽聽大自然特有嘅靜謐.不過,今日佢一反常態,決定去一趟北港,經過澳朗村隔離嘅濾水廠,轉入北港路.雖然北港遠離海岸,但係呢度都有一間天后廟,其實由於一次零舍巧合嘅機遇,呢間天后廟正正係陳之一一生中第一次去到嘅天后廟.不過,由於對於父親嘅種種憂慮,佢再唔想去嗰度拜神,而一直沿住馬路到一個名叫狐狸頭嘅偏僻角落,狐狸頭亦都有一條山澗,水中仲有唔少一直享受水流溫柔摩擦嘅大石,每一嚿都被磨到閃炩炩,部分表面舖住一層翠綠色嘅苔蘚.路上車輛,途人唔多,以便陳之一喺水石之間欣賞大地轉瞬即逝嘅各種遐想.
* * *
舊年變得越來越沈重,新年嘅降臨令到大家覺得越來越興奮:世上所有嘅生物將會獲得一個重新開始嘅機會.雖然氣溫已經轉涼,見到太陽嘅時刻並唔算太多,但係除咗生活最艱苦嘅市民,多數人都會感到某種美妙嘅內在溫暖,令到乏味嘅生活靜靜地增加趣味.到處可見過年嘅跡象:最為搶眼嘅紅色突然重返人間,以揮春,利市封,年貨等嘅形式驅走香港嘅其他顏色.與此同時,艷紅嘅歸來又意味著鮮花嘅爆發,而呢一座城市,喺習慣於運用石屎,金錢,瀝青,法律,電力,鋼鐵,玻璃,汽油等彰顯自己嘅優勢,而家開始受到呢啲成千上萬嘅芬芳花瓣嘅溫柔攻勢,大自然好似係想透過隱藏於人類嘅內心深處:對於美麗嘅極度追求,將堅硬無比嘅都市逐啲逐啲咁變軟,變柔,變嫩.現時得到人間注視嘅係桃花,水仙,菊花,劍蘭,蘭花.突然間,人生嘅單調,千篇一律而又枯燥嘅生活節奏受到花海一浪接一浪嘅淹蓋,因此人心深處嘅種種洩氣,沮喪,挫敗感隨之變得不再重要.
適逢呢種特殊時刻,阿綠嘅飯廳,飯枱坐著三個人同埋一隻貓:即頭髮早就染回綠色嘅阿綠,陳之一,阿奇同埋蛾鬼.阿綠呢次煮嘅晚飯相當簡單:為咗迎合外國朋友口味,特登為大家煮意大利粉同埋一個西湯——翠玉瓜湯,而因爲想補足吓過年嘅濃烈氣氛,所以佢又整咗蘿蔔糕同埋另外一啲過年菜.兩個男人因為好少下廚煮嘢食,就特別欣賞呢次「阿綠優惠」,覺得格外興奮.至於蛾鬼,因為阿綠特登買咗蝦仁俾佢食,就感到非常之滿意,甚至暫時放棄佢平時最鐘意整蠱阿奇嘅念頭.
晚飯之後,佢哋跟住一面飲酒,一面隨便傾計.阿綠去墨市時,偶然機會下聽過一次澳洲土著嘅音樂表演,所以佢哋講開有關音樂嘅話題.阿奇一直都有練習彈吉他,而為咗證明呢一點就請阿綠同陳之一睇吓佢對手嘅手指甲:左手嘅指甲都一律修得好短,而右手嘅情況啱啱相反,故意隻隻手指甲都得登留長小小,而且磨得好光滑,務求減少接觸到啲吉他線,減少摩擦.陳之一覺得好驚訝同有趣,佢從來都冇留意過呢啲事情!大家因而放聲大笑.跟住,陳之一用神神祕祕嘅口吻提出「香港擁有兩種靈異音樂」.
「咩嘢兩種音樂?係咪又同我哋拋書包?」阿綠好似有少少懷疑咁追問.
「唔係呀!」陳之一連忙回答一聲.「等我嚟解釋吓先.呢件事真係幾神秘.我第一次嚟到香港住嘅鄉村,叫樟樹灘,係中文大學附近嘅.嗰陣時,因為仲未適應香港嘅生活同埋天氣,心情都係麻麻哋,你知我份人特別緊張,特別敏感.尤其係夜晚,我覺得好難受,睡房張床太短,根本唔啱我瞓,攪到我要瞓梳化.另外,我亦冇開冷氣嘅習慣,間屋零舍翳焗.我記得有一晚,好似係深夜,我突然間由夢中驚醒起嚟,耳邊響著一種好神秘嘅旋律,好獨特,令到我全神貫注咁聽.咦,呢種音樂究竟係邊度傳嚟㗎?我無論點樣努力,都無法確定音樂嘅淶源.係咪一種超越人間嘅音樂,大自然特有嘅一種微妙音樂?不過,最奇怪嘅係,我最後開始覺得音樂係由自己內心中所產生嘅,其實有一段時間我好難判斷出邊度係內心,邊度係外邊世界,真係分唔清楚!然後,因為身心特別攰,所以就慢慢咁瞓著返.」
陳之一話口未完,隔離單位突然傳嚟一段粵劇歌聲,呢把尖厲嘅聲音好容易令人聯想到淒慘嘅鬼叫聲,因此大家都忍唔住同時笑一笑.不幸,正正喺呢一刻,蛾鬼忽然一鼓作氣咁由地下跳到枱面上,因為嚟得太突然,呢三個人都被嚇嚫,三人瞬間都以為真係有隻幽靈係度顯靈咁.因為嚇一嚇,陳之一唔小心將阿綠嗰隻空酒杯撞倒,由枱上面跌落嚟.好彩,阿奇嘅反應能力零舍快,喺半空中及時接住隻杯,唔係嘅話,隻杯一定會落地開花,富貴榮華.
阿奇以一種既責備又溫柔嘅口氣輕聲責罵貓貓一番:「曵鬼!呢世界 ⋯ 最曵 ⋯ 最鬼 ⋯ 一隻貓!」同時,陳之一讚呢位紐西蘭朋友嘅本能反應真係好快,想必佢童年玩棒球一定玩得好精彩,反應速度簡直去到爐火純青嘅程度.
阿綠嘅眼睛突然亮起嚟,好似靈機一動咁.「我哋不如試吓請杯仙,好唔好?」
佢攞住阿奇啱啱救返嗰隻酒杯,倒轉咁放喺枱面,然後起身行去廚房,跟住左手攞住一樽辣椒醬,右手攞住一樽鹽行返飯廳,擺放喺枱上面.
「好啦!左邊嘅鹽就代表“係”,而右邊嘅辣椒醬就等如“否”.大家用一隻食指(左右手都無所謂)輕輕咁放喺個酒杯底上.然後,我哋就可以問問題,當然問題只係能用“係”或者“否”回答嘅.記住千祈唔好用力推喐個杯,只要耐心咁先,嗰杯會自動喐㗎!如果答案係好清晰嘅話,佢就會喐向樽鹽或者辣椒醬嘅方向,相反,情況唔係好肯定嘅話,佢通常會不斷亂打圈,但係假如佢都唔想回答,就可能喐都唔喐.好啦!大家得未?我哋坐近啲,大家都可以掂到個杯底.」
跟住阿奇同陳之一就企起身將櫈拉近啲,然後按照指示伸出食指放喺個酒杯圓形底部之上.
「哦,太光啦,等我點枝蠟燭先啦!」
阿綠又行去廚房,攞住枝點好嘅蠟燭返嚟,跟住就熄嗮屋企裏面所有電燈.
正在此刻,阿奇忽然話俾大家知,佢有問題想問「神」.
「好呀!你問問題嘅時候,我同阿一一齊幫你問.大家記住集中精神,唔係嘅話效果就一定唔夠好.」
「嗰個人鐘唔鐘意我?」阿奇立即對住個酒杯大聲提問.阿綠同埋陳之一就跟著低聲幫佢不停咁重復呢個問題.不過,其實佢哋兩個都唔知阿奇嗰個「佢」究竟係指邊個!
一開頭,個杯喺枱面中間,喐都唔喐,但係經過大約一分鐘嘅反覆提問之後,三個人嘅指尖度突然感到一陣震蕩,稍後隻杯就開始向樽鹽嗰度慢慢滑過去,阿奇臉上開始露出笑意,不過就快去到嗰刻,酒杯就鬼使神差咁改變方向,緩慢地滑返去枱中間.阿奇嘅表情隨著發生轉變,而等到酒杯接近辣椒醬時,佢顯得好唔開心,「哎吔!」傷心一聲脫口而出.不過,個杯仲未去到辣椒醬度又改變方向,轉頭滑返中間位置,然後嘎然停住.
「嘩,酒杯 ⋯ 真係喐動!」阿奇驚喜咁話.「不過 ⋯ 我攪唔清楚 ⋯ 嗰個人鐘意 ⋯ 唔鐘意我? ⋯ 好唔清楚!」
「或者佢到而家仲未揸定主意,又或者可能連你自己都未攪清楚自己想點?」
「我條心 … 我肯定知道!」阿奇果斷咁回答.
「一定啦!好啦,阿一,輪到你問啦!」阿綠即刻轉開話題,好想為感到尷尬嘅阿奇盡快解圍.
陳之一即刻搖搖頭,話自己仲未諗到恰當嘅問題,叫阿綠有問題就問先啦.佢講呢番說話時,阿綠注意到佢神經有少少緊張,仲用左手輕輕拍一拍佢腰邊嘅褲袋.其實,陳之一早就諗到想問嘅問題,但係估到阿綠一定想問清楚有關舉辦母親展覽嘅事.
事實如陳之一所料.阿綠此刻轉身面對酒杯細聲提問:「媽咪嘅展覽有冇辦法攪得成?」
個杯立即開始移動,速度好穩定,唔使幾秒,毫無猶豫就去到樽鹽度.
阿奇無法掩飾佢十分驚訝嘅心情:「嘩,好快!… 個杯一定鐘意你! … 樽鹽就係話 … 一定可以攪展覽啦!」
此刻,陳之一突然將張櫈往後移,就企咗起身,喺褲袋入面攞出一個鮮紅色嘅利是出嚟.
「阿綠!想俾一樣嘢你.哦 …… 恭喜發財!」
阿綠以為佢只不過係玩遊戲,冇接到陳之一手上嘅禮物.
「阿綠,俾你!」陳之一呢刻以零舍懇求嘅口氣吩咐.
接過嗰封鮮紅色嘅利是之後,阿綠終於明白陳之一想點,佢馬上打開,抽出入面嘅一張紙,係一張支票,上面寫嘅數目令阿綠瞬間感到休克,簡直冇法相信自己雙眼,驚訝到講不出聲.
「阿綠,我一路都對藝術有興趣,於是好想支持 …… 」
「你呀?」阿綠仲未恢復正常,仍有困難咁一字一字咁講.「你 … 藝術 … 點會產生興趣?」
陳之一即刻回答話:「黐線亦都係一門藝術!」
「乜話?」阿綠顯得困惑,阿奇亦摸不著頭腦.
陳之一好小心咬字,再重復頭先講過嘅嗰句話:「慈善亦都係一門藝術.」
阿綠一聽到就坐低,忍唔住落淚哭起嚟,然後又企起身去廚房攞一樽酒同三隻洗乾淨嘅酒杯,跟著就酌酒,請大家為友誼同埋藝術飲一杯.三個人都不由自主咁齊聲叫「飲勝!」
經過一段沉默之後,阿綠將樽酒同自己嘅酒杯擱置喺一邊,又一次將一隻手指放喺張餐臺中央嘅酒杯底上.
「好呀!不如我哋再嚟問問杯仙啦!香港嘅前途會點樣?」
「香港 … 前途 … 點樣?」阿奇好集中精神咁重復咗一次.
最初,個杯未有任何反應,但係經過相當長嘅時間之後,佢就喐起嚟,以極度緩慢嘅速度打一次圈.喺三個人不斷詢問之下,杯子又打一次圈,嗰圈比第一次大啲,喐動嘅速度又有明顯嘅增加.此後,嗰個杯好似行星咁進入軌道開始不斷咁打圈,而打圈嘅動作非常之順利,在場嘅三個人因此而十分驚訝,好似受到類似催眠般嘅效果,再無法離開枱邊,只能望住個杯所作出嘅優秀動作,聽聽玻璃杯口喺滑過餐枱木面時所發出令人難受嘅摩擦聲.大家都感到手臂攰嘅時候,無法再忍受酒杯無休止嘅打圈動作,個酒杯忽然往枱上嗰樽鹽飛過去,再向枱邊滑過去,然後跳到樽鹽外邊嘅空間之中.呢次,無論阿奇接波嘅技巧訓練得如何熟練,冇人可以阻止佢跌喺堅硬嘅木地板上,被打爛成好多碎片.


text:
到底點先可以叫越南菜?係咪只要用上檬粉,加咩配料都係越南菜?當然唔係!等小編帶大家睇吓令人流哂口水嘅正宗越南菜有咩花款啦!
1. 碎米飯
一講起越南菜,除左講湯檬撈檬,不得不提碎米飯!作為越南地道菜式,碎米飯要以越南入口香米再混合椰青水煮成白飯,呢種與眾不同嘅煮法可以增加飯嘅香味同口感.點解叫碎米飯?唔係啲米夠碎,而係包含好多其他碎濕濕嘅配料,例如豬肉碎,木耳絲,粉絲,焗蛋,如果再加埋一塊豬扒一齊上,咁就夠哂完美啦!
2. 「古法燒椰青大蝦」
燒椰青大蝦相對冇咁平民,但的確係越南當地高級餐廳必備菜式!用原個椰青做整道菜嘅主要材料,先取椰青水,用嚟烹煮越南大蝦,令大蝦帶有清甜椰香味,而椰青水因為煮過越南大蝦,都會有啖啖後鮮甜香蝦味.之後再將椰青水同越南大蝦放返入椰青內奉碟,咁客人就可以一邊品嚐彈牙大蝦,一邊喝椰青蝦湯,齒頰留香~~你啲口水流落嚟未?
3. 「雞蛋咖啡」
雞蛋咖啡係越南河內嘅名物,但大家又知唔知正宗雞蛋咖啡嘅做法同起源?其實雞蛋咖啡唔係真係溝埋一齊就夠,要將蛋黃加越南煉奶打成蛋黃醬,再倒入高溫嘅越南咖啡當中,再加上一層起泡蛋白.大家飲嘅時候,可以先飲一啖蛋白同咖啡,再將蛋黃和咖啡搞勻,就會發現入口順滑好多,味道亦非常獨特,中和咗越南咖啡的苦澀味道,絕對不容錯過!
原來基於越南係盛產咖啡嘅國家,本來做咖啡就係常事.但喺以前物資短缺嘅年代,牛奶非常珍貴,人民就利用民間智慧,將雞蛋取代牛奶,巧妙地創出別具風格嘅雞蛋咖啡.依家雞蛋咖啡已經唔係廉價嘅替代品,而係無可取代嘅特色飲品~
仲有好多經典正宗菜式,不能盡錄啊……(再錄小編啲口水就流到落大髀)而小編搵到關於美食天堂荃灣就有一間超正宗越南餐廳,菜式跟足以上正宗做法!佢有齊上面三款推介不特止,仲有好多其他好玩菜式,連牙車快都有!想知咩係牙車快?快啲去試吓啦~~
嚐越Deli Viet
地址:荃灣眾安街荃灣千色匯1期1樓1023號舖
電話:2320 2632
相關文章:
唔係叮叮!7仔出現咗自選兩餸飯同車仔麵?
CLASSES Kitchen:足料港式蘿蔔糕
EDITED BY CLASSES


text:
啲人成日話一見鍾情,邊有咁易呀,要遇到一個令你心跳加速嘅人其實真係幾難,就算遇到都好,可能都只係頭一兩次見面先會咁,之後好快就會平伏,咁講真一個人長期心跳加速都唔好啦,高血壓咩?平伏咗之後嘅感情反而會更加清楚,所以真係唔好太心急一齊,慢慢諗下自己到底係咪真係鍾意呢個人先,如果唔係就好易奶嘢.
至於點先算係鍾意一個人?其實我都唔係好清楚(嗱唔好打我),不過以下有幾點可以畀大家參考吓.首先,你會乜都想同佢講,就算係啲無聊低能嘢,當你工作上好大壓力或者遇到唔開心嘅事,你都會同想同佢講,因為你知道佢會靜靜哋聽你呻,雖然唔一定會幫你解決到個問題,但係女人要嘅從來都只係關心同理解,並唔係理性分析,甚至話錯嘅係你/你太緊張啫等等.
你會好注意佢嘅一舉一動,變到好容易呷醋,當你見到佢同其他異性嬉嬉哈哈,你就會莫名其妙咁怒火中燒,對佢單單打打,畀說話佢聽,但係佢問你做咩事,係咪唔開心,你又會話無事.
有時兩個人獨處嘅時候會有啲尷尬,可能會緊張得滯一片空白唔識對答,成個傻婆咁,又或者係自己一個人嘅時候會諗起佢講嘅低能嘢喺度傻笑,但係笑完你又會諗:「死喇,點解我會咁?係咪奶咗嘢?」
當有人講佢壞話,你會想為佢護航,但又唔敢做得咁出面,驚畀人發現會講閒話.就算全世界都話佢衰,唔適合你,你都唔想信,覺得只係世人誤解咗佢,唔了解佢,佢嘅缺點喺你眼中變咗優點,你對佢嘅包容力好大,就算佢有時口直心快傷害咗你,你都會一次又一次咁原諒佢,同自己講佢應該係無心嘅.
你嘅心情會因為佢而大上大落,佢氹你你就好開心,佢唔理你你就會胡思亂想,諗佢係咪同第二個傾緊計,佢而家又同邊個出街呢?真係要唱番句「曖昧讓人受盡委屈...」最後,如果你睇呢篇文嘅時候,一直諗住果個人,仲要逐點對自己有無中到,咁我恭喜你,你應該已經喺不知不覺間鍾意咗佢...


text:
早排因疫情關係,好多小朋友都被迫要網上上課,好多家長都問究竟防藍光鏡有冇用?雖然呢個星期大部份學校已經開始上番實體課,不過本人之前對於防藍光鏡是否有功效做過一啲research同問過一啲專家嘅建議,唔想浪費咗呢啲資訊,今個貼文就就住呢個問題,將我所認知嘅知識分享比大家.
喺講防藍光鏡有咩正面幫助之前,先解答左家長另一個經常問嘅問題:究竟防藍光鏡可唔可以預防近視嘅出現或者減慢近視加深嘅速度?現階段個答案係不會的.暫時冇咩大型嘅研究證實防藍光鏡可以預防近視,咁究竟佢仲有啲乜嘢好處呢?本人綜合出以下三個防藍光鏡可帶來嘅優點:
1. 減少長期觀看電子屏幕所帶來嘅刺眼感覺.當藍光穿過角膜和晶體產等眼睛結構時,比較其他顏色嘅光較容易出現散射(scattering),過量散射嘅光線會增加刺眼嘅感覺,當藍光被鏡片阻隔後,散射現象減少,電子屏幕所發出嘅光線會變得相對較柔和和集中,從而減少不適嘅感覺.
2. 晚間觀看過量有藍光嘅電子產品,會影響睡眠質素.腦內有一個叫松果體嘅腺體 ,佢係用嚟調節生理時鐘.白天太陽入面嘅藍光會抑制松果體分泌一個名為退黑色素嘅荷爾蒙,使我哋喺白天嘅時候沒有睡意,精神咁工作或上學.晚間沒有陽光,體內嘅退黑色素便會上升,產生睡意並使我們容易入睡.若於晚間接觸過量有藍光嘅電子產品,體內嘅退黑色素便會變得較少,使我們較難入睡 ,防藍光鏡便可以將呢個情況改善.
3. 過量接觸藍光,或會影響視網膜黃斑點嘅健康.呢個論點較具爭議性,因為暫時都係喺一啲動物實驗發現呢個問題,至於人眼,仲需要一啲大型嘅研究去支持呢個論點,不過從理論上來講,由於紫藍光嘅波長較短,能量和穿透性較高,長期接觸,唔多唔少或者對黃斑點嘅細胞都會帶來一啲氧化壓力,增加病變嘅風險?
所以綜合以上三個 “優點”,平時做兒童驗眼嘅時候,我都冇特別同家長講小朋友一定要配防藍光眼鏡,若家長真係想買個安心,建議你哋揀選一啲質素較好,有防反光鍍膜嘅平光藍光鏡, 冇防反光鍍膜嘅鏡片只會增加入眼嘅反光,增加刺眼感覺,得不償失.我亦都唔建議鏡片太黃嘅防藍光鏡,因為會令觀看嘅事物帶來色差.有興趣了解本視光中心嘅平光防藍光眼鏡收費,歡迎隨時查詢.
希望以上資訊可以解答部分家長經常問防藍光眼鏡有用嗎呢個問題!最後,有需要或想幫自己子女驗眼既家長都歡迎隨時查詢,本視光中心接受兩歲或以上嘅兒童預約的.
陳家豪, Paco
註冊視光師 (第I部份)
延伸閱讀:
兒童護眼 – 小朋友眼睛需要防UV紫外線嗎?


text:
(注意!)上網線會影響網速!
(注意!)上網線會影響網速!
咁今日我哋就講下上網線可能會影響網速嘅問題.咁首先呢就要講下乜嘢係上網線先.今次我哋所講嘅上網線呢,就係路由器連接智能裝置例如係電視機頂盒,又或者呢係你路由器連接電腦所用嘅上網線.點解上網線可以影響到網速呢?咁好多人就會覺得呢所有上網線呢都係一式一樣嘅,咁但係事實上呢就唔係咁樣嘅.市面上比較流行嘅呢就有cat5,cat6,同埋cat7嘅上網線嘅.咁通常上網線本身呢都會標注cat5,cat6,cat7等等嘅字樣嘅.咁如果你仲係用緊cat5上網線嘅話呢,咁可能就要小心啦.因為佢最高只係可以支援到100m上網速度.而cat5e,cat6,cat6a又或者cat7嘅上網線呢,都支援1000m或以上嘅上網速度嘅.咁對於香港大部分家庭嚟講呢,相信都非常之夠用㗎喇.咁所以呢,其實上網線呢都有區分唔同嘅種類嘅.使用嘅時候呢亦都要小心選擇.因為個情況呢就好似水管咁樣,明明全程輸水都係用條好粗嘅水管嘅,但係去到最後一段呢,就變咗做飲管.咁你嘅出水量呢自然就唔會多,亦都唔會快啦.咁你嘅上網線呢其實都係一樣嘅,只要你其中有一段可能係用錯咗上網線,又或者上網線嘅質素唔好呢,可能都會影響到你嘅網速.比較安全嘅做法呢,就係使用網絡商提供畀你嘅上網線,又或者係你購買路由器嘅時候,佢附送嘅上網線,咁就可以盡量避免出現用錯線,又或者係用咗啲質素參差嘅線嘅情況.
如果大家有任何寬頻上嘅查詢,可以致電2121 1544,或者whatsapp 9749 8987.同時,亦都可以訂閱我嘅頻道,我哋下集再同大家分享其他資訊,拜拜!


text:
小編細細個就覺得獅子山好神奇——酷似獅子嘅大石屹立喺石屎森林之上,的確係大自然鬼斧神工之作;但係對好多香港人嚟講,獅子山除咗係一塊好靚嘅石頭之外,更加係一個地標,一個有獨特象徵意義的標誌.中國有云「不到長城非好漢」,而獅子山代表香港人嘅拼搏精神,身為香港人嘅你,點都要上一次獅子山!
由慈雲山出發,沿馬路上升,好快就會見到山徑嘅交滙點.沿着麥理浩徑拾級而上,雖然上斜路有啲吃力,但係望住景觀越嚟越開揚,更加可以係遠處見到「獅頭」,令人心曠神怡,一啲都唔會覺得攰.經過M104標距柱之後就會見到分岔路,分別經山頂或者山坳去回歸亭.上山頂嘅路一啲都唔輕鬆,不過到頂嘅時候,你會發現一切辛苦都係值得嘅.企喺495米高嘅山峰俯瞰九龍,可以飽覽整個石屎森林;好天嘅話甚至連港島嘅IFC同埋太平山都望到!不過如果同行有小朋友或者初試行山者,都係安全至上,量力而為啦.
喺獅身影完相之後,就可以喺另一邊落山接返麥理浩徑往沙田大圍.中途會經過香港回歸紀念亭,若果剛才睇風景意猶未盡的話,呢度都係一個遠眺九龍景色嘅好地方.喺新界開始發展之前,村民搬住貨物來往九龍都係靠呢啲山路;而家我哋唔使再咁樣行,同大自然嘅關係亦疏遠咗啦.
行行下又會見到指示牌,今次嘅分岔路可以通去望夫石.望夫石由突石 (Tors) 組成,形狀就好似婦人抱着個仔望天打掛.坊間流傳一個故事,相傳一個婦人為搵番失散嘅丈夫,每日都上嚟山上眺望沙田,登山望海,希望等到丈夫歸來.有一日,婦人帶住兒子如常登山眺望時,突然間雷電交加,母子不幸被雷擊中,自此就化為望夫石.望夫石傳說淒美動人,巨石奇觀亦令人不禁駐足欣賞.睇過兩大奇石,係時候打道回府喇.順住山路落山,好快就會到達大圍啦.
望夫石嘅傳說信唔信都好,我哋都都不得不讚嘆自然界嘅奇妙.大自然固然係我哋城市生活嘅佈景板,其實同我哋嘅關係好接近:有啲地方好似獅子山和望夫石一樣,有家傳互曉嘅故事,甚至有象徵意義,承載住一個民族嘅精神.最重要嘅係呢度一草一木,不停為地球呼吸,將我哋多餘嘅碳排放吸收,孕育生命,讓我哋嘅後代得以延續.


text:
油價不停上升,又唔想轉用電動車嘅朋友,相信都希望搵一部引擎容積細,耗油量低嘅車嚟用.如果可以載到七個人,外型設計又唔差嘅就更好喇!
日本豐田就喺今日(8月23日)發佈咗更多小型七人車 Sienta 嘅外觀同車廂相片.雖然喺教早前已經希人拍攝到新車付運嘅相片,但係官方嘅相片可以更清楚見到全車外貌.
喺外觀上,採用咗類似 Porte(XP140)嘅「大口」設計,方形黑色鬼面罩中間亦都有一條打橫嘅膠條,用作安放車牌之用.頭燈組就有立體造形,指揮燈擺放喺靠向中間另一條黑色飾條旁邊,感覺都幾醒目.
而車身側面睇落講真幾似採用同系底盤嘅 JPN Taxi / Comfort Hybrid,都係高高地,特別係左邊趟門嘅線條……但 C 柱後嘅玻璃就用咗不規則形設計,有少少上一代 Sienta 嘅影子.腰線下面拼上一條連貫前後車門嘅黑色塑膠飾件,令外觀上嘅家庭向得嚟帶少少廉價感🤡!車身顏色方面,黑,白,灰嘅啲大路嘅顏色當然唔會少得啦,仲有青春得嚟又沉實嘅淺灰綠,紅,藍,香檳金,同埋筆者覺得最好睇嘅紅黑,藍黑兩款 Two Tone 色.
車廂內嘅中控台同座位都有唔同嘅深淺色配搭.由相片可見,中控台上嘅波棍都因應汽油同Hybrid 形號而有兩款唔同配置.全車連埋司機嘅七個座位分別以 2+3+2 佈局排成三行,尾排可以完全收摺喺車廂地台下面,而中排就可以向前翻摺,將行李空間擴大.
除咗一般普通版嘅 Sienna 之外,當然仲有福祉車版本啦!福祉車除咗有車尾斜台上輪椅嘅版本外,仲有電動輔助上落嘅司機位版本.唔好睇少福祉車呀,喺日本本土其實都有一定銷量㗎!
不過講到底,輸港版本嘅規格會有幾多設備被 Out 走,價錢定位係邊一個 Range,就真係恃目以待喇!


text:
與Safe sex party搞手 Chris對話 PART IV
與Safe sex party搞手 Chris對話 PART IV 你嘅性愛fantasy係咩? 有d人會想同唔同的人做, 有d人會係不同嘅地方做愛 (令我諗起佛光街男女).諗下已經覺得自己好壞啦, 但其實係香港有人可以坦誠咁面對自己嘅需要, 同時又用一個好安全嘅方法玩. 有樣嘢, 就叫做Safe Sex Party.今期想介紹比大家識, 唔係要你認同, 唔係要你接受, 但, 聽下故仔, 八掛下都得掛.到底, 依樣嘢係咪咁壞? Chris:「你哋又會想搞依個網站嘅?」 糖:「會伽, 咁多嘢D人都唔識嘛, 又亂咁學, 同埋我哋想用個性是自然的嘅手法去講, 等大家睇依件事睇得正面啲.」 Chris:「係伽! 我會覺得你哋嘅存在係好有需要嘅, 但你哋可能係理論性嘅, 開解嘅形成, 但我哋係實戰嘅, 好多嘢冇人教真係唔識伽!!我哋不時都有D處男處女嚟, 可能佢哋都想實戰咁體驗下, 但冇一個安全機會去處理依個情緒,需要.初頭真係咩都唔識伽.我哋試過真係有人做緊嘅時候, 個女士覺得奇奇怪怪咁, 佢問個男仔覺得點, 之後個男仔話冇咩感覺, 只係下面個到痕痕地, 之後發現個男仔都冇入到去, 只係係個大比之間磨.又有試過有D男士其實係唔識陏, 唔知點解成身都好忙嘅, 亂咁陏, 但條腰冇陏, 咁我哋咪教佢囉, 同佢講返唔係咁樣嘅, 教佢點陏, 之後宜家就變咗好受歡迎, 改變咗佢.」 糖:「嘩, 其實你哋咁多經驗, 都可以開班教吓人呀!」 Chris:「唉, 處男處女就易教姐, 但好多時D大男人就好難教.好似你哋咁, 要幫D少男少女解決問題其實好易, 但如果係成年人, 結埋婚, 佢哋嘅問題就好難解決.因此未必肯承認自己問題, 尤其是男士比較難去接受自己嘅問題, 即使有人指出佢嘅問題, 佢都會覺得不嬲都係咁, 唔去諗個問題, 覺得自己唔洗去學, 咁先係最大問題.唔知係咪華人社會嗁問題, 但男人唔係咁接受其他人係依一方面, 其他人嘅意見.」 糖:「咁你身邊有冇人知道咗你做依樣嘢之後又D負面嘅反應?」 Chris:「其實又冇喎, 咁當然我唔同周圍同人講人或者係去叫人去玩呀咁, 因為都想依件事同自己私人生活分開睇咁.通常D人知道咗都會問, 點解你想做呀, 想了解下咁.咁我咪同佢哋講囉, 講完之後佢哋會覺得都係呀, 都啱嘅咁囉, 所以都冇咩嘢.」 糖:「咁你之後係咪會做落去呢?」 Chris:「唔係伽, 我唔想伽.我成日都想睇下有冇人可以接咗佢, 因為真係好辛苦, 好多嘢做, 例如日常運作呀, 搞活動呀咁.同埋其實係好孤獨嘅工作.」 糖:「孤獨? 個種孤獨係點伽呢?」 Chris:「係好多嘢都唔可以同人SHARE, 因為都涉及到私隱嘅嘢, 有好多嘢都要靠自己決定, 同埋有咩事都係要預咗自己頂.好似08年我哋試過有警察查, 要搵呀SIR.其實我都幾危險


text:
ISWIM|吳海昕爆拍攝內幕 笑指日日睇小鮮肉現場谷肌:我唔敢向下望
吳海昕爆鏡仔拍《ISWIM》為朱古力畫陰影
在ViuTV青春劇《ISWIM》飾演Miss翁的吳海昕,她笑言拍此劇令她回春:「導演成日叫我唔好咁貪玩,因為見到佢哋咁青春,我心態都回春.」班男仔為有靚body,瘋狂做push up谷肌,又搞到無啖好食,吳海昕都戥佢哋慘:「我有睇佢哋操得好辛苦嘅,平時放lunch,我成個飯盒隊晒,望佢哋嘩咩事呀4隻雞蛋?一嚿雞胸肉?咩料呀!套劇嘅男仔仲緊張過女仔,一上水就補妝,我唔爭啦你哋補咗先,唔係補塊面,係補嗰排朱古力,因為我哋係室外游泳池,室外有太陽光嘅時候啲(朱古力)陰影冇咁勁,所以佢哋roll機前狂做掌上壓,谷啲肌肉出嚟,又要畫啲陰影.」
《ISWIM》Stanley有氣勢Edan冇包袱
吳海昕覺得一眾鮮肉哪位最吸睛?她說:「我眼見最大隻係Stanley,大家都覺得佢係運動健將,副偈好呃到人,好有氣勢,但其實佢游水唔係最好.Jeffrey好大隻,係靚仔擔當,佢最鍾意喺現場同人拗手瓜,佢好鍾意撩交嗌,話人哋咁渣嘅,佢好符合個角色.」好多同Edan合作過的藝人,一不小心就會被他影「黑圖」,吳海昕也不例外:「Edan好鍾意影人睡相,我都俾佢跣咗幾鑊,最慘係你影佢係完全唔受影響,佢實在太冇偶像包袱,所以你攻擊唔返佢.我亦最欣賞Edan,佢個角色係做領隊,頭幾集個角色都冇笑過,好大反差,我幾佩服佢埋位已背熟晒啲對白.」
吳海昕自揭遇痴情男頂唔順
吳海昕在劇中有一場跌落水戲,不諳水性的她特登去學游水:「因為衫嘅問題,我件老師衫谷住空氣,係咁浮上水,嗰場戲NG咗好多次,拍得幾辛苦.」她兩年前憑《二月廿九》為人熟識,今年又有《940920》和《I SWIM》,她之後想拍愛情劇,問她揀哪位做男主角?她竟答:「我揀阿卵楊偉倫,佢幾搞笑,佢喺套劇係咁追我又追唔到,痴心情長劍咁.」現實中,吳海昕中學時真的遇過痴情男:「佢每日畀一個一蚊我唔知做乜嘢,佢話只要有一日我唔畀個一蚊你,你就會記起我,後尾我真係頂佢唔順,我哋最後都冇一齊.」吳海昕坦言鍾意年紀比她大的異性,雙方才能溝通到,但現時一切隨緣.
即睇吳海昕爆《ISWIM》小鮮肉內幕:
估唔到有得揀你都揀阿卵楊偉倫!果然係鍾意熟男!
常見問題
吳海昕大爆一班男生最緊張啲咩?
劇中一班男生原來為靚body,瘋狂做push up之餘,一上水第一時間補妝,唔係補塊面,而係⋯⋯詳情請看
吳海昕覺得邊位鮮肉最吸睛?
吳海昕坦言拍攝時都唔敢向下望,認為最大隻係Stanley,而靚仔擔當就係⋯⋯詳情請看
讀者留言


text:
「電子」
曾幾何時好多人都會覺得電子書係會取代實體書,但係經過咁多年嘅發展,其實電子書其實都仲未普及.另一個問題就係應用係教育方面,因為如果依賴電子書作為教材嘅話,其實有無諗過會影響學童嘅健康?雖然引入科技係好,但係亦需要考慮健康問題.當然書簿費每年都會增加,但係電子書係唔係一個解決方法?其實推行電子教學嘅時候有無考慮到學生嘅健康同成長問題?
「實體」
唔知係係唔係我老嘅緣故,其實我真係鍾意拎住本書多過睇電子書.雖然電子書真係有好多地方都好方便,但係真係無實體書嗰種感覺.而且有時真係睇啲電子書睇得太長時間嘅話,對眼真係有啲攰!當然有好多電子書都會用一種叫做電子墨水嘅技術去模仿實體書,只不過都係嗰句,電子書無質感.雖然自己睇書係會瞌眼瞓,但係如果睇電子書嘅話,我相信我嘅集中力會更加低.所以都係實體書比較適合自己.
「浪費」
其實每次搬屋最大嘅問題就係啲實體書,因為真係好重,有時又唔捨得浪費本書.所以而家真係少咗買書除非真係有必要先至會買!當然長遠嚟睇,電子書係一定有空間同市場,但係會唔會完全取代實體書,其實真係仲有一段好大嘅距離!雖然真係好耐無拎起個一本書去睇,因為真係無咁嘅時間去行書局,同時要搵嘅資料好多時都可以係網上面搵到,特登買一本書返去又好似好浪費!
Also published on Medium.


text:
-
已選:
-
行業:
更多
-
地區:
更多
- 云南昆明市牛羊榨油機 榨油機 不銹鋼鄆城金天達機械設備有限公司
- 北京肉粉機械油渣壓餅機廠家鄆城金天達機械設備有限公司
- 江西南昌市夾層動物油煉油鍋 夾層動物油煉油鍋 封閉式鄆城金天達機械設備有限公司
- 江西南昌市油渣壓餅機肉粉加工設備 不銹鋼鄆城金天達機械設備有限公司
- 上海榨油機 動物油煉油鍋家用小型鄆城金天達機械設備有限公司
- 北京豬油煉油鍋 動物油煉油鍋 封閉式鄆城金天達機械設備有限公司
- 廣東廣州市雞鴨油煉油鍋 夾層動物油煉油鍋價格鄆城金天達機械設備有限公司
- 北京肉粉加工設備 榨油機 封閉式鄆城金天達機械設備有限公司
- 江蘇南京市肉粉機械油渣壓餅機 自動式鄆城金天達機械設備有限公司
- 燃油氣生物質多用蒸汽發生器太康縣勝宇鍋爐制造有限公司河南-周口市
- 上海牛羊榨油機 雞鴨油煉油鍋 自動式鄆城金天達機械設備有限公司
- 上海雞鴨油煉油鍋 肉粉機械價格鄆城金天達機械設備有限公司
- 北京夾層動物油煉油鍋 豬油煉油鍋 火燒式鄆城金天達機械設備有限公司
- 廣東廣州市肉粉機械肉粉加工設備價格鄆城金天達機械設備有限公司
- 云南昆明市肉粉加工設備 豬油煉油鍋 不銹鋼鄆城金天達機械設備有限公司
- 河北石家莊榨油機油渣壓餅機 自動式鄆城金天達機械設備有限公司
- 天津肉粉機械 夾層動物油煉油鍋廠家鄆城金天達機械設備有限公司
- 天津肉粉機械 雞鴨油煉油鍋價格鄆城金天達機械設備有限公司
- 上海豬油煉油鍋油渣壓餅機 自動式鄆城金天達機械設備有限公司
- 上海夾層動物油煉油鍋 肉粉機械 封閉式鄆城金天達機械設備有限公司
該頁所展示的批發價格,報價等相關信息均有企業自行提供,價格真實性,準確性,合法性由店鋪所有企業完全負責.機電之家網對此不承擔任何保證責任.
建議您通過撥打廠家聯系方式確認最終價格,并索要樣品確認產品質量.如報價過低,可能為虛假信息,請確認報價真實性,謹防上當受騙.


text:
菁英會除咗人才輩出,近期仲好似相當旺丁,成員輪流添丁.卓妮早前喺活動上見到已經有兩個小朋友的菁英會榮譽主席楊華勇(Johnny)單拖出席,原來佢太太又再懷孕,更將於十一月再誕一子,所以依家喺家中休息,費事走嚟走去,而副司庫顏麗儀亦有咗五個月身紀,真係可喜可賀!
呢日菁英會舉辦「創新智慧互聯網+」3i青年菁英創業大賽頒獎典禮,菁英會主席莊家彬與一眾元老如創會兼榮譽主席施榮忻及盧金榮等都有出席.莊家彬話三個i代表創新(innovation),互聯網+(internet plus)及智慧(intelligence),希望有關獎項鼓勵香港年輕人才勇於創新.
本身已有一女一仔嘅Johnny話今次太太莊菲娜第三胎將會係仔,可能已經有兩次經驗,所以心情相對輕鬆.佢仲話現時會避免太太周圍走咁頻撲,所以短期內都唔會搭飛機旅行.顏麗儀同老公今次則係第一胎,講起佢哋呢日會展嘅頒獎禮遇正大型BB展,佢哋就話冇趁機落去睇,因為驚太逼喎.
有冇買定一堆BB用品?顏麗儀就笑言乜嘢都未買,亦未收到有朋友送嘅BB用品.佢話過往有啲朋友生BB都會收到好多唔太啱用嘅嘢,結果浪費咗,所以近年佢見唔少朋友嘅做法就係留番BB父母自己買,去探BB父母嘅時候先封利是畀佢哋,當買咗仲實際,又唔使怕買咗啲唔等使嘅嘢吖嘛,聽落都環保啲!
施榮忻同家人就啱啱去完法國巴黎同諾曼第旅行,佢話現時羅浮宮外面,有個類似嘉年華嘅活動,見到自己啲小朋友好簡單就已經可以玩足一日,好易滿足,佢自己都覺得相當開心,嚟緊會趁放暑假再同埋外父,外母一齊去泰國,諗起都好開心呀.
卓妮


text:
尤德觀鳥園
尤德觀鳥園(Youde Aviary)喺香港公園內,佔地3000平方米,係世界上最大嘅觀鳥園之一.觀鳥園嘅雀仔可隨意喺遊客面前周圍飛.
設計構思改
市政局管嘅香港公園喺1992年9月開放啱啱起好嘅觀鳥園畀市民參觀.觀鳥園以已故港督尤德爵士命名.佢響1982年至1986年做港督.
觀鳥園有一條行人道,設計到輪椅都行得;遊人可以響唔同高度睇樹,植物同雀仔,同埋由唔同角度欣賞園內嘅全景.
園內底層設有淺水池同小瀑布,流向園內地勢較低嗰邊,最後喺一個大型水池滙合.呢個水池同位於園外出口嘅小型人工湖相連,響禽流感出現前,人工湖係欣賞水禽嘅地方.
喺觀鳥園嘅入口度展出咗唔少圖文並茂嘅資料,介紹熱帶雨林嘅結構同生態系統,而且重特別介紹林內雀鳥群落.出口位於園內地勢較低嗰邊,遊人可以沿住行人天橋單向漫步而下,沿途設有多個觀景台.
為免觀鳥園內出現礙眼嘅支柱,建築師用咗4個跨越整個觀鳥園嘅巨大拱架,將不透鋼圍網托起嚟.圍網覆蓋範圍約3000平方米.上蓋最高點離園內底部達30米.
除咗現有樹木,觀鳥園內外亦種咗大量植物;假以時日,會遮住大部分圍網.
展覽主題改
馬來群島係一個植物區,範圍廣闊,由馬來半島同大巽他群島(即蘇門答臘,婆羅洲同爪哇),菲律賓同所有印度尼西亞島嶼起,伸展至新畿內亞同俾斯麥群島.
雀仔品種改
觀鳥園嘅雀仔,大多嚟自馬來群島,但近年亦有飼養本地鳥種,例如珠頸斑鳩.有響地上棲息嘅雉雞,鷓鴣,鳩鴿同鶇等.有啲品種,例如產新畿內亞嘅鳳冠鳩,而家重瀕緊危.重有大眼斑雉,擬啄木鳥,鳴禽類等.總數大約90品種近700隻.
以前有養馬來鼷鹿,響觀鳥園內自由奔跑,而家無養嘞.
植物品種改
起觀鳥園之前,山谷已經有一啲成齡樹;公園施工期間,呢啲樹木大都得以保存.此外,觀鳥園亦種咗好多樹木.
園內盡可能引入源自馬來群島嘅植物或相似品種,以適應香港冬天.
水禽湖改
水禽湖位於觀鳥園旁邊,原本係養塘鵝同其他水禽嘅地方.自從禽流感爆發後,為免受到感染,塘鵝已經搬咗去園內飼養,水禽湖亦都唔用.
雀鳥展覽區改
由於大隻嘅犀鳥會捉其他雀仔食,所以觀鳥園編咗佢哋去入口旁嘅展覽區內,展覽區而家重整緊.
開放時間改
每日上晝9:00至下晝5:00
入場費改
唔使錢


text:
網紅熱搜:韓國普拉提女神內外猛料
性感迷人嘅韓國網紅有好多亦各具賣點,有啲走可愛童顏路線,有啲則以親切姐姐形象冧爆網民,只係佢哋都有個共通點,就係擁有激凸上圍,好似屬於姊系嘅Becca Seunghee正係其中一位,而佢仲係普拉提教練嚟添!
姊系氣質
作為姊系網紅,咪以為Becca Seunghee嘅年紀好大,其實佢今年只不過係26歲,啱啱踏入輕熟之齡咋.要知道,輕熟之齡可謂女性嘅黃金時期,事關佢哋既保持青春美態,同時又散發出一股女人味,絕對吸引又夠晒煞食.正因為咁嘅緣故,Becca憑住迷人嘅姊系氣質,成功得到大家嘅支持,人氣高企.
其實喺佢投身網紅界之前,本身係一位模特兒,曾為唔少雜誌及網絡媒體拍攝寫真,又曾拍過唔少運動品牌廣告,事關佢嘅身材唔單止玲瓏浮凸,而且肌肉結實,充滿健康美同陽光活力,睇得出佢花咗唔少時間勤做運動Keep Fit.
極速爆紅
眾多運動中,佢最愛做普拉提運動嚟保持身段,不過佢諗都冇諗過,竟然可以考到普拉提教練牌,仲開班授徒添,令佢又多一個渠道吸金.每當佢將鍛煉方法及成果自拍並分享到社交平台後,就會吸引更多網民支持,於是佢又順理成章開拓網絡事業,憑住火辣嘅身材及性感嘅造型而極速爆紅,喺短時間成功吸納超過22萬粉絲,而最重要係佢並非專職嘅網紅嚟添!按呢個情況計算嘅話,如果佢學似其他韓國網紅咁經營,粉絲人數絕對唔止呢個數字!近年佢更積極分享健康飲食,並以自己為例子,宣揚均衡飲食對健康嘅重要性,果然係一位內外兼備嘅猛料網紅呀!
社交網站
Becca Seunghee嘅身材誘人,上半身固然吸引,渾圓嘅美臀亦同樣吸睛,據稱係佢勤練深蹲之餘,加埋均衡飲食嘅成果.不過,佢坦言要保持激凸上圍卻非易事,而箇中秘訣就要睇佢喺社交網嘅分享喇!
Profile
出生地:韓國
身高:172cm
三圍:36D-23-36
撰文:魂
人人做記者
爆料方法 :
爆料熱線:
(852) 3600 3600
傳 真:
(852) 3600 8800
SMS:
(852) 6500 6500
電 郵:
MMS:


text:
石灰
石灰,又叫白灰,係含鈣嘅其中一類礦石,又或係用呢類礦石整出來嘅礦物,主要成係碳酸鈣,氧化鈣同氫氧化鈣.礦石主要石灰岩.係其實石灰來源唔單止係來自礦石,亦都可以係蠔殼,貝殼,珊瑚呢類有好多碳酸鈣嘅生物.氧化鈣通常叫做生石灰,而氫氧化鈣就叫做熟石灰.佢哋之所以分生熟,係因過處理過程嘅先後.
通常石灰都係講熟石灰,因為生石灰都幾危險下.
石灰係無論係起屋,化工定耕田都會用得,用途好廣泛.響史前時代人已經知道佢嘅用處.
制作改
自然界通常係碳酸鈣,係用來做其他兩種石灰嘅材料.大自然嘅甲殼,石灰岩,石灰石等就係天然嘅石灰.要整其他石灰,傳統做法係就將材料整碎佢,同啲炭撈埋,放入個窰度,再放一浸乾草.個窰頂係通氣嘅,而窟底係有留窿畀空氣入.跟住就放火等佢燒,呢個時間就同個窟打氣,等佢燒旺啲,將所有石灰材料燒到好熱,大概攝氏825度到.燒夠六個鐘,石灰材料啲二氧化碳走晒出來,就變成鹼性都極之強嘅生石灰喇.生石灰可以強到揦[1]爛嘢.呢個過程就係叫做熱分解.
等佢響個窰度攤凍一日,就剷晒佢出來,堆埋一堆,然後加水.咁就會有好多煙走出來,呢個時候,就變成熟石灰.熟石灰無生石灰鹼性咁強,但係仍然都幾強下.由佢等一日,等佢全部都轉晒做熟石灰.
最後用個篩將啲渣隔走,淨低落來嘅石灰就包埋來賣.
級數改
用途改
田落咗石灰就無咁酸,亦都可殺蟲.落落水度可以改善水質.整批蕩會用到.
石灰可以測試有冇二氧化碳嘅存在.如果石灰遇到二氧化碳,會形成乳白色固態物質,即係碳酸鈣,水亦會喺呢個時候形成.如果再繼續將二氧化碳加入去碳酸鈣同埋水嘅話,碳酸鈣同埋二氧化碳就會溶喺水裏面,而碳酸氫鈣就係呢個化學反應嘅產物.
注改
- ↑ 音"那",腐蝕之意


text:
管理狀態第1步 為自己負(責任)evyadmin2021-10-05T15:10:29+08:00
咁今日呢係食早餐期間我傾到(責任)呢個題目 點解責任呢個題目咁緊要呢 我時不時呢都喺唔同嘅課堂裏面都會有提到 而其實責任係個人狀態管理之中嘅第一課 第一個題目 即係話如果我哋想manage好 我哋自己嘅狀態 其實係需要管理好 我哋負責任嘅部分 而究竟咩係責任呢 好多時候一聽到責任呢 我哋會覺得我係啲好沉重 一啲好大鑊嘅嘢黎 責任的定義 責任嘅英文叫做responsibility 係由response同埋Ability所組成 顧名思義呢就係回應嘅能力 呢一個回應嘅能力 其實分為四個部分 咁有分為內在嘅能力 亦都有外在嘅能力 責任的4個能力 先講內在先 內在嘅能力 包括就係有我哋嘅思想Thinking 同埋我哋嘅感受Feeling 而外咗嘅能力呢就包括有 我哋嘅Speaking講嘢 亦都有我哋嘅behaving行為 乜嘢叫負責任呢 就係可以好好咁掌管好啦 控制好 我哋啲四個Power 你試下諗下 其實冇人呢可以入到我哋嘅腦裏面 影響我哋嘅思想 冇人能夠入到我哋身體裏面 影響我哋嗰下嘅感受 亦都冇人可以控製到你個嘴 去講啲咩說話 冇人可以控製到你啲手手腳腳 去做啲咩行為 咁所以其實呢四個Power 係我哋每一個人都獨有 亦都係一個我哋全權擁有 同埋負責嘅能力 關於「負責任」的事例分享 咁講返今日啦 我朋友就同我講 佢最近覺得自己做嘢呢好似冇乜力 同時有一個行為亦做得多咗喎 就係.. 煲劇 咁我就問佢啦 每一次 其實係發生緊啲咩事之下 你會走去煲劇 又或者你煲劇嘅時候其實諗緊啲咩 佢諗咗一陣 佢就答我 佢話其實每一次煲劇嘅時候 都係有啲嘢佢唔想諗啦 佢有啲想逃避啦 唔係好想面對 有啲擔心 所以佢就會走咗去煲劇 嘗試唔理 而當幫佢一煲劇嘅期間呢 其實呢佢都會越嚟越覺得 有啲唔舒服 有啲不安 咁然後我就問 咁其實 咩事令到你咁不安呢 佢就話 最近大家喺呢個經濟環境底下都比較負面 佢身邊個朋友呢都好多負能量 甚至有試過同朋友傾計嘅時候 個朋友喺佢面前喊 「不負責任」的內在對話 咁當其他人同佢講 死喇! 搞唔掂喇! 大鑊喇! 佢都同自己講 死喇! 係呀 搞唔掂呀! 大鑊喇! 而影響到佢平時自己工作裏面 都有受到呢啲事情影響到喎 佢一路做嘢嘅時候都同自己講 喂! 唔掂呀! 搞唔掂呀! 唔做嘅呢 會死㗎! [...]


text:
玩Lego原來可以咁認真
今年二月,我哋Moovup同Y.E.S. 青年就業起點一齊邀請咗一班15-29歲嘅後生仔女嚟我哋嘅 “Lego® Serious Play®Workshop” (LSP).聽到個名可能好多人都會話,玩Lego啫,駛唔駛咁認真呀?究竟咩令呢班後生咁想認真對待Lego呢?
其實早喺2004年LSP 已經開始喺歐美地區流行.Lego CEO Kjeld Kirk Kristiansen 覺得Lego嘅目的就係叫細路仔利用Lego發揮創意,建立自己嘅夢想,咁點解大人唔可以建立自己嘅願景或策略呢?於是經過不斷實驗,Lego就推出LSP並培訓一班認證嘅引導師去搞工作坊.有唔少嘅企業都透過LSP去開會一齊brainstorm,甚至做team building添!
而今次我哋就搵咗認證引導師李德威先生帶我哋透過LSP去了解自己嘅性格特質,等Lego講返一啲關於我哋性格嘅小秘密比自己聽.
當日引導師叫大家用Lego去思考一啲有趣嘅問題,例如一句觸動你嘅說話,一次笑唔停嘅經驗,人生中邊個角色佔咗你大部份嘅時間等,令到唔少參加者(包括小編本人)都了解自己多咗.我仲發現,同組入面我嘅笑點係最低咖!
小編認為最好玩嘅一個環節就係當大家砌好並介紹自己嘅Lego之後,將佢傳比隔嚟位,然後大家就要喺人哋個模型上面重新再砌啲新嘢出嚟.呢一part大家最享受,因為好多搞笑嘅ideas就係咁樣產生.同埋真係充分體會多角度思考,因為喺A同學眼中嘅長褲,喺B同學眼中可以變咗兩條廚師腸咖.
總括呢個活動小編覺得好有趣.了解咗自己嘅個性之後,真係可以諗返點樣喺職場運用呀:
- 為人獨立,喜歡獨自解決問題 (所以我咪做編輯囉.自己專心寫自己嘢)
- 笑點低(所以我寫cover letter 唔可以好似人哋咁懶幽默,因為好多人笑點高過我,睇唔出笑位喺邊就會覺得我try too hard咖喇!)
- 喜歡自由(所以做自由創作呢類工作,如果叫我日日朝九晚六對住啲數字我會癲咖!)


text:
「TVB小花」江嘉敏呢排新聞多多,之前佢孭住男友疑似偷食男友嘅好兄弟「X先生」王仁灝嘅新聞再度翻抄,搞到佢喺社交平臺嬲爆發文表達不滿!
臨近圣誕節,好似江嘉敏怒火已經平息唔少,呢日佢喺社交平臺透露孖住男友出街睇圣誕樹,男友仲懶理途人目光,以「公主抱」抱起佢,仲要頭貼貼深情對望,成個畫面既溫馨又浪漫.
不過浪漫背后,江嘉敏自爆男朋友竟然「投訴」自己好似肥咗唔少.唔少網民大嗌眼盲,不過都有網民為佢出頭,指佢完全唔肥,男友抱起佢應該冇負擔.
講到江嘉敏,其實佢係呢幾年嚟TVB上位好快嘅一位,佢從2016年入行到而家短短四年,就已經成為當紅花旦之一,接拍嘅劇集戲份都算唔錯,江嘉敏出演嘅第一套電視劇《親親我好媽》已經係女主角.
喺第一部劇集中江嘉敏飾演學生讓唔少網友話好清純,同時甜美樣貌吸引咗唔少網友,不過也因此開啟咗「發電之路」.
江嘉敏畀傳出嘅第一段排緋聞就係同創作歌手曹震豪,兩個人相識多年,默契十足因此畀傳出緋聞.
同一時間江嘉敏因為同何廣沛喺劇集中好襯,加埋兩個人都係屬於新生代嘅新星,慢慢就傳出兩個人假戲真做,的確江嘉敏睇上去好後生,好純情.
喺之后嘅每一部劇集中,江嘉敏嘅緋聞熱度似乎總高過劇集嘅作品,喺《誇世代》中小露性感嘅佢,佢同張繼聰嘅感情線備受矚目,從清純僆妹到性感靚女,畀觀眾有唔少反差感.
江嘉敏喺《果欄中的江湖大嫂》同黃嘉樂飾演情侶檔,劇中聲嘶力竭嘅出演讓觀眾都激贊其演技進步,不過當時就被傳介入黃嘉樂同女友嘅戀情中.
之後,江嘉敏更為誇張嘅係佢同王浩信因為合作《兄弟》,導致王浩信傳出婚變.
雖然多次畀傳出緋聞,但係江嘉敏嘅態度都十分模糊,直到畀曝光同電競公司高層拍拖嘅時候,江嘉敏先松口承認,希望可以低調處理.
唔理點樣,都係希望江嘉敏喺之後嘅事業上可以有所成就,期待佢嘅表演!
Like MisshkNews Facebook!不出门也能知天下事~


text:
產品中心
-
DECA接線端子
- 歐式接線端子
歐式接線端子-銅合金押線框接線端子臺-MA系列 歐式接線端子-押線圈端子臺-MB系列 歐式接線端子-對插式端子臺-MC系列 歐式接線端子-組合式端子臺-MD系列 歐式接線端子-對插式端子臺-ME系列 歐式接線端子-板對板端子臺-MF系列 歐式接線端子-高電壓高電流端子臺-MH系列 歐式接線端子-繼電器端子臺-MKR系列 歐式接線端子-彈片式PCB插拔式端子臺-MPC系列 歐式接線端子-SMT連接器端子臺-MPE系列 歐式接線端子-連接器端子臺-MPF系列 歐式接線端子-連接器端子臺-MPX系列 歐式接線端子-螺絲型端子臺-MPZ系列 連接器端子臺-MT系列 連接器端子臺-MWX系列 彈片式PCB端子臺-MX系列 線對線端子臺-MZ系列 連接器端子臺-OM系列
- 柵欄式接線端子
柵欄式接線端子-貫通式端子臺-T14系列 柵欄式接線端子-貫通式端子臺-T21系列 柵欄式接線端子-貫通式端子臺-T24系列 柵欄式接線端子-貫通式端子臺-T25系列 柵欄式接線端子-貫通式端子臺-T26系列 柵欄式接線端子-貫通式端子臺-T30系列 柵欄式接線端子-貫通式端子臺-T30M系列 柵欄式接線端子-貫通式端子臺-T31系列 柵欄式接線端子-貫通式端子臺-T32系列 柵欄式接線端子-貫通式端子臺-T33系列 柵欄式接線端子-貫通式端子臺-T33M系列 柵欄式接線端子-貫通式端子臺-T34系列 柵欄式接線端子-貫通式端子臺-T35系列 柵欄式接線端子-貫通式端子臺-T36系列 柵欄式接線端子-貫通式端子臺-T40系列 柵欄式接線端子-貫通式端子臺-T40M系列 貫通式端子臺-T42系列 貫通式端子臺-T44系列 貫通式端子臺-T46M系列 貫通式端子臺-T55系列 中繼式端子臺-T64系列 中繼式端子臺-T66系列 中繼式端子臺-T68系列 貫通式端子臺-TA6系列 貫通式端子臺-TA7系列 貫通式端子臺-TBC系列 貫通式端子臺-TD1系列 貫通式端子臺-TD4系列 貫通式端子臺-TDE系列 音頻接線端子臺-TE1系列 音頻接線端子臺-TE2系列 音頻接線端子臺-TED系列 音頻接線端子臺-TEH系列 中繼式端子臺-TFDM系列 貫通式端子臺-TS1系列 貫通式端子臺-TS4系列 貫通式端子臺-C31M系列 貫通式端子臺-C34M系列 貫通式端子臺-C41M系列 貫通式端子臺-C44M系列
- 軌道式接線端子
- H型接線端子
- 歐式接線端子
- DECA工業開關
- DECA繼電器模組
- tend 按鈕開關
- tend 三色燈
- 陽明傳感器


text:
今夜一丁:申才恩 派韓色福利
韓國網紅可以有幾索?有位被喻為女神級嘅網紅,可以話係最佳人辦,等大家一睇就知呢班韓妹有幾索!佢就係愈紅愈性感,性感度爆錶嘅申才恩.
人氣強勁
每當提起韓國網紅申才恩,就會即刻令人聯想到前凸後趷,足見佢嘅身材係幾咁火辣.雖然俗語有云「波大冇腦」,但呢句話套用喺佢身上就大錯特錯喇,皆因佢喺弘益大學建築工程畢業,擁有高學歷,所以絕對係一位有樣有身材兼且有腦嘅女神.喺大學時期佢已被星探發掘,以模特兒及Show Girl身份喺車展,電競活動,模型展等登場,同時亦為雜誌拍照.
不過講到人氣大爆發,就要數喺2018年1月時,以27歲之齡推出首本寫真集《Zenny in Philippines》,當時去到菲律賓取景拍攝,製作相當認真,難怪大受歡迎,而且銷量極佳,連印幾版都賣斷市,唔少粉絲更打電話到出版社要求加印添.冇諗過會突然爆紅嘅佢,於是食住個勢喺IG開設平台跟粉絲交流,結果喺極短時間內成為百萬網紅.
衝出亞洲
之後佢分享嘅寫真照愈嚟愈大膽,絕對係挑戰尺度,演出機會亦因此愈嚟愈多,除咗為各種商品代言外,更先後為多本雜誌拍攝寫真,甚至擔任MV女角色,2018年時佢個名字喺網絡搜尋排行榜高踞第2位,人氣真係超勁呀!呢個時候佢嘅工作重心亦從模特兒轉型做網紅,除咗搞限時直播外,更開始網上打機直播.咪以為佢做模特兒就唔識打機,佢熟練嘅操作技巧,令唔少網民都感到驚訝,據稱當時佢一場直播,就有超過一萬名網民觀看,真係超勁!亦因為咁吸引唔少遊戲廠商搵佢代言,更成功衝出亞洲,唔少外國網民都成為佢嘅粉絲.
2019年佢突然傳出婚訊,令唔少粉絲心碎.正當大家以為佢會同唔少網紅一樣,婚後會引退時,結果佢不但冇引退,反而演出仲愈嚟愈性感,尺度之大幾乎到達禁制級程度.對於呢個做法,佢雖然冇解釋原因,但作為粉絲當然樂於見到女神繼續性感啦!
社交網站
雖然申才恩嘅網紅事業如日中天,但早前佢卻遇到一個大挫折,就係佢超過2百萬粉絲嘅IG頻道被停用,而Twitter帳戶亦遭被盜用.雖然令佢大受打擊,但仍無損佢嘅熱情同熱誠,繼續分享火辣福利相,令唔少粉絲大嗌支持女神呀!
Profile
出生地:韓國
身高:155cm
三圍:34E-24-35
撰文:魂
人人做記者
爆料方法 :
爆料熱線:
(852) 3600 3600
傳 真:
(852) 3600 8800
SMS:
(852) 6500 6500
電 郵:
MMS:


text:
同學心聲
鍾振寧 - Maths 5*/ M2 5 / Phy 5*/ Chem 5
Tutor: Mic, Jay
我由中五上學期開始跟Jay Chow補Phy,Chem 之後跟Mic哥補數.
Jay Chow可以將成課書的內容用張A4概括哂,最適合我這類不喜歡睇一大段文字的人.佢仲會因應我的學習進度來印練習俾我遇到唔識做的題目亦會耐心解釋俾我聽,如果聽唔明的佢就會用比喻的方式表達.佢總會解答到我的問題,亦唔會介意學生chur住佢問問題.
Mic哥教我M1同math, 記得補佢之前我對m1毫無信心,在班上面差唔多係最差個個.補了mic哥短短一個學期在考試就攞到第二名.佢令我對數學有番信心,在教數的同時都會同我講下笑話,等我可以在輕鬆的情況下做練習.
每次番理學都可以好開心咁學到好多野,多謝Jay chow,mi哥用心的教導你地既係我的老師亦是我的朋友.
三少 - Math 5* / Phy 5 / Chem 5
Tutor: Mic, Jay
多謝Jay chow 同Mic Gor.多謝您地由中一開始幫我補習.同其他補習社好唔同,係您地到補習好開心又興鬆,您地好有耐性,又體貼學生不同需要,唔介意學生問太多或留太耐.最特別係您地會注重同學生,家長嘅關係,更會好有心咁鼓勵,建立學生,幫助大家嘅學業.
謝謝Mic Gor 您好有教學熱誠,會視乎唔同需要,用唔同方法同角度去幫助學生進步,又會主動關心學生不同狀況,鼓勵學生,建立自信.
謝謝Jay Chow 您好有耐性,唔介意花時間去教學生課外嘅知識,又擅長以學生嘅角度思考,幫助我地拆解唔明嘅地方.
真心,您地係好好好好好好好有愛嘅好好好好好好好老師!! 謝謝您地! 繼續努力! 祝福您地!
Michelle Ngai - Chem 5*
Tutor: Jay
我係f5中間先開始補Jay Chow嘅,嗰陣個底唔算好好,但jay chow講啲concept夠精簡同易記,加上會揀啲合適嘅練習同past paper比我做,先可以追返.最最最重要係佢好fun,次次補習都好開心又學到野,成間補習社好有人情味,有種動力令我就算唔鍾意嗰科但都會想做好啲.我覺得依樣係其他補習唔會比到我嘅.好多謝jay chow!!
Roy Ko - Phy 5*
Tutor: Jay
其實本來都冇係出面補開習,以為補習就只有大型補習社單方面貫輸知識既嗰一種模式,但係又見身邊既朋友補Jay Chow話好有用,所以一於就打算試下跟埋一齊黎補,而我就揀左phys黎補.試完幾堂之後就對補習呢個概念開始改觀,每堂Jay Chow都會因應你學校既進度,又或者係嗰期學校測驗既範圍,甚至係自己想重點加強既topic去教你,唔會好似出面大型補習社咁限死咩用份就要教咩topic.而且佢亦會因應你個人既能力而揀選合適程度既練習,當中遇到有唔明既題目可以即時問返佢,等佢解返箇中既物理概念,而且其實成個理學教室既氣氛好輕鬆,所以唔洗驚,即管問.久而久之,隨著依種有問有答既互動式教育,好容易就可以清理曬你現有錯誤既concept,畢竟phys最重要既就係概念正確與否,唔敢講補完之後一定可以奪星,但係根治完你對物理既誤解之後,一定可以令你既phys有所進步!
Pang Ngai Tung - Math 5
Tutor: Mic, Jay
我f.5上學期諗住試下補math, 一試就決定補埋phy Chem
如果你本身好勁, 只想拎tips/program,咁大型補習社已經夠(但咁樣既人根本唔太需要補習呀, 如果你唔高分, 唔知唔識d咩, 或者睇極唔明, 讀書好冇系統, 想補底升grade之類既話, scimath就好岩你
Mic哥Jay哥講野好簡潔, 5分鐘+一張A4紙已經教完一課書(但又真係會識), 然後做比較基礎既題目, 時間充裕再做卷, 考試測驗前操mock, 一般都會根基穩固, concept清晰, 題型又熟, 慳好多時間, 特別中六後, 發現你咩課題特別弱, 會額外比題目你操, 真正助你升grade, 不走冤枉路, Jay哥會叫你填MC紙, 將每份卷每個答案填落去, 改完mark返錯幾多條, 直接睇到自己實力同有冇進步, 非常有系統, 價錢有d貴, 但絕對物超所值(前提係認真讀), 我中六果陣假日坐足6-7個鐘, 平日放學坐4-5個鐘, keep住操卷同問問題
補習同考DSE都好辛苦, 但補scimath係比較輕鬆同自由, mic哥jay哥會同學生講下笑, 你一時偷懶亦唔會真係鬧你(但教緊野要認真聽), 有時成班人一齊食tea, 食完再操題目, 即刻充滿鬥志
真心推薦scimath, 唯一後悔係冇早d補, 再早d成績應該會好d
Kelly Chan- Phy 5
Tutor: Jay
之前係朋友推介來補Jay 上堂成日都唔明嘅physics佢一兩句就解明曬 啲notes又好精簡易明 帶住係身都唔怕重 考嗰陣睇又好方便 仲有好多試題俾我練下concepts 最尾physics 3變5真係超級多謝佢!
Lin Kwun Fui - Math 5
Tutor: Mic, Jay
係理學補咗高中3年maths core 同 m1,我覺得Mic哥嘅實力喺不容置疑.有咩係學校唔明白嘅地方呢,Mic哥就會首先深入淺出講解咗一次先啦,然後再針對你唔識或者唔熟嘅地方去俾練習.無論幾時有唔識嘅地方,Mic哥都會儘快過嚟解答我,佢教書嘅過程有好多互動,仲不時講下笑話減低壓力.補完幾年之後,原本學校預計我maths同m1分別攞3同埋2,但係結果補完之後即刻上到5同4.
我係form4中後期再去補埋Jay Chow.而佢最強大之處喺可以短時間內教識你,用一d簡單嘅例子或者比如嚟解答複雜嘅問題.係考dse嘅期間,Jay哥仲特登係星期日返嚟幫我地,由朝早補到夜晚十一,二點.中四嘅時侯phys同chem都唔合格,但係dse就攞咗4同埋3.我相信我如果去補多d可能會有更好嘅成績.
我覺得無論係Mic哥或者Jay哥,佢地同學校老師最大嘅分別就係能夠準確了解我唔明白嘅地方.而且理學嘅學習環境都非常之唔錯,小班教學之餘又有輕鬆嘅學習氣氛,見到人努力衝刺自己都會落力d溫習!
Josephine - Chem 5
Tutor: Jay
我由form4暑假開始跟jaychow補chem,佢用勁簡單既方法講解啲好深嘅concept,每一課都係一頁紙內搞掂!所有嘢簡單易明!搞掂concept就瘋狂做練習,唔識就迫jaychow坐定定教到我識!考試期間,jaychow係冇得走咖,哈哈哈,佢係要講到我明佢先可以走!Dse個陣,我差不多日日去,每一題錯既,佢都會好仔細講返原因!
唔怕講,我form4個陣chem全級最尾,到出成績個日我竟然可以有咁既成績,真係多謝jaychow!
Tang Wing Sze - Chem 5
Tutor: Jay
我補左2年phy chem,Jay Chow嘅考學令我好容易明哂啲concepts. 一開始因爲chem校內考試考得好差同有concepts唔明,所以就好唔中意chem.之後就開試補Jay Chow,佢好快令我明翻之前嘅concepts,我亦都可以追翻上進度,進步左好多.phy就係相比之下好小小嘅科,所以Jay Chow就俾exercise我做,肯定我已經明哂啲concepts.
上堂嘅氣氛都比較輕鬆,唔會好似逼你做完又做 攰又可以暫時休息下.
Kelly Law - Phy 5
Tutor: Jay
我由中四下學期開始喺理學教室補Phy, Chem, 記得搵補習嗰陣諗咗好耐究竟去大型補習社好定去私人補習好呢?最後,我去咗理學教室,你問我點解?因為呢度嘅教學方法相比大型補習社真係好唔同,不但上堂時間有彈性,仲可以針對性咁解決你學習上嘅煩惱.其實補習嘅目的唔係為攞練習,唔係人補你補,最重要係補充自己不足嘅地方.理學教室會因應你嘅學習進度教授,透過練習同past paper, 幫你清concept, 有任何唔明嘅地方都可以隨時問.補咗之後成績確實進步咗好多,最後令我入到想入嗰科,多謝Jay Chow同理學教室!
Alvin Kung
Tutor: Mic, Jay
F4時成績極差,physics同core maths 都係得廿幾分.不情願下被阿媽逼左嚟補習,但係mic哥同jay chow既開心教學下,我好快就搵到讀書既樂趣,嗰年下學期已經兩科合格.Mic哥同Jay chow都好擅長簡化教學內容,複雜既concept都可以一堂搞掂,唔明又可以問到明為止,上一堂等於學校兩星期進度.上堂時Jay chow講下爛gag,又會share佢啲有趣小知識,mic哥最鐘意周圍八掛R人傾計,一堂即使上左四五個鐘都唔會悶.只要你肯努力,Jay chow同mic哥一定幫到你,原本我預左自己會讀Ive,但physics同maths有進步令我有其他升學選擇,真係要多謝反兩位良師益友!
劉錦珊
Tutor: Mic
考DSE前幾個禮拜先開始跟Mic哥補數,真係學到好多skill,做數都快佐,而且每次上堂都聽唔明嘅3D,聽完Mic哥教,係考試果時每條都做到.小班教學可以唔識就問,唔會好似大型補習社甘,淨係對住個mon,無咩機會可以問tutor.
Hazel
Tutor: Jay
我由form 4尾開始揾jay chow補chem,當初補佢係因為完全唔明白學校老師講嘅野,但jay chow可以用兩三分鐘清楚解釋到一課嘅concept,有咩唔明都一一解答到,係學校老師做唔到嘅地方.佢嘅練習係由淺入深,亦都係有唔明/唔識都可以隨便問,佢會比tips去guide你揾到答案.最喜歡嘅係好輕鬆嘅學習氣氛,會認識都其他同學,係課堂上有講有笑,有時仲會一齊討論某一題點樣做,雖然偶然會令人分心,但係唯一一個令我放學後會好想快啲去補習嘅地方!Jay chow厲害嘅地方就真係可以將一個concept解得好清,even冇讀physics,我有時係側邊聽到佢同其他同學解釋緊phy concept時竟然明咗,真係好神奇,同埋佢個彈弓玩具真係好好玩.
鈿少
Tutor: Mic, Jay
我由中三補到中六,升高中時Physics同M2遇到好大因難,喺學校上堂都唔係太明,但好彩Jay Chow 同 Mic哥都好有耐性將所有書本概念用最簡單易明既方法由頭教我一次.補習時都同兩位導師同同學關係好好,亦師亦友,時不時有講有笑,印象最深刻係準備DSE既時間,Jay 同 Mic哥都會陪學生操Pastpaper留到好夜,即使由中午坐到夜晚都唔會好辛苦.雖然已經中學畢業2年,但亦會有保持聯絡.理學教室比起以往我補過既補習社唔同,推薦各位中學生試下補SciMaths.感謝Jay 同Mic哥幫我入大學!
Edison Lam
Tutor: Jay
Jay Chow教physics好生動有趣,會將抽象嘅概念具體化.當同學面對一啲比較容易同埋熟悉嘅課題,Jay Chow會印啲較為深奧同埋刁鑽嘅練習,等大家嘗試多啲唔同嘅題型.而當同學有啲唔熟悉嘅課題,Jay Chow 亦都會喺張白紙由淺入深講一次課題嘅重點,務求令大家學得通透.
到中六最後嘅階段,Jay Chow會印超過20年嘅past paper俾大家做.我覺得最好嘅係Jay Chow會記錄著每人所做啱嘅題數,一嚟可以搵出同學仔比較唔熟悉嘅課題,二嚟可以畀自己睇返自己進步嘅過程.可能一開始做嘅時候會錯漏百出,但係慢慢做到後期見到自己做錯嘅題目越來越少,對physics呢科都會有返唔少信心.好懷念同Jay Chow度過嘅唔少晚上!多謝Jay Chow!
Carly Lau
Tutor: Mic
一開始嚟補只係想試下,但之後唔會再想換其他補習社,因為真係好掂.
Mic哥真係教得好好,上堂氣氛完全唔會覺得悶,操past paper果陣氣氛會緊張,但適時又會講下笑,令到學生可以放鬆.加上,Mic哥好快就會知道學生嘅强弱,令到學生强嘅方面加以穩固,弱嘅方面加以改善,做到因材施教.唔似啲大型補習社只係單方面教你,令到你唔知自己嘅强弱,又唔似某啲補習社叫你操晒某part就拎到你想要嘅lv ,咁樣只會令到自己嘅強項冇加以發掘,損失左對於自己容易拎嘅分.
教學方面,Mic哥會幫你清concept,令到自己經常搞亂嘅concept容易記啲,系操paper果陣又會同你講埋dse可能會點樣出,令到系dse果陣一見到就知點樣做,省左唔少時間,特别系末出過嘅題型,對於我呢啲成日霖野霖得慢嘅人係好有用.加上有時做做下成日到(b)(c)霖唔到,Mic哥都會lead住我,令到我思考左某個位就會通晒,所以真系好幫到我思考且失少左分,而非直接講個答案比你知.
時間方面,上堂時間彈性,可以因應自己嘅時間上去,而且未做完paper可以繼續留低做,做完唔明嘅地方可以即時講解返,令到唔識嘅地方唔會累積.
最後dse都拎到自己set嘅aim,如果當初冇遇到Mic哥可能連合格都冇.多謝Mic哥.
向寶淇
Tutor: Mic, Jay
我係理學補咗6年數,3年phy,mic同jay都好有耐性教我,會首先清concept到我有唔識再慢慢教我,由唔合格同dse有唔錯成績.你地繼續加油!
Jasmine Cheung
Tutor: Jay
係理學補左三年,雖然最後都係得個3,但學校老師話我揀錯科,唔適合讀physics.而且係理學上堂好過係出面大型補習社上堂,因為氣氛好輕松,又學到野.多謝Jay Sir教左我三年,將我由一拉到三!
達哥
Tutor: Mic, Jay
F.4嗰時成績極差,Maths,Phy,Chem都廢到咩咁,好左有個同學推薦我去jay chow同啊mic到補,maths由嗰時40分都無去到F.5升到80分到,算喺咁啦⋯⋯
2位風趣幽默,令到上堂氣氛輕鬆.同時,佢哋勁到10分鍾內教囇1課書,絕無揼波鍾嘅成分.
真心多謝佢地2個,否則依家我都唔知會點.
譚現欣
Tutor: Mic, Jay
我由F4開始補physics,一開頭係學校學係亂曬龍,一本physic書甘多頁甘多concepts 仲要有係有關聯,但Jay chow 會用幾張紙幾句話就解曬,清楚明白,會跟據唔同同學既學習進度和吸收能力而作出不同既教授^_^仲有就係一對一教學,學生可以盡情問自己不明白的地方
另外,補Math我係由F5先開始 mic哥好了解學生的困難位,會逐步逐步引領學生解難,由學生找到問題的地方
雖然學費有些貴,但係絕對有所值!
btw 兩位老師很隨和認真 與學生們關係很好 亦師亦友
Howard Li
Tutor: Jay
如果睇緊呢條心聲既你係想補番好個底既,我呢段野可能幾值得你睇睇
我係喺Form5 10月初果陣報理學既,入理學之前我既Chem校內成績係真係有10%都偷笑果種,Physics 亦都只係啱啱好40%左右,Mic gor 或者Jay chow 既能力呢方面我就唔再多講喇,其他人都講過,你應該都好清楚喇,總之完全唔需要懷疑,跑贏古代燈塔十條街,而且我相信大家肯定着緊過程多過結果,所以呢啲我就唔多講喇
最後我一個唔算努力,hea開既學生,DSE PHY都攞到4,CHEM甚至可以由1都冇變成3,我只想同你講,如果你唔同我,有認真要讀好書既決心,起步慢,無底子,呢啲都唔駛驚,只要報理學,坐4望5一定冇難度
Chris Kong
Tutor: Mic, Jay
由F5開始補Phy,當初每次做卷都有啲題目總係做唔啱,但補左Jay哥之後終於知道原來係錯concept,佢將啲concept用簡單易明簡潔既方式話比我知,完全係事半功倍!
至於Mic哥會按我既程度比卷我做,初頭我啲M2差到爆,但Mic哥會比啲淺少少既pp我做,建立返我對M2既信心之後先將難度逐步加深!
係我補習以來對學生最上心既老師!
林嘉鴻
Tutor: Mic, Jay
我系中五先開始補理學,主要都系補數學同物理,其實之前都系一直搵緊適合自己嘅導師,經朋友介紹所以就黎試下.結果一試之後就已經補到去考DSE啦!
教數學嘅導師呀MIC佢真系好用心去教每一位學生,每當我做數”卡關”嘅時候,佢都會將我唔識嘅地方講到我識為止,並且佢真系對於DSE考試內容非常熟悉,周不時都會教我一啲好實用嘅考試技巧同提醒我一啲要注意嘅重點,令到我自己好快掌握到當中竅門,先可以起DSE數學科攞到唔錯嘅成績!
而教物理嘅導師JAY CHOW同樣地都系一位為學生出心出力嘅導師,我自己本身物理比較弱,好多時候都會遇到好多難題,但系佢非常之有耐性去同我逐一講解,仲用一啲好具體生動嘅方法令我易啲去明白,好快搞清哂我嘅concept,慢慢漸入佳境,最後起DSE都攞到理想成績!
其實兩位導師嘅教學能力都系無容置疑嘅,但佢地仲有一個特點就系會針對每一位學生嘅需要或者要求而去盡量配合學生.好似我自己咁,追求嘅目標比其他同學高,而佢地知道之後就好比心機去加強訓練我,俾我額外嘅練習同利用私人嘅時間去解答我嘅問題,無佢地兩個嘅幫助我根本就讀唔到自己想讀嘅科,所以起到,我想同佢地講聲:多謝!


text:
香港民族要做嘅,唔係向警隊宣戰,而係積極鞏固共同體內部連結,以及加強自我防衛能力.因此,宣言可取之處,在於提出全體先退到海外休整,徐圖後計,而且顯示出將會建立民兵之決心,呢啲都係同未來香港流亡政府路向必然契合嘅決定.然而,宣言中提到希望提供「清晰的戰略論述,來帶給香港人希望」,以及批評文宣無用,則有待商榷.
的而且確,共產黨係以文宣起家,但所謂文宣起家,講緊嘅唔係派傳單,而係理念先行.蘇共中共之核心理念,係列寧恐怖主義,統戰工作同埋暴力鎮壓只係宣揚理念嘅手段.階級太闊太虛弱,共同體想像無法成形,民眾自然從來無法團結,而共產黨深明此道,所以就一直以階級淡化社會自然生成之人際關係,例如家人及朋友之紐帶,以達致集權.以為同中共以武力對決至係致勝之道,可謂對歷史近乎無知.
宣言之中,我見到撰寫人引用美國總統列根總統之言:「自由人嘅堅定意志,比武器更加強大」,但根據前文後理,撰寫人似乎並唔理解列根以至美國人想要表達嘅意思.美國人清楚知道,槍炮本身只係死物,真正有意義嘅係以槍炮所捍衛嘅正義,所以企喺正義一方嘅人,只會以槍炮自衛,而唔會以槍炮製造恐怖主義,伏擊平民,因為咁做就無異於自我降格為同中共同等嘅低等生物.所以,美國之所以比蘇聯強大,以及將會促使中共崩潰,正係在於美軍出師必然有名,只會將槍炮用喺正當嘅地方,而非同蘇聯鬥玩暗殺.
而「中國人同香港人一樣,百年來都不是以武力見長,中共建國以來,軍事反而一直是弱項,文宣才是最強項」之說,亦係缺乏理論支持.不論呢句講緊嘅係人種之基因,定係武風之強弱,其實都唔係對抗中共嘅關鍵,因為中共軍事之所以係弱項,完全同本身中國人係咪以武力見長無關.中共之強,在於可以操縱人性,分裂大小共同體,繼而顛倒世界原生秩序,我地唔知道對方可以掌權嘅真正原因,係唔會有效消滅對方.中國人社會人人自危,互相猜忌,至係中共可以用少量武力就足以維持管治嘅原因,而中國人文化點解特別適合共產主義落地生根,梁啟超發明嘅中華民族有幾脆弱,至係我地要思考嘅事.
1898年,滿清百日維新失敗,失勢一方流亡海外,開始諗其他方法「救國」.研究歐洲嘅民族主義之後,所謂改革者發現自己「國家」只有朝代,而無國名,於是就喺1902年首創中華民族一詞,然後求其咁話多民族混合而成嘅都可以叫民族,漢滿蒙回藏溝埋做瀨尿牛丸呀笨就此成為新論,炙手可熱.四大文明古國之說,都係由佢自由心證咁亂寫出黎.
其實所謂中華民族,係發明得好馬虎,根本經唔起時間考驗.然而,因為好多以革命家自居嘅人好想推翻舊帝國奪權,急於尋求接軌現代文明嘅捷徑,於是某知名革命家就即刻借用呢個概念——值得留意嘅係,呢位革命家起初係呼籲大家「驅逐韃虜,恢復中華」,即推翻滿清,恢復漢民族國家,只係聽完他人討論,又覺得民族融合,民族團結同民族平等呢啲講法更加煽動人心,於是就提出「五族共和」理論,令中華民族多民族共同體呢個概念漸漸深入人心.經不求甚解嘅中國知識分子加以發揚之後,呢啲草率壓縮而成嘅矛盾講法,就成為後來中國人嘅共識,亦為中國共產黨所繼承,流傳至今.
而多民族共同體都可以洗腦成功,則係多得當時俄國輸出革命.中華民族唔夠力,但滿清治下,窮人眾多,無產階級積極求存,於是就對無產階級團結相當有反應.於是,中華民族狐假虎威,利用無產階級渴望政治分贓之心,時機可謂天衣無縫.中國人對於新理論新概念從來都係囫圇吞棗,不經消化即加以採用常見,扭曲學說以自我保護更常見,大乘佛教同佛陀學說之距離,正係例子.
以上嘅所謂改革者,就係梁啟超康有為,而熱衷政治嘅革命家係邊個,亦不言自明.民族概念同身分認同從來都係人為發明,但可唔可以歷久常新,就視乎共同體內部係咪可以不停更新概念,所以輕視理念,只重武力,香港人係絕對唔會獲勝.而毛澤東所講嘅黨指揮槍,其實就係講軍事力量係要同政治理念結合,如果香港民兵主事者缺乏真正清晰嘅政治認知,就好有可能令香港人避唔開未來同中共玉石俱焚之下場,令本應可以逃過一劫嘅平民無辜受罪.
其實,美國之所以唔輕易出兵,正係因為佢地以輿論同經濟手段就足以圍堵中國,當年對付蘇聯,都係一樣.共產社會本身有重大缺陷,從內部開始崩潰係遲早嘅事,根本毋須操之過急,以身犯險,得失美國國民.中國人經歷文化大革命,對家人朋友都失去信任,無法如同香港人一樣建立互信,成個社會都係一盤散沙.精英全力出逃,平民無心護國,只要經濟一差,中共就會失去統治地位,中國亦會陷入分裂,重複中國歷史循環,呢啲美國自然清楚.故此,喺中共試圖挽狂瀾於既倒嘅存亡關頭,香港無法自外於亂局,自然要靠自己武裝自衛,減少死傷,但要求美國參與,美國係一定唔會,因為美國唔想好似當年越戰咁引起國內民情反彈——他國人民性命,有乜理由要求美國人以死相助?
我非常尊重武士軍人,但我從未見過成功嘅軍人,係會貶抑政治家之語為長篇大論低級文宣,或者睇唔起有力著書立說嘅學者專家.要發明香港民族,有三類人比軍人更為重要,軍人只係為保衛可以產出以下三類人嘅民族而有存在必要——首先要有品德高尚而又有一定才學嘅人,簡而言之就係具備視野嘅政治家.其次就係有能力寫出香港民族史詩嘅人,因為世人普遍都係需要情感扣結,文藝作品就係確立香港文化自成一系嘅關鍵.用粵文寫作,寫香港人嘅故事,絕對有助民族主義發展,因此我地需要文學家.最後就係有能力重塑香港歷史嘅人,因為較有理性嘅人需要實證主義,有人可以證明香港民族歷史確實存在,就可以化解中共洗腦術.史在人為,寫好就可以拎黎對抗中國中心論述,呢樣其實已經有人做咗,但歷史論述,永遠都係多多益善.如果有人輕視以上三類最有價值嘅人,以為武力高於一切,只會將香港民族推向更惡劣境地.
各司其職,係勝利嘅關鍵,所以建立民兵係好重要,但我必須再次指出,要做英雄,唔係只有斬人至得.我地香港人係一個共同體,批評其他人「嘴炮功夫世界第一」係唔會令大家更團結.我地香港人文宣從來唔弱,正正係因為我地理念一開始就比中共強——我地爭取自由,我地建立民族,我地會為自己人而戰鬥至死,但中國人係絕對唔會有呢啲諗法.登報嘅成效真係好低,呢點我完全認同,但築人鏈呢啲抗爭模式低成本高效益,點解唔值得做?擅長運用武力嘅就負責從軍,唔需要強求其他人跟你全民皆兵,因為每個人嘅專長都唔一樣,放棄自身優勢係極之不智.要留前鬥後,就要所有香港人都盡力精進自身,發揮所長,等到香港民族前景漸入佳境,大家就會知道一切都係多得合情合理嘅分工合作.
最後,我再補充一點,關於移民.已經有堅定建國意志嘅各位,請盡早離開香港,準備以海外香港人身分為國效力,去軍訓又好,去做啲小生意又好,最緊要係諗清楚自己嘅價值同定位.未來十年,中國同香港都會死好多人,流好多血,反送中只係前菜,但等到大震盪過後,就會係我地翻身之日.如果大家不幸殉國,或者畀人移送去中國監獄,你只會畀人活生生折磨而死,直至由香港國民政府著手進行轉型正義之前,都唔會有人為大家主持公道.
Facebook呢道我會越黎越少用,有心人唔使擔心我係咪畀人拉,我寫得唔密,只係因為要向香港民族內部傳達嘅訊息,已經發放得七七八八,要明嘅睇返舊文就已經會大致明我想講乜.而家大家應該做嘅,就係遠離建制,建立組織,其他乜都係一動不如一靜.
呢篇宣言有好多可以改進嘅地方,亦有唔少唔寫好過寫嘅部分,但從中我睇到撰寫人不畏艱險之義勇,亦絕對相信廣大同胞睇完,就會日漸意識到民兵係不得不做.民族要有理念支撐,亦要靠武力保護,呢點係香港人必須盡早理解嘅事實,所以反對武力係完全不切實際,但主張運用武力而忽視政治家之見,亦係同樣不切實際.對抗中共唔係一小撮人嘅事,亦唔係香港台灣嘅事,而係成個東亞以至世界嘅事,所以大家一定要通力合作,共同精進,為真正嘅戰功同榮耀而奮鬥落去.


text:
「生意」
好多人做生意其實都想同一啲大企業合作,但係係唔係大公司就一定好?老實講大公司有幾多間?係香港大部份嘅公司都係中小企,而好多時好多人就忽略咗嚟一點.不過最令人頭痛嘅係點樣先至可以搵到嚟啲中小企呢?當然有啲人怕煩,因為通常收費唔可以太高,而有時咁唔好彩遇到啲奇怪嘅公司,分分鐘做蝕本生意.當然營運模式亦相對唔同,所以我仍然未諗到點樣可以用數據幫到佢哋.
「開發」
其實咁多年嚟我都好想開發中小企嘅數據分析市場,但係去到某啲位置,就會問佢哋真係會重視數據嗎?如果啲大公司都未開始用數據嘅時候,咁中小企又點會去嘗試呢?當然另一個係費用嘅問題,因為收得貴又未不得,收得平分分鐘會無錢賺仲要做到傻咗.不過有啲公司就係貴多不貴精,只要肯俾錢就得.有時係咖啡室聽到其他人真係諗住呃啲老闆,所以有時真係俾嚟啲人玩死自己嘅行業.
「回報」
講真中小企好多時都好實在,而最緊要嘅當然係投資同回報.只不過數據唔係可以立刻睇到效果,所以要令中小企理解數據嘅重要性其實係一件幾頭痕嘅事.當然有時係唔同嘅講座都會遇到唔同嘅中小企,而好多時佢哋真係好睇投資同回報.如果有一啲嘢可以令數據分析嘅門檻降低當然好啦,只不過真係好難,除非真係去呃啲中小企啦.但係有時真係有遇到啲呃呃氹氹嘅人,就係咁個市場就比佢哋玩死咗!
Also published on Medium.


text:
抑鬱症憑啲咩摧毀一個人
話說我自己其實都有咗depression好幾年喇,其實自己一真都覺得有唔妥但因為冇一啲好嚴重影響個人健康嘅事發生所以一真都冇乜點理過呢個問題啦.直到大約半年前咗右啦,因為呢個問題已經去到影響到自己日常生活嘅程度(影響到消化系統搞到腸胃好差成日肚痾),所以就咁去睇醫生啦,因為之前有啲循環系統嘅問題但搵唔到原因啦,一經過呢件事之後都大致確認咗係同情緒方面有關,同埋列出嚟嘅大部分病徵我都有,想唔認都唔得.
其實depression呢樣嘢只會令人不受控咁諗嘢諗得負面啫,其實你如果問我係咪好大問題呢,我自己就覺得唔係,但佢帶嚟嘅後果唔係淨係影響自己,而係你身邊原本所擁有嘅會慢慢一樣又一樣咁俾depression攞走晒,令你個人跌落一個令自己永不超生嘅無涯深淵入面.
Depression係呢個病嘅最主要部分啦,但好常見嘅就係有depression嘅人會同時有社交恐懼嘅問題,特別喺男性患者身上會見到更多係會選擇迴避家庭同社交啦,所以對我嚟講我唔會主動去同人傾閒計,閒話家常咁,咁所以其實我都係嗰啲冇乜friend嘅人嚟(有大把friend嗰啲就唔會靠開blog嚟講出自己心入面嘅嘢啦).
而問題就係當你係有depression嘅時候,你會將一啲仍然留喺自己身邊嘅人都睇得好重,某程度可以話係己經迷失咗自己,搵唔返自己一個屬於自己嘅定位,變咗好似做咩都係為其他人去做嘅咁,將自己嘅精神寄託喺其他人嘅身上,令其他人變咗好似自己嘅心靈支柱咁.我會話如果對方都係好真心咁對你好有心嘅想幫你走出呢個陰霾嘅話其實係冇問題,甚至會更加快咁好返.
只不過,其實大部份人都唔係真係有心幫depression嘅患者,甚至有唔少人係因為驚俾depression患者成日喺佢哋面前放負搞到佢哋自己都負埋一份,所以會選擇喺一個好crucial嘅時間選擇離開depression嘅患者,但佢哋唔知道嘅係喺depression患者嘅心目中佢哋係有幾咁重要,就算之後知咗都好,都係會爭住同自己割蓆,而呢樣嘢對於有depression嘅人嚟講可以話係致命打擊嚟,因為佢哋雖然唔敢自己主動咁去建立一啲新嘅關係,但其實佢哋係會好想同其他人建立闗係,同埋好睇重每一個人同自己間嘅關係.當然,呢種重視都有次序之分,但無論如何都係會比其他人更重視其他人,因為佢哋好多時係已經喺自己個腦入面遺失咗自己嘅形象,所以成個腦都係其他人,好似以我為例咁就係會成日諗住點去幫我最care嗰個人啦,especially學業方面啦,因為我讀書好過佢嘛,我真係對付出冇所謂,因為我實在係太重視(迷戀?)佢.
好可惜佢喺兩個月前選擇離我而去.
唔知佢有冇喺人前人後講我壞話啦,我本身都唔相信佢會,直到有次我知道咗有人講嘢唔覺意提起咗我啦,跟住佢就史無前例咁發咗個好大嘅脾氣啦,跟住同佢有計傾嗰啲又一個又一個咁疏遠我玩del我contact,令我開始有咁嘅懷疑.
佢之後試過喺唔同嘅社交平台度同我講啲好絕嘅嘢啦,block我啦,喺ig restrict我啦.
要知道我真係好重視佢,就算到依家呢一刻都係.所以我一見到嗰下係真係好disappointed 咁樣,結果係commited suicide 收場啦,但我都唔覺得佢會因為自己成為一個間接嘅殺人兇手有咩感覺,因為佢根本一啲都唔在乎,你係生係死佢睬你都有味.
簡單嚟講就係摧毀你嘅自我形象,繼而係你嘅情感,進而影響人際,再喺你個best friend嘅加持底下就可以好容易咁殺死一個depression患者.而我就係其中一個受害者.自殺都唔止一次,不過依家諗翻起一啲已經過咗身嘅親人,同埋我對佢哋嘅承諾,再加上自己嘅好多好多想做嘅嘢同夢想先可以撐得到落嚟.
不卜女女口呢一切嘅嘢都唔係話發生咗好耐所以我都希望可以捱到去下年啦.
同埋香港嘅現況真係搞到好多人都出現情緒病,雖然大家嘅經歷同我未必相同,但我都同大家講一句加油啦,畢竟大家都叫做同路人嘛.
利申:筆者今年16,大約5年前開始已經係咁嘅狀態.


text:
終於放新年假,可以帶埋小朋友去旅行喇!不過旅行先係最考驗媽媽EQ嘅時候,真係要好好計劃吓先可以「出入平安」,唔使驚喺異地潑婦罵街! 睇吓以下6個tips,做好準備先出發!
1. 準備機上消磨時間玩意
坐飛機時簡直係困獸鬥,精力充沛嘅小朋友要留喺一個狹小嘅空間,真係唔容易架!為咗令佢哋可以坐定定,聰明嘅媽媽就要帶定可以吸引小朋友注意力嘅小玩意喇.Lego,畫具,泥膠,故事書都係唔錯嘅選擇!
2. 盡量畀小朋友係飛機上舒服啲
媽媽可以視乎小朋友體重,向航空公司預訂嬰兒籃.只要未過規限就可以,年齡唔係問題!另外網購定充氣腳枕等裝備,準備定最愛嘅零食果汁,等小朋友喺機上有五星級嘅享受~
3. 預先溝通
小朋友去到完全陌生嘅地方,都會覺得緊張.所以媽媽可以預先同佢哋綵排,講好上到飛機要坐幾耐,期間有咩做,仲可以問下小朋友想帶邊啲玩具去玩!小朋友有心理準備,扭計嘅機會都會細啲.
4. 選擇可以上飛機嘅BB車
如果小朋友仲細的話,用摺疊後放到喺手提行李櫃嘅BB車,就可以一路推到上機,BB扭抱都唔怕喇~
5. 管理情緒
媽媽嘅情緒都會感染到小朋友,如果旅程中一直好緊張或者暴躁,咁大家都會唔開心.作為帶領住小朋友嘅角色,不妨嘗試隨遇而安,唔完全跟隨計劃可能反而有驚喜!
6. 最緊要享受
最後記住記住,今次係去玩呀!趕唔到行程,或者有冇甩漏都唔緊要,最重要係享受同小朋友去探索一個新既地方,把握呢個咁難得嘅機會!


text:
Copy of 喜穴指南 - 潤滑液篇
今集嘅 #喜穴指南 會深入探討個人潤滑液呢個主題!
用凡士林做潤滑液得唔得?你用開嘅潤滑液好快變得又乾又笠?每次需要用幾多份量先啱?等我哋嘅 #喜穴指南 為你一一拆解啦~
叮個杯麵,開支啤酒,同我哋一齊展開滑潺潺之旅啦!
咩係潤滑液?
一句講晒,潤滑液係任何幫助減少摩擦嘅物質.
潤滑液嘅傳統功能其實係用於潤滑摩打,單車鐵鏈同埋其它機械零件等,以減少其活動部位運作時引起嘅磨損.
個人潤滑液嘅功效亦大致相同,就係為你嘅「活動部位」減少摩擦,令做愛同自慰時更順滑,更舒服,更愉快.
就咁聽嚟都冇乜特別啫… 但係如果真係簡單嘅話,點解市面上又有咁鬼多唔同嘅潤滑液嘅?其實就如飯菜嘅醬汁同調味料,唔同嘅潤滑液具有唔同嘅性質同特點,各有所長同其短.
點解要用潤滑液?
Thanks, thanks, thanks, thanks, 潤滑液! 誰能代替你地位?潤滑液嘅功能眾多,大致上可以歸類於以下主要功能:
舒緩乾澀
潤滑液可以舒緩由更年期及一系列原因引致嘅陰道乾澀.陰道乾澀唔單止影響女士嘅性生活,仲會影響佢哋嘅日常活動及運動.用水性或矽性潤滑液可以為陰道保濕,紓緩症狀.
潤滑液亦係肛交唔少得嘅恩物,因為後庭同陰道唔同,唔會自生分泌人體潤滑液.使用充足嘅潤滑液會減少對後庭脆弱組織嘅損傷.
減輕疼痛
潤滑液仲可以減少喺日常活動,運動及做愛中過度摩擦而引起嘅疼痛.疼痛同乾澀息息相關,通常越乾澀就會越疼痛.濕潤嘅表面可以降低摩擦,減輕疼痛.
增加愉悅
除咗上述嘅實際好處之外,潤滑液仲可以為你帶嚟愉快體驗㗎!無論係自慰或做愛,潤滑液都能夠確保舒適嘅觸感及順暢嘅活動.口味型潤滑液亦可以為口交過程增添趣「味」,為親密時刻創造感官刺激.
潤滑液甚至可以用嚟按摩用添!喺嚟料之前享受按摩前戲簡直係完美部曲啊!完全係一石二鳥囉~
有邊啲潤滑液種類?
水性潤滑液
水性潤滑液係市面上最常見及受歡迎嘅潤滑液種類.佢哋色澤清透,質地水潤,係追求「自然」感覺用家嘅首選.一齊睇吓水性潤滑液嘅優點同缺點啦:
產品推薦
我哋為你精心挑選咗一系列不含甘油嘅水性潤滑液.佢哋會以植物纖維或海藻卡拉膠等優質原料代替甘油.
唔知邊款水性潤滑液最啱你?等我哋俾啲推薦你啦:
^ 我哋最暢銷嘅無添加潤滑液,一支在手,無所不能.
- 肛交必備:8986 後庭專用潤滑液
^ 貼心獨立小支包裝,方便攜帶,讓你隨時準備就緒.
- 持久滋潤:Lylou 女士專用保濕水性潤滑液
^ 質地比普通潤滑液更滋潤,能夠你減少補擦潤滑液嘅煩惱.
^ 蘊含蘆薈,海藻及維他命E,可以仿效身體自身潤滑液.
^ 經典嘅日本「拉絲」潤滑液,帶俾你「龍鬚糖」般嘅過癮視覺效果.
^ 獨特嘅淡淡清甜口味,為你嘅口愛過程增添趣味.
矽性潤滑液
雖然矽性潤滑液冇水性咁受歡迎,但係都越嚟越受人垂青!佢哋絲滑嘅質地同持久嘅特性,最適合「長氣王」嘅你!以下就係一啲矽性潤滑液嘅優點同缺點:
產品推薦
市面上矽性潤滑液貌似千篇一律,其實質感可以有好大分別!喺以下嘅選擇中揀出你嘅心水,享受順滑之旅啦:
- 清爽之選:SuperSlyde 超幼滑矽性潤滑液
^ 採用至今分子最微細嘅矽性粒子,質感清爽,較為易洗.
-
最具創新:「汨汨」內填式矽性潤滑液膠囊
^ 破天荒「內填式」膠囊,方便易攜,掩飾度高.
- 輕薄配方:pjur LIGHT 輕薄矽性潤滑液
^ 專為矽性潤滑液初心者而設,質感較輕薄,容易入手.
^ 德國醫學級矽性配方,歐洲醫生診所廣泛推薦.
^ 最濃縮嘅矽性配方,蘊含荷荷芭油,保護同時滋潤.
^ 全球最受歡迎嘅矽性潤滑液之一.質地濃厚,用途廣泛.
油性潤滑液
油性潤滑液就冇水性同矽性潤滑液咁受歡迎喇.即管係咁,有啲人對油性嘅滋潤感覺始終情有獨鍾.等我哋探討吓油性潤滑液嘅一啲優點同缺點啦:
我哋目前淨係搵到兩款我哋合我哋心水嘅油性潤滑液咋!不過放心,我哋會繼續積極搜羅優質嘅油性潤滑液俾你:
^ 配方獨特,含有淡淡椰子香味,既清爽又持久,還會釋放暖感.
^ 膏狀自慰膏,提供最舒適爽快嘅自慰體驗,使用過後容易清洗.
邊款潤滑液最啱我?
讀完一大論嘢,但係都一頭霧水,唔知邊款最啱你?咁就睇吓以下嘅綜合表,揀出最啱自己嘅潤滑液啦!
每次要用幾多潤滑液㗎?
每次使用嘅份量其實取決於好多因素,包括潤滑液嘅類別,配方嘅濃度同埋使用嘅目的(例如配合玩具使用,做愛,自慰等).就算你想浸個「潤滑浴」都吹你唔漲㗎.
喺我哋嘅角度,潤滑液永遠都唔會嫌多嘅.但係一般嚟講,可以考慮先用五毫硬幣嘅份量,然後再根據個人需求及喜好再添加份量.
應該擦喺邊度啊?
潤滑液可以擦喺任何需要潤滑嘅地方,例如安全套外層,手指或私處.
有冇平啲嘅選擇?
我哋明嘅.優質嘅潤滑液的確冇氣水咁平價咁易搵.但就算係咁都唔代表你應該隨便喺廚房或梳妝台揾代替品㗎!
潤滑液係比凡士林貴啲啲咁啦,但係用喺自己嘅私處,梗係要用靚嘢啦,係咪先?你喺喜穴搵到嘅潤滑劑全部都係對身體安全,有啲蘊含有機或醫學級成分,甚至可以食落肚添!
其實個差別就等同冷榨有機果汁同濃縮糖水飲料一樣.DIY 配方喺短期內唔一定會對身體造成好大影響,但係身體淨係得一個,點解要冒呢個險呢?
同埋唔好成日用口水當潤滑液用啊!一次半次就得,但係你都知越舔個唇就越乾㗎啦,咁試諗吓成日用喺私處會點?
所以呢,都係放低你嘅椰子油,護手霜同凡士林啦!用咗之後下邊敏感,乾澀,不適,邊忽抵啊?
當然啦,你喺喜穴搵到嘅潤滑液都係絕對安全嘅!我哋篩完又篩,揀完又揀,查完又查,目的只係想為你慳一啲時間,帶嚟多一份安心.身體係你自己嘅,所以要好好愛錫!
今集就講到呢度啦各位靚仔靚女們!希望大家順順嚐嚐,出入平安喇,嘻嘻.如果你有任何疑問,或者仲想知多啲,咁就隨時歡迎你隨時同我哋聯絡啦.下次見!
STAY SEXY,
喜穴團隊


text:
大埔位於新界北部,屬於早期發展嘅新市鎮.可能係大家眼中,大埔只係一個平凡嘅地方.睇到呢度,大家可能會話,係咪又係介紹鐵路博物館呢啲好多人知嘅景點?小編可以好肯定咁答你!唔係!!今次就等小編帶大家欣賞下大埔嘅花卉,呢度都孕育咗好多植物㗎!
春天:淡雅 - 河津櫻
春天係櫻花嘅花期,而係大埔海濱公園嘅草地滾球場附近就種植咗幾棵櫻花,雖然規模一定唔夠日本或者韓國咁大,但係盛開嗰陣都吸引到唔少攝影發燒友嚟影相㗎!花瓣淡淡嘅粉紅色同天空夢幻嘅藍色簡直係 perfect match!
夏天:艷麗 - 鳳凰木
相信大家對鳳凰木都唔會陌生,對大埔嘅居民更係十分親切添!林村河近寶鄉橋兩旁都種植咗唔少鳳凰木,一到夏天佢地就會爭艷鬥麗,紅色嘅花朵更加係超級 eye-catching!所以話鳳凰木係大埔其中一個 icon 都唔過份呀!唔止林村河,大埔海濱公園嘅正門都種植咗唔少鳳凰木,綠色嘅葉同紅色嘅花形成強烈對比,為公園增添咗唔少生氣.
秋天:對比 - 楓香
大家都知道元朗嘅大棠一向都係睇紅葉嘅勝地,嗰度有一大片嘅楓香林,如果唔想同人迫,其實香港仲有唔少地方可以搵到楓香㗎!位於大埔郊區嘅鳳園就係一個好例子,係通前往沙螺洞嘅樓梯旁邊都可以搵到紅葉嘅蹤影㗎!每到秋天,原來翠綠嘅樹葉都會變成紅色,點綴咗成個山頭!
冬天:傲骨 - 鐘花櫻桃
嘉道理農場嘅上山區種植咗唔少桃花同梅花,每當寒冬時節,桃花同梅花就會爭相綻放,為蒼茫嘅山頭增添生氣,係觀音山嘅桃花數量更係十分多!而農場為咗方便遊人賞花,更加會係花季定期更新花卉嘅開花指數,係咪好體貼呢?


text:
娛樂圈有新聞總比沒新聞強,懶理是否負面報道﹗可能這是娛樂圈生存之道.但偏偏鍾嘉欣是少數反其道而行之人,她相信緋聞無助上位,只會徒添壓力,堅信實力才是王道,希望大家淡忘她和林峯的緋聞,更會以佘詩曼為目標,終有一天能成為視后.
入無綫以來,我拍過唔少劇集,要講代表作,我覺得係《溏心風暴》嘅「常在心」,因為外間反應最大亦最受歡迎.講真我初入行時,大部分角色都係演乖乖女,技巧好幼嫩,可能唔係演得好好,但我唔會後悔覺得自己演得唔好,反而幾鍾意自己嗰種真,係用真感情,好自然.但最遺憾係狀態影響發揮,好似拍《蒲松齡》時就因為身體唔好,失眠而影響到工作.如果畀我揀,我最想飾演一個女殺手,着住黑皮或者紅色貼身衫,好似Charlie Angle咁,應該幾好玩.
鍾嘉欣不願靠緋聞提高知名度,深信肯努力終會成功.
台前幕後的嘉欣都是乖乖女,不煙不酒不夜蒲.
幸獲前輩指導
其實我覺得自己好好彩,由入行到依家,合作嘅演員都畀到我好多啟發.除咗主要演員,我最想講係好多三,四,五線嘅演員都幫咗我好多,我會同佢哋傾偈,有時佢哋未必同我有對手戲,但會睇完電視再同我講番有咩可以改善.
喺女藝員之中,我最欣賞阿佘(佘詩曼),佢係一個好值得尊敬嘅女藝人,我以前喺加拿大已經睇佢拍嘅劇集,好鍾意佢做「祝君好」呢個角色.我會以佢為目標,當然希望可以攞到視后,但相信要用多幾年去磨練自己,阿佘都做咗好長時間先攞到,佢嘅演技真係好成熟.
《溏心風暴》是鍾嘉欣最喜愛的作品,但與林峯傳緋聞令她深感壓力.
鍾嘉欣希望有朝一日像佘詩曼般登上視后寶座.
佘詩曼
王喜的執着及凝聚力最為鍾嘉欣稱讚及佩服.
欣賞王喜態度
男藝人方面,我好欣賞阿喜(王喜),佢好勤力,對製作同成個團隊捉得好緊,呢個圈好需要呢類型嘅人,帶動團隊集中.王喜對我幫助好大,佢演技好厲害好細心,好清晰個畫面出來嘅感覺係點,由《珠光寶氣》到《冏探查過界》,佢畀到我唔同嘅睇法.佢對劇組各樣要求好高,咁係好事,佢都係想製作好,當然唔可以過分離譜或者唔合理,如果可以令成場戲好,點解唔可以改吓劇本,我好欣賞佢.
我自問係一個性格偏靜嘅人,做嘢就做嘢,唔鍾意應酬,亦唔識打關係,可能呢種性格喺呢行會蝕底少少.不過我以真心對人,相信只要努力就一定會有人睇到.
提到私生活,我向來比較低調,老實講,冇新聞反而樂得輕鬆自在,因為如果太多新聞自然有記者跟我,咁會壓力好大仲唔開心.我係寧願冇新聞都唔想有負面新聞嘅人,因為我唔想影響到家人.我要顧及家人,要保持乖乖女形象,但我只係做番自己,我唔鍾意夜蒲又唔吸煙,亦唔喜歡亂搞男女關係.總之對家人同朋友我盡量低調,可以保護得幾多就幾多.
盼有動人金曲
至於新聞,唔少人都會想起我同林峯嘅緋聞,我覺得真係傳得太耐.初時諗人哋鍾意點寫就點寫,自己知道唔係真就得,但傳到後來連身邊嘅人都信以為真,當時我好想澄清,唔想再畀人咁講,覺得會影響到大家嘅工作,報道由正面變為負面.我會叫大家唔好再問,但有時唔係我可以控制,希望觀眾可以留意我嘅工作,而唔係緋聞.
拍戲以外,我好喜歡唱歌,平時休息會作曲打發時間,雖然無正式學過,但作曲同做戲一樣唔一定要學過,最重要係有感覺.我自小鍾意唱歌,可以將自己平時收埋嘅情緒抒發出嚟,亦係一種紓壓方式.身為電視人好難做全職歌手,但希望可以有首感動到人嘅金曲.
首任美容院代言人,鍾嘉欣盡騷修長美腿.
健康性感 晒腿搵銀
大家唔好睇我又高又瘦,其實我好鍾意食,加上工作關係,經常食消夜,所以條腰好易肥.最近我第一次做美容院嘅代言人,真係好開心,有佢哋幫我免費減肥.以往嘅代言人都要着得比較性感,但今次只需要用番我嘅乖乖女形象就得,主要騷下長腿,希望大家鍾意啦﹗
口述:鍾嘉欣
筆錄:名人組
攝:黎志輝
場地:詩琳
服裝:N.DI.KARLUV BY ANDY HO


text:
整數
整數係自然數(1,2,3...),佢哋嘅負值(-1,-2,-3...)同埋0嘅統稱,係實數嘅一類.整數有無限個,向數線正負兩邊延伸.整數喺集合入面會用或者粗體Z字來表示.喺加,減同埋乘法入面.整數集附上加法同乘法係一個環,即係任何一個整數加,減或者乘另一個整數,個結果都會係整數.
代數性質改
環論改
同自然數一樣,整數喺加法同乘法之下係封閉嘅,亦即係話,整數加整數,整數乘整數都依然係整數.但係,由於整數包含埋負數同埋0,整數喺減法之下都係封閉嘅,呢點同自然數唔同[1].總括嚟講,即係話整數係一個環.
拓撲性質改
喺整數上面可以定義好多種拓撲結構,其中有兩種比較常用:
離散拓撲改
如果考慮整數作爲實數嘅子集嘅話,假設喺實數上面用歐幾里得拓撲結構,咁整數得到嘅子集拓撲就係離散拓撲,因爲喺實數入面,對任何整數 , 都係一個開集,而呢個開集同整數嘅交集係裝住 嘅單元素集,即係 .咁根據子集拓撲嘅定義,喺整數繼承到嘅子集拓撲結構入面,所有單元素集都係開集,咁嘅話就代表呢個拓撲係離散拓撲.
離散拓撲係一種好特別嘅拓撲結構,其中一個性質係,任何拓撲空間打去離散拓撲空間嘅連續函數都一定係局部常數函數.呢個性質可以用嚟證明好多嘢,其中一個例子係可以用嚟證明卷繞數(英文:Winding number)係定義良好嘅.
Zariski拓撲改
由於整數有一個環結構,佢上面另一種常用嘅拓撲結構就係Zariski拓撲.根據定義,Zariski拓撲係以質理想作爲閉集生成嘅拓撲,呢種拓撲結構喺代數數論同埋代數幾何入面好常用.
睇埋改
- ↑ "Integer | mathematics". Encyclopedia Britannica (英文). 喺2020-08-11搵到.


text:
以前應該睇過我介紹觀塘裕民坊嘅Coffee or Tea,咁快又再講呢間形象似係六本木嘅茶餐廳?因為之前睇過有介紹有全新冬日餐牌隆重登場,呢個咁冬嘅天氣,食煲仔飯就最正.
平時你食煲仔飯嘅地方通常係較市井和地道嘅地方,但係咁靚咁打卡嘅餐廳又好似係另一個感覺.
今晚為佢黎,當然要食足咁多款,四款變奏的「生鐵」臘腸潤腸烏魚子煲仔飯,西班牙莎樂美腸及台式香腸煲仔飯,窩蛋牛肉煲仔飯和法式梅子油封鴨脾煲仔飯,同你平時食開傳統煲仔飯完全不同,個人最愛油封鴨脾同西班牙莎樂美腸,前者個味絕對同煲仔飯激夾,莎樂美腸的油脂和辣味則加上港式豉油都有好特別嘅效果.
法式梅子油封鴨脾真係又soft又夠柔軟,雖然個價錢真係唔平,但都值得一吃,至少同平時你食開嘅不同.
最尾的臘腸潤腸烏魚子煲仔飯,係港台合作嘅神作,烏魚子同臘腸潤腸竟然有一種說不出嘅奇異感覺,你完全諗唔到佢兩個夾埋個味道各自搶鏡得來又合拍.
窩蛋牛肉煲仔飯雖然普通,但係又做得好好,特別係個牛肉同飯焦底,加點豉油,不得了.
最後飯底都要講多幾句,用上泰國米絕對唔會丟架,先蒸後燒特別令個質感更突出,加上炸蒜和蔥,生抽和甜豉油,真係停不了口.
甜品都有新創意,椰子味奶油忌廉賓同開心好多係重點,椰子味奶油忌廉賓係重新感受到兒時的回憶,滿滿的奶油忌廉叫人十分興奮又滿足.
開心好多嘅特別,在好少見咁精美嘅樣子同味道都令人深刻.以開心果醬搽的牛油果多士,係坐隔離個女仔推薦必吃,食完都無乜失望,愛開心果同牛油果,一定要吃.
最尾飲下咖啡,之前推介過幾種,今次特別深刻係呢個竹炭Latte,飲完真係飽到激滿足.
下次黎,無番咁多人要小心,因為一定會好飽,千祈唔好好似我地咁貪心.
Coffee or Tea
觀塘協和街33號裕民坊YM² 1樓101號舖


text:
Read full review
2021-12-02 299 views
係將軍澳行完街係附近見到呢間西餐廳就入去試下 出面望落好有情調 有outside area 點蠟燭仔好有feel但近排夜晚真心凍左好多我地都係左反入去算lol一入餐廳門口就見到有聖誕樹 周圍都挂滿曬聖誕裝飾 好有氣氛未到7點餐廳已經陸陸續續入左好多枱客 都幾旺場我地叫左厨師凱撒沙律,精選小食拼盤,肉醬千層麵同香草牛油焗波士頓龍蝦尾飲品方面要左菠蘿斑斕葉&特濃朱古力mocha落單無耐就黎左餐包 個醬都幾出色 酸酸地 配香脆既麵包幾開胃厨師凱撒沙律 用料豐富 有鷄胸,流心蛋,煙肉同脆意大利火腿煙肉好大塊 唔會過咸精選小食拼盤 幾特別係黑醋汁秋葵&車打芝士青辣椒鷄翼都炸得好香脆肉醬千層麵 芝士同面比例岩岩好 唔會太膩 香草牛油焗波士頓龍蝦尾厨師好甜心 龍蝦開左殼反左d肉出黎吾洗自己拆肉質彈牙新鮮 配埋芝士咸香2秒清左不得不讚2杯飲品!菠蘿斑斕葉 超香濃斑斕味 配菠蘿中和左唔會死甜每一啖都係清新菠蘿同斑斕香味!超正特濃朱古力mocha真. 特濃 面頭放左特濃咖啡冰磚 慢慢融會越黎越重咖啡味而本身朱古力底都超濃鬱香滑超正呢間餐廳好岩節日,慶祝,生日紀念日黎食物質素高 成個氛圍&服務都好好
一入餐廳門口就見到有聖誕樹 周圍都挂滿曬聖誕裝飾 好有氣氛
未到7點餐廳已經陸陸續續入左好多枱客 都幾旺場
我地叫左厨師凱撒沙律,精選小食拼盤,肉醬千層麵同香草牛油焗波士頓龍蝦尾
飲品方面要左菠蘿斑斕葉&特濃朱古力mocha
落單無耐就黎左餐包 個醬都幾出色 酸酸地 配香脆既麵包幾開胃
厨師凱撒沙律
用料豐富 有鷄胸,流心蛋,煙肉同脆意大利火腿
煙肉好大塊 唔會過咸
精選小食拼盤
幾特別係黑醋汁秋葵&車打芝士青辣椒
鷄翼都炸得好香脆
肉醬千層麵
芝士同面比例岩岩好 唔會太膩
香草牛油焗波士頓龍蝦尾
厨師好甜心 龍蝦開左殼反左d肉出黎
吾洗自己拆
肉質彈牙新鮮 配埋芝士咸香2秒清左
不得不讚2杯飲品!
菠蘿斑斕葉 超香濃斑斕味 配菠蘿中和左唔會死甜
每一啖都係清新菠蘿同斑斕香味!超正
特濃朱古力mocha
真. 特濃
面頭放左特濃咖啡冰磚 慢慢融會越黎越重咖啡味
而本身朱古力底都超濃鬱香滑
超正
呢間餐廳好岩節日,慶祝,生日紀念日黎
食物質素高 成個氛圍&服務都好好
Post


text:
豁出去獨木舟漫遊 (二) 東龍島 > 石澳
相關遊記: 豁出去獨木舟漫遊
到達東龍,算係了左一個心結,第二日旅程無論去到邊都係歷史性既一步了~ 結果,捨蒲台,棄橫瀾,輕描淡寫的越過藍塘海峽,同貨輪玩左一場遊戲,順利到達石澳.
我叫dino大大起身,佢同我講: [其實我7半已經可以起身ga la],你好野.
拿拿臨pack野又落南圍士多食個靚麵,個營同埋啲唔等駛野就留響營地,輕裝上陣,呢個時候仍然十分想去一登蒲台,加上dino尋晚發現,橫瀾島先係今次旅程既亮點,咁又係wr,蒲台都有船去,橫瀾就真係今日一別,後會唔知幾時有期,二人雙望一笑,各自響掌心寫上「橫瀾」二字,就決定向橫瀾出發.
好! 就咁決定,不過為左安全起見,就上網check check風向同風勢吧 – 東南,二至三級風.
尋晚假日士多伯伯話吹東南風千祈唔好去,再望下石灘,尋日完全平靜既岸邊,居然出現白頭浪,咁唯有又保守一d,決定先綑東龍既北至西,貪呢一段可以用返東龍黎擋風,睇清楚風勢,咁既走向,亦即係會先一登港島再說! (假日士多伯伯同婆婆近年已經過身了,多謝當年嘅窩心提示,RIP…)
落水,一野就向公眾碼頭方向出動
過左碼頭,到左啲漁排,有三四隻狗仔離遠狂吠歡迎,Dino大少由於力太多,仲可以同佢地玩潑水遊戲,而小弟呢,可能由於尋日果十幾公里加上瞓得麻麻,對手好軟,好似好唔想撐咁,希望撐多陣會好轉.
離開東龍水域,面前既就係將軍澳同港島了,響去港島之前,先要橫越藍塘海峽,老實講呢個真係挑戰黎ga,第一次去到呢d有大船既海峽,又冇得避,硬食要穿越,結果比隻大船呠左一野,我同dino就指住貨輪船尾順便欣賞佢緩慢駛過.
呢段兩K唔夠既藍塘段玩左我地好耐,望住大浪灣,不過撐極都未到,港島呀,就黎掂到你喇.
石澳多野食多野玩,決定強勢登陸.響防鯊網外搵左一陣位突入,發現原來成個灘都封哂,未試過咁登陸wr.
望返轉頭,原來有個位係開左比獨木入去ga,不過我地就用左土法硬闖,真係特別型.
登陸之後,我興奮踏足港島都未feel到,已經feel到自己極頹,同尋日越去越有完全唔同,應該真係recover唔到,我心底裡面,最擔心既就係,dino哥硬入蒲台,咁我呢次真係捨命陪君子了.
一上岸發現weekday都唔係講笑,勁多人響度游水曬太陽,係喎仲仲係暑假.
睇完野就去沖個淡水涼先,做第二日水上人已經對淡水產生左好大既心理需要,見淡水就用,再搵間餐廳食個靚lunch.
坐底,又開始plan下下半晝咩環境,dino大少強烈要求去唔到橫瀾都要上蒲台頂一頂癮,但呢個時間仲去蒲台理應有去無歸,起碼單日一定回不了東龍,即係話,一定要瞓街(D營響哂東龍),都唔緊要,不過真係好驚佢冇鋪頭開,冇補給就真正開心.
諗左一輪,見dino大少既堅執,響有帶拖艇繩既情況下另一位參與者屈服,決定征蒲台!!
響一秒之後,android電話終於load到最update既天氣,喂喂又有雷暴,成功打倒一秒前既我地,決定今日係咁先,求其回程.
食完貴麵,響石澳同圍行下就閃,聽到有人話隔離百佳等,不過搵黎搵去都唔見,想涼下冷氣都唔得.其間又見到d好靚既屋仔同攪笑迷你golf場


text:
一首冇歌詞, 只有讀白既曲, 原來可以有咁大魔力! 令我不斷重複去聽… 重複去聽… 重複去聽… 重複去聽… 重複去聽…
救命呀~!
同大家分享一下!
—
曲:陳輝陽
文:陳慧
讀:李香琴
再見
唔好怪我第一句就同你講再見
因為我真係專程來同你道別架
你知道我係邊個架 不過你唔記得左之嘛
我記得你嘅 你總係笑咪咪咁望住我
你唔講嘢 淨係聽我講嘢
嗰陣時個世界好安靜 無而家咁嘈
襯得我特別吱喳 特別開心
我記得你隻手掃過我背脊嘅感覺
我記得同你去睇影畫戲 你會喺我耳仔邊講嘢
你講得好細聲 其實我一啲都聽唔清楚
不過 我好鍾意聽你咁樣同我講嘢
以後 再冇人咁樣同我講嘢喇
我記得你好鍾意睇日落
睇完日落就去聽音樂會 我地又會成日散步去食宵夜
嗰陣唔知點解 周不時都分唔清楚究竟係星期幾
日子好似唔會過去嘅 時間好似喺停左落黎咁
然後 忽然間 就發覺原來已經經過左好多年
我記得 好痛 因為你話俾我知你要走
我無再睇過日落 亦都無再同人食宵夜
原來 難過既日子 一樣係好似唔會過去
然後 又係一眨眼 至發覺已經過左好多年
我記得 你同我去過嘅每一個地方 我唔會再去喇
嗰啲茶座 舞廳同花園
而家係點 我唔知喇
嗰啲地方 通通留喺我心裡面
不過 我知道 你唔記得架喇
唔緊要 我一個人記住就得啦
我唔會講 我老啦
我只係會講 我喺度太耐
時間耐左 難免知道人總會慢慢咁將過去淡忘
又會睇住啲嘢 無聲無息咁樣消失
我點解要走 怪我自己啦
我先兩日 唔知諗緊乜嘢
無端端走咗去睇日落
個日落 就同我記得陪住你睇嗰個樣一樣
不過 就算我點樣裝出若無其事
我都冇辦法唔承認
我失去嘅嘢實在太多喇
我要走喇 如果你記得返我係邊個
我知道 你一定會好唔捨得我
仲會好掛住我
再見


text:
2014年,我去咗法國工作假期一年.喺呢段期間我都去咗好多唔同地方旅行,但係當中最令我印象深刻嘅,就一定係巴塞隆拿同埋亞爾薩斯.
對於巴塞隆拿嘅第一印象,應該係來自嗰時喺法國認識嘅寄宿家庭媽媽恩娜.恩娜原籍巴塞隆拿,喺當地出世長大直到佢嫁嚟法國為止.但係其實佢完全唔識講當地嘅本土語言加泰蘭文,因為佢成長喺獨裁者佛朗哥執政嘅年代,當時學校只會講西班牙文,嚴禁學生講「唔係法定語言嘅西班牙方言」(情況係咪有點似層相識?).家庭方面,為免小朋友惹麻煩,一般家長係唔會教佢地講加泰蘭文.恩娜同我講,嗰時佢媽媽只會同其他長輩先講加泰蘭文,同小朋友一定係講西班牙文.久而久之,嗰代成長嘅小朋友全部都唔識講自己嘅語言.
後來我終於有機會第一次踏足巴塞隆拿.身在當地嘅第一個感覺,就係唔太覺得自己身處西班牙,因為所有路牌,車站名,報紙標題,甚至後巷嘅塗鴉,都係用加泰蘭文寫成.我相信咁係因為自佛朗哥倒台後,當地開始提倡返本土意識;加泰蘭文被列為加泰隆尼亞省嘅官方語言,而學校亦都重新教返加泰蘭文.呢個情景令我諗返起以前睇過嘅一套為名《西班牙公寓》嘅電影,其中一幕講述一班來自法國嘅交換生喺巴塞隆拿嘅大學入面上堂,但係教授只用加泰蘭文授課,於是法國學生就問教授可唔可以講返西班牙文,點知教授竟然話:「好抱歉你地聽唔明加泰蘭文,不過都想你地知道,加泰蘭文先係巴塞隆拿嘅官方語言,如果你地想聽西班牙文嘅話,可以去馬德里!」
至於亞爾薩斯嘅故事,就更加曲折離奇.
以前中學曾經讀過一篇名為《最後一課》嘅短篇小說,講緊嘅就係法國喺普法戰爭戰敗後,被逼將亞爾薩斯割讓俾德國嘅故事.嗰陣已經對呢個地方充滿興趣,果然到我親自旅遊時,發現呢個地方的確非常之「德國」.當地有好多地方名都帶有德文色彩,例如首府史特拉斯堡Strasbourg嘅名字就係源自德文(「Stras」係街道嘅意思,而「bourg」則意為城堡).另外,喺街上亦都好容易會見到德國風格嘅建築,甚至係德國統治時期用德文寫成嘅遺跡.
翻查歷史,亞爾薩斯從前係神聖羅馬帝國(德國的前身)嘅一部份,而當地通用嘅語言阿爾薩斯語,亦都係一種接近德文嘅日耳曼語言,所以論歷史同語言背景,亞爾薩斯的確同德國較為親近.自1639年開始,亞爾薩斯成為咗法國領土,而喺後來法國大革命期間,佢亦扮演咗好重要嘅角色,現今法國國歌《馬賽曲》,甚至就係譜於此地.
到咗1871年,法國喺普法戰爭戰敗後,亞爾薩斯又再次被德國統治,雖然回歸到日耳曼民族嘅懷抱,但顯然大部份人心都拒絕回歸,甚至到咗40幾年後嘅1914年,當德國喺第一次世界大戰向全國徵兵時,大部份亞爾薩斯人都寧願加入海軍,為嘅就係唔想直接喺邊界同法國同胞相殘;而當德國戰敗後,法國軍隊進入亞爾薩斯時,竟然受到市民熱烈歡迎.估唔到,隨著時間轉移政權更替,亞爾薩斯人對法國嘅情感認同,竟然超出咗本身對日耳曼嘅民族認同;講著接近德語族群嘅阿爾薩斯語,心繫嘅卻係法國.
寫到呢度突然發現,儘管身處喺不同嘅時空,但係我城正經歷緊嘅事,竟然同呢兩個地方所經歷過嘅遭遇如出一轍.
果然,歷史真係不斷重演.
(文章為港語學第三屆廣東話徵文比賽參賽作品)


text:
失敗既第三者 求鬧醒
-
Anonymous last edited by
我係一個第三者,一個失敗既第三者.
好多人都會疑惑點解好人好者,明明條件唔算差既我點解要選擇做第三者...
我有一間鋪頭 自給自足 又有好多朋友 曾經有一個交往左七年既女朋友
但係感情係無得講道理,就算係明知唔岩 都無辦法行返條岩既路.
曾經有人話 可能係我一時寂寞 所以係朝夕相對下容易產生感情
我嘗試過逃避呢段感情 盡量唔留係鋪頭 去識其他女仔 但最後都失敗
每一日 我都無辦法控制自己既目光從佢身上移開 無辦法唔對佢好
所以我向佢表白 即使佢有一個做警察既男朋友 我都選擇將自己既心意講出黎.
表白之後 佢只係模稜兩可咁無拒絕又無接受 但又不時對我表示曖昧
我地會拖手 會接吻 會一齊食飯講我愛你 每次約會我都覺得好幸福.
我從來都無介意過佢有男朋友 只要我可以係佢男朋友唔得閒既時候陪住佢
只要我係佢心目中有一席位 有無得公開正式一齊其實真係唔緊要 .
但原來呢啲都只係短暫既幸福 我呢個第三者 好快就變成第四者第五者..
就係我發覺佢同佢個警察男朋友有爭執分開左 以為自己有可能 成為佢正式既男朋友
我發覺佢同我朋友A 一個有婦之夫既朋友 行埋一齊 我個心真係好痛
我忍唔住偷睇佢電話 原來佢已經上過我朋友A屋企..
呢個時候我不禁懷疑 可能拖手接吻上床 對於佢黎講都只係好普通既事
我不停咁問自己 究竟我有咩比唔上我朋友? 因為我無老婆唔夠剌激?
我想放棄 想唔再愛佢 但我做唔到 我嘗試當無事發生 但我無辦法唔KEEP住偷睇佢電話
但越睇越心寒 原來呢個話好愛佢男朋友既女人 可以不停同時偷食住地不停地向佢男友求復合
最心寒既係佢勾搭既對象唔止朋友A一個\仲有朋友B\C 朋友B都係有女朋友
仲有好多唔同既男友 由廿幾歲到中坑都有..
原來無論我幾愛佢都唔夠 我覺得心碎 原來我連第三者都稱唔上..
一直係佢身邊默默守候 希望佢幸福快樂既我 只換來心碎 失望
身邊所有朋友都知我愛佢 朋友既背叛 呢一刻我真係覺得好絕望
我付出金錢 時間 所有心思 換黎既就係:其實你諗多左 我好愛我男朋友
如果佢係佢所講既咁愛佢男朋友 我覺得無所謂 因為我一早知
但事實並唔係咁 佢根本只係用佢男朋友做擋箭牌 係一個公廁
而我係一個連去公廁都無資格既傻仔!Z!!!
但係經歷咁多之後 點解我對佢依然有期望
點解愛邊個無得揀 點解我一定要愛佢!!!?
希望各位SIS\巴打_醒我!!
-
kenw112358 last edited by
你自己既有女朋友又搞佢,你想點!?你真的打算給束那7年的感情,同佢作有結果的發展?那她又能否決絶分手同你一齊?根據你既描述,感覺這樣既女仔,係好難滿足於一段正常既關係,所以灑脫此,曾好過便算.
其實佢既然可以輕描淡寫對你,點解你又做唔到咁對佢?明顯你唔係放唔低佢,係放唔低自己既執著.醒下吧,let her go!
-
kenw112358 last edited by
原來那個7年女友已分手了...
-
YYY last edited by
其實又唔可以話失敗... 每個人對感情既睇法都唔同. 但我覺得你對依段關係.. 似放唔低自己既好勝心多點.
如果佢有A-Z 咁多個既話.....你包容到嗎?
放手吧!
-
year1847 last edited by
said in 失敗既第三者 求鬧醒:
真想兜巴醒_你.想醒 pm 我.
-
路人 last edited by
當古仔睇下好啦,無須太認真~~
-
sercat last edited by
算吧啦第三者,根本你自己選擇咁做
-
推 last edited by
推推推
-
推 last edited by
推推推


text:
見到好多人話我太緊張話我成名後壓力大我係亞錦後講過亦應承過自己唔會再因爲別人加諸既壓力而緊張唔會因爲一啲人地唔洗負責任既説話而令自己一直既努力付諸東流對我黎講一啲都唔值得我知道有好多人係出於好意但係如果今次你都覺得群眾壓力…
Posted by 楊文蔚 Cecilia Yeung on 2017年9月4日
跳高女神楊文蔚繼世大運之後再次拎唔到牌,香港人嘅glory hunter因子發作,開始質疑楊文蔚係咪被吹大左.然後,一邊箱話唔好拍咁多廣告,專心啲投入訓練,咁就會好成績;另一邊箱又有人話,唔好俾咁大壓力自己,放鬆啲云云.
訓練多啲正常黎講係會成績好,之但係,究竟接多左廣告又係咪會影響到成績?我本人就好懷疑.咁又睇下楊文蔚依家成績係咪真係唔好,1米84嘅成績係全運會排第3,首先係保持到世大運嘅成績,亦只係因為試跳次數多過人地所以拎唔到牌.即係話,全個大陸佢入到頭3喎,咁真係成績唔好?真係唔夠努力?
老實講,香港運動員唔接廣告唔通真係你養佢咩.難得楊文蔚出左名,有人搵佢拍廣告已經好好彩,香港有幾多不知名嘅運動員捱得幾辛苦,又要諗練習,又要諗生計.依家,拍兩個廣告又要俾你話唔專注,成績冇咁理想又要俾你話吹大左,個樣靚啲又要俾你覺得係花瓶靠樣,紅左又要俾你話唔識處理壓力太緊張,真係慘過食屎.
問心講,香港咁嘅土壤,培育到世界頂級運動員咩?真係100%港產嘅世界冠軍,世界第一有幾多個有眼睇呀!如果你班人都覺得唔得,咁點解又要運動員交到世界級成績,世界上邊有咁著數架?


text:
我曾經問過呢個舅父「如果有下世,你會唔會再同舅母結婚生仔?」佢反應快捷而自然,耍手擰頭「一世夠喇咩都還曬,下世唔好搵我」
可能我都係用右手寫字,所以果次我都係用右手.不過我唔知係唔係每個男人都會下意識「聞一聞」…
斬腳趾避沙蟲嘅只能取消行人專用區,再考慮設立一個戶外表演專區(我建議搬去西九海濱長廊與豪宅,高鐵總站為鄰)
中三,應該係14歲果一年,當時中二班三男一女係同一班,女既讀書好叻而且係d濕鳩prefect
學海無涯,媾女可以算係一門學問.之但係值唔值得花$12000學4堂呢我個人認為唔值得,太貴喇.
有統計顯示,一個人平均每日講6個大話,咁講法地球上每24小時就會製造420億大話.當然絕大部份既大話都同你同我無關,例如「非洲一個情竇初開既毒撚讚美隔離班一個妙齡少女皮膚好白滑」,咁睇黎完全係唔關大家事.
當時有個隔離部門年屆40既已婚中年同事「借個」膊頭畀佢,又陪佢入廁所嘔,我覺得唔妥就叫女同事一齊入埋個k房獨立廁所睇睇,擾攘左10幾分鐘條IT佬又耍開d女同事,兩個人單獨係殘廁10分鐘……到第二日有人話畀我聽佢地拖住手落樓,然後等條女既未婚夫接返屋企(貴圈真亂).
我從來唔會講「辦法總比困難多」呢d戇鳩說話,困難就係困難,明明就係困難比辦法多,唔係世界上點會咁多衝突,共產黨點會仲係世上係咪?當困難係好撚困難既時候其實就已經說明係你解決能力以外既事,有辦法駛撚受困咩!但我個人覺得今日既困難唔代表聽日既困難,時間有好多時係溶化困難既胃酸,但問題係點樣偷時間,點樣扮到若無其事咁過生活.有d人會話挨過去,但我認為「挨」已經係好撚難「挨」,真正既忘我係唔記得自己有困難,我唔知呢d係咪接近一種自我催眠既境界.
無論先生曾經教過我地幾多次唔好破壞公物,總有人會講心事用塗改液寫係公物上……
我其中一個最好既師父曾經好似殷素素一樣臨走前教曉我一個道理:「孩兒,你長大了之後,要提防女人騙你,越是好看的女人,越會騙人.」亦好似無線套老千劇一樣:「呢個世界咩人都唔好盡信,包括師父我!」
「靠賭唔可以發達咁點先可以發達?」靠呃你班貪心既豬西囉!$1000單場料,$8000猛料,月費$18000,全季package$88000~搵d道具錶借架法拉利幾十萬現金贏下相就呃到你班豬西課金.中左波唔係覺得自己好運係覺得人地d料堅,相反輸左就當自己唔好彩畀錢買過第二間既料.咁真係好撚過搞政治博拉博上鏡博課金~~
同一個節目,總有個肥妹霸住個大氣電波係度天才表演,一係就黐住個肥婆係側邊食野,然後一副老積既態度回答主持人既問題.
原來當日立法會秘書長對五位誓言有問題既議員表示:「我無權為你監誓」佢當時並無宣佈宣誓無效,只係自己認為「無權」,咁之後幾位議員既宣示根本就係「對住空氣唱歌」一樣,不過好不幸咁被傳媒錄影同報導左咁解… 但重點係,當時無人有權監誓,理解為無人為議員監誓,咁即刻宣誓儀式未進行,但梁君彥單方面宣佈宣誓失效.
無論係窮途末路定係世界末日,有家室既人一定會先諗起家人.支共就係抓著呢個人性既弱點由過去到現在不斷恐嚇,打壓維權同異見人士,試問邊個可以了無牽掛咁同支共對抗?林當然行量過係香港爆料對自身同家人都係最有利最,李波唔爆呂波唔爆,咁唯有又林自己先引爆黎一個先發制人.
大家望住佢,淨左幾秒,跟住一齊笑柒佢,我仲搵個波掟佢添…「唔係下嘛」,「車房仔」,「屌喇嘛你無大志咖」,「車房A~~」之後大家笑撚到佢馬上收返佢既「志願」
「係你眼中我會鍾意100毛咩?其實地既Differences,係你like香蕉奶facebook果一刻就已經湧現喇,我地係屬於兩個唔同層次既人.」


text:
離開駁二時我又好攰,曉又好攰,我覺得如果曉唔瞓一覺嘅話晚飯會有啲問題,我哋決定搵個地方坐低俾佢好好瞓一覺,之後先再去晚飯~咦,有一間大大地嘅便利店喎,有得坐低食嘢嗰啲,入面仲可以涼住冷氣,最裡面嘅位啲櫈仲有靠背添,可以慢慢坐,我攬住曉哄佢瞓覺,day就去睇下買啲咩叫做幫襯下~day買完朱古力奶同埋薯片返嚟曉都未瞓著,即是我哋冇得㗩㗩㗩住~播咗好多歌又轉咗好多姿勢,搞咗好耐又差唔多到晚飯時間,佢都唔瞓覺,媽媽投降了﹗
我哋搭的士直接去到城市光廊~城市光廊我都唔係第一次去lu,應該係中學時同爸媽去高雄嗰次有去過,今次呢個trip之中打算去嘅夜晚景點,我係舊嘅城市光廊同埋新嘅愛河之心之間,揀咗去我已經去過嘅城市光廊,因為我知道曉一定會鍾意﹗
落咗車見到第一樣嘅嘢係,有人街頭表演,原來係一班後生仔女,帶晒結他,鼓,音響等出嚟夾band,仲要有班自己人fans捧佢哋場,好熱鬧咁~一向睇啲藝人,youtube channel,facebook fan page等,好似見過好多好有才氣嘅台灣音樂人,點知原來學藝未精嘅台灣小伙子,其實同香港文化中心附近嗰啲充滿熱情嘅香港小伙子都冇乜分別,都係有啲⋯難聽﹗我哋每次經過時要急急腳行過先得⋯你哋要加油呀﹗其實呢,帶埋amp出嚟同大家分享音樂之前,可以係band房夾多啲先㗎~^^”
一pat攰攰曉開頭冇乜心機影相,只係伏係爸爸身上(但又唔肯瞓覺﹗﹗)~ 閱讀全文


text:
點先知安樂窩僱傭中心好唔好?了解安樂窩揀工人姐姐嘅過程就知道!
- Purplegrape
- |
- 2021-12-15
- |
- 9808
- |
- 生活情報
工人姐姐日日貼身照顧自己同屋企人,梗係要小心啲揀,仲要搵一間僱傭中心係真正了解我地嘅需要,先可以介紹到啱心水嘅工人姐姐,好多人成日都諗,點樣決定一間僱傭中心好唔好?至少好似安樂窩僱傭中心咁,同工人姐姐有晒緊密嘅關係,好多背景,技能和態度等等嘅條件,唔係一兩頁履歷表就可以了解,安樂窩僱傭中心就係超越一般嘅中介公司,有咗深入了認識先做配對,咁先做到僱傭中心,工人姐姐及傭主三贏局面.
正如頭先所講,深入了解同緊密關係咁重要,安樂窩僱傭中心係呢點又做得又好唔好?安樂窩佢地自己又點樣做到呢?原來佢地同其他僱傭中心最大嘅分別,就係佢地嘅專業團隊,會親身飛到其他國家,去挑選出色嘅工人姐姐,每次係百變人之中只揀出約十人,揀出黎嘅人,先有資格做安樂窩嘅準工人姐姐,所以佢地唔係單憑張履歷表就去揀人,咁先確保工人姐姐嘅質素嘛!咁有無諗過,點先知個啲工人姐姐個性好唔好呢?好簡單!係相處!相處過先至見真章!安樂窩僱傭中心嘅團隊係親自同工人姐姐相處過,會評估佢地係咪啱香港嘅僱主,例如安樂窩Elvis就會親身飛到印尼泗水,再轉搭5個鐘車程,去為多個印尼嘅工人姐姐面試和傾計,即使要用咁多時間又咁辛苦,但佢地覺得為咗搵到啱嘅工人姐姐,咩都係值得嘅!
好嘅僱傭中心仲會了解香港僱主嘅需要,安樂窩僱傭中心就憑住咁多年經驗,可以評估到見工嘅準工人姐姐,係咪啱係香港生活和做野,所以佢地成日會派啲香港分店嘅經理,親自飛去菲律賓,印尼等地,幫啲工人姐姐做面試,最重要係可以親自判斷到佢地啲英語能力好唔好,經過多次嘅見面同溝通,安樂窩嘅職員深入了解過工人姐姐嘅性格及特點後,先會推薦俾合適嘅香港僱主,咁咪唔會有溝通不足而出現錯配嘅問題囉!
其實個個僱主同工人姐姐,都有自己嘅特性和唔同嘅需要,如果單純用履歷表去了解一位工人姐姐,只係紙上談兵啫!尤其是香港僱主係特別重視工人姐姐嘅英語能力,除咗要有良好的溝通能力外,仲要想工人姐姐明白我地嘅常用英語,而且香港人生活節奏急速,香港僱主對於工人姐姐嘅工作要求自然高啲.呢啲都係要靠安樂窩僱傭中心啲專業團隊,事前做好篩選同訓練,幫我地用香港人嘅習慣和標準,去揀選合適嘅工人姐姐介紹俾僱主,咁就大大慳番僱主日後嘅時間和精神呀!
#安樂窩僱傭


text:
2020年九龍灣淘大分校 RAD 證書派發花絮
暌違已久嘅2020年英國皇家芭蕾舞考試 (RAD) 嘅證書終於從英國抵達香港啦🥳🥳!而我哋DC Ballet 都即刻將呢啲英國皇家芭蕾舞考試派俾我哋啲學員😎.我哋依家睇吓九龍灣淘大分校 RAD 證書派發嘅花絮先啦😁😁!
2021-2022 第一季度獨舞評核試精華相片
DC Ballet係9月4日舉辦左2021-2022年第一季度嘅獨舞評核試✨✨.今次獨舞評核試仲有幸邀請到香港芭蕾舞團舞蹈員 梁思齊小姐作為我哋嘅評審😍😍😍.學員們都係今次獨舞評核試都竭盡所能,表現出自己最好的一面,並係評審嘅評語下獲取寶貴嘅經驗🥳🥳.
2021年 9月12日 精英班簡介會花絮
DC Ballet 9月12日 喺九龍灣淘大分校舉行咗一連兩場嘅精英班簡介會✨✨. 當日除咗有我哋星級導師主任 Miss Tracy Leung 🤩 同大家親自講解點樣先可以成為一個優秀嘅芭蕾舞精英,仲有我哋學員陳靖瑤,莫雅茜,劉笑妍,林雪穎帶黎嘅精彩表演😍😍. 家長仲有機會係呢個簡介會入面同學員一齊練習一啲基本芭蕾舞嘅伸展動作,令家長明白即使係一個好基本嘅伸展動作,但其實我哋對精英都有好高嘅要求😎! 我哋精英班學員嘅家長亦係今次嘅簡介會上面分享精英班點樣令到佢小朋友變得更有自信,對自己有更高嘅要求😁😁. 我哋依家睇吓當日嘅精采花絮先啦😚!
🤩 九龍灣淘大商場新校舍特點 🤩
不經不覺我哋DC Ballet 九龍灣淘大分校已經開張左幾個月,相信如果有親身蒞臨九龍灣分校嘅人都會感受到我哋呢間分校不論環境定設施都十分完善😁.但係為咗比一啲未去過九龍灣分校嘅家長同學員可以了解下我哋DC Ballet 對學習環境質素嘅要求,就等小編我今日同大家詳細講解九龍灣淘大商場新校舍特點先啦🥳🥳! 首先,我哋九龍灣淘大分校共設有三間大舞室提供比我哋學員去上堂,而其中特別之處在於我哋其中兩間嘅跳舞室係可以合併埋做一間跳舞室去使用,而合併左之後嘅跳舞室,空間十分之大,放眼全香港都好難搵到一間同佢不相伯仲😍😍😍! 再加上我哋亦在九龍灣分校安裝 Aurabeat 銀離子抗病毒空氣淨化機,呢個空氣淨化機能於30分鐘內消滅>99.9% 新冠病毒及其他病毒包括流感病毒,金黃色葡萄球菌及空氣懸浮細菌等,亦被多個權威機構認證為醫療級別空氣淨化機.安裝Aurabeat 銀離子抗病毒空氣淨化機的目的是務求能提供最優質的環境給予我哋嘅學員去上堂😎😎. 除咗提供最優質的環境,我哋 DC Ballet 亦提供最優質的設備俾比我哋學員使用.對一間舞蹈學校黎講,舞蹈地膠對學員的專業培訓十分之重要.一張優質的舞蹈地膠能預先比學員體驗比賽和表演時嘅情境,可以將不可控制嘅因素減至最低.為左令學員可以在舞台上表現出自己最優秀嘅一面,我哋DC Ballet 選擇購買世界知名品牌 Harlequin 的舞蹈地膠並鋪設於我哋最新嘅九龍灣淘大分校,為求令我哋每一位學員都能夠站在世界頂級的舞蹈地膠上,練習最優雅的舞蹈,成果固之然能事半功倍🥳🥳🥳. 在不久嘅將來,我哋DC Ballet將會邀請一眾嘅星級導師去我哋嘅九龍灣分校去教授大師級課程,比我哋嘅學員去報讀,希望學員從中能夠獲得寶貴嘅經驗,令佢哋嘅芭蕾舞技再上一層樓😝. 講左咁多,仲唔快啲黎我哋DC Ballet 九龍灣淘大商場新校舍參觀一下!依家新生報讀仲有優惠添呀!仲唔快啲過嚟預約免費試堂✨✨!
香港芭蕾舞學會之超新星大賞2021
本校於9月3日派出3位學員參加由香港芭蕾舞學會舉辦之「超新星大賞2021」準決賽,獲得寶貴的比賽經驗✨✨.其中一位學員陳靖瑤更成功獲得參與總決賽的資格🥳,學員們對舞蹈的堅持及熱誠,令人感到鼓舞,期待於往後比賽繼續看到學員們的成長,獲得更好的成績💪💪💪.
2021 8月26日十六週年舞蹈匯演精華相片
而係上星期四晚嘅第二場週年舞蹈匯演,我哋同樣係人才濟濟,表演一樣十分之精彩😁,今年週年匯演嘅順利舉辦,有賴家長嘅支持同埋配合💪💪💪,仲有各同事之間嘅互相合作✨✨,希望來年嘅第十七週年嘅舞蹈匯演,可以再見到大家. 依家我哋黎欣賞下 8月26日週年匯演部分嘅精采相片先啦🥳🥳!
2021 8月25日十六週年舞蹈匯演
係8月25日,我哋DC Ballet 係柴灣青年廣場Y綜藝館舉行咗一連兩日嘅週年匯演✨✨.而我哋今年週年匯演嘅主題係仙履奇緣💃.我哋DC Ballet 嘅一眾學員都為咗今次嘅表演付出左好多時間同埋汗水去練習,相信當日在場嘅觀眾都感受到💪,事不宜遲依家我哋即刻黎欣賞下當日部分嘅精采相片先啦🥳🥳🥳!
2021 8月24日暑期班畢業匯演
係啱啱呢個星期二,我哋DC Ballet 舉行咗一年一度嘅暑期班畢業匯演✨✨.當中大部分嘅暑期班學員都係第一次踏上舞台,但係佢哋都表現得十分勇敢💪,好少出現怯場嘅情況,依家我哋即刻黎欣賞下當日部分嘅精采相片先啦🥳🥳🥳!
香港舞林盛會暨香港挑戰盃舞蹈比賽2021
在7月24日同25日,我哋 DC Ballet 一眾學員都參加左 2021香港舞林盛會暨香港挑戰盃舞蹈比賽 ✨✨✨ 本校學員共獲多項奬狀😍,見到各位學員都好努力將自己最好的一面展現出來,令我哋都覺得十分感動 😊 係度恭喜曬咁各位得獎嘅同學仔🥇🥈🥉


text:
1.本府人事處111年3月8日府人給二字第1113107125號函(諒達).
2.尚未填報之機關學校:雲林縣林內鄉公所,雲林縣北港鎮民代表會,雲林縣四湖鄉民代表會,雲林縣立建國國民中學,雲林縣立崇德國民中學,雲林縣斗六市梅林國民小學,雲林縣古坑鄉華山國民小學,雲林縣大埤鄉嘉興國民小學,雲林縣虎尾鎮中溪國民小學,雲林縣虎尾鎮中正國民小學,雲林縣土庫鎮後埔國民小學,雲林縣土庫鎮新庄國民小學,雲林縣北港鎮朝陽國民小學,雲林縣口湖鄉金湖國民小學,雲林縣口湖鄉頂湖國民小學,雲林縣二崙鄉義賢國民小學,雲林縣林內鄉成功國民小學,雲林縣水林鄉尖山國民小學,雲林縣元長鄉信義國民小學,雲林縣四湖鄉南光國民小學.
3.填報資料未完整之機關學校:雲林縣二崙鄉民代表會,雲林縣土庫鎮民代表會,雲林縣立東和國民中學,雲林縣立東勢國民中學,雲林縣古坑鄉興昌國民小學,雲林縣元長鄉仁愛國民小學,雲林縣臺西鄉尚德國民小學,雲林縣莿桐鄉育仁國民小學,雲林縣莿桐鄉大美國民小學,雲林縣莿桐鄉六合國民小學,雲林縣四湖鄉三崙國民小學,雲林縣二崙鄉來惠國民小學.
4.請各專任人事機構(人員)主動協助輔導責任區之機關學校兼任(辦)人事人員.


text:
偷天情緣
《偷天情緣》(Groundhog Day)係美國哥倫比亞公司喺1993年出品嘅英語電影之一,屬於奇幻式嘅愛情喜劇.
電影資料[編輯]
制作[編輯]
出品機構:
- 哥倫比亞電影公司 (Columbia Pictures / Tristar Pictures)
導演:Harold Ramis
編劇:Danny Rubin
主演:標.梅利(Bill Murray),安迪.麥杜維(Andie Macdowell),基斯.伊利渥(Chris Elliott)……等.
簡介[編輯]
劇情講述一個乞人憎嘅電視天氣報導員,因一次去到第二個地方採訪時發生嘅奇遇,令到佢嘅人生觀點從此完全改變.
劇情大綱[編輯]
有一個叫做菲爾(Phil)嘅電視天氣報導員,佢為人自私自大,成日覺得自己懷才不遇,而且又口不擇言,所以佢身邊嘅人都覺得佢好乞人憎.
有一次佢被派去賓夕凡尼亞州(Pennsylvania)嘅一個小鎮普蘇塔尼(Punxsutawney)採訪土撥鼠節;呢個鎮有個習俗,就係每年二月二日冬天就嚟過嘅時候,鎮民都會喺呢日聚集埋一齊,睇吓一隻又係叫做菲爾(Phil)嘅土撥鼠會唔會出嚟「講嘢」,如果佢會叫,即係冬天好快過去,而春暖將會降臨,相反如果佢唔叫,即係冷天可能重會持續一段時間.報導員菲爾聯同美麗女導演麗塔(Rita)同埋攝影師拉利(Larry)三個人一齊嚟到呢個小鎮,喺菲爾下塌一間旅館之後,佢嘅奇幻旅程就正式開始.
第二日,即係二月二日土撥鼠節嘅正日.呢一朝早,菲爾床頭嘅收音機鬧鐘準時六點響起,輕鬆嘅民謠帶住菲爾去梳洗換衫,然後開始一日嘅工作;當菲爾同女導演三人做晒嘢之後就諗住走,點知因為天氣報告話外圍天氣開始變壞,離開普蘇塔尼嘅路已經俾大雪封咗,於是菲爾就被迫要留多一晚.到第二朝瞓醒,個鬧鐘搭正六點響起,而收音機裏面亦響起同一首民謠,菲爾發現電台主持講嘅嘢同前一日一樣,佢以為電台播返前一日嘅錄音帶,不過佢都覺得奇怪,於是伸個頭望出窗口,見到又有人流向住土撥鼠節嘅會場進發.佢出門口之後,所遇到嘅人同埋事都曾經發生過,土撥鼠節個會場又係有好多人;菲爾見到女導演同攝影師,點知佢哋又係講返同一樣嘅開場白,菲爾喺報導緊嘅時候越諗越亂,於是劈低支咪走咗……自此之後,菲爾週而復始咁過住同一日,一到六點就紥醒,一樣都係土撥鼠節,而佢跟本唔知點先可以脫離.有一個土撥鼠節,菲爾終於發咗癲,於是諗盡方法尋死,但係佢呢頭死,嗰頭紥醒又係朝頭早六點鬧鐘響起嘅時候,又係播住同一首民謠,又係土撥鼠節.
期間菲爾有啲鍾意美麗女導演麗塔,於是發奇想,想喺一日之內令女導演對自己改觀,搵機會同佢上床;喺每一日都係同一日嘅情形之下,菲爾利用無限嘅時間一啲啲咁去了解麗塔,但係始終都冇辦法取得麗塔嘅完全信任,就算有一次麗塔俾菲爾說服陪佢喺間房度等天光,到第二朝床上一樣剩返菲爾一個,一樣係回復返土撥鼠節.最後菲爾明白到,與其冇方法要人鍾意自己,不如令自己嘅每一個同一日都過得充實同埋有意義,等到萬一可以脫離框框會有個新嘅未來,於是佢利用無限嘅時間去學咗好多唔同嘅手藝同自己增值,同埋因為佢已經好熟咁知道每日喺邊度會有咩事發生,佢亦會積極咁週圍去幫嗰啲要人幫嘅人;不過當中都有個小遺憾,就係佢唔可以阻止其他人生命嘅終結.
喺某一個土撥鼠節,菲爾感動人心嘅現場報導,令到在場所有專注聽佢講嘢嘅人都大拍手掌;而喺呢日嘅夜晚,麗塔去到鎮上開早春慶祝會嘅社區會堂,只見到菲爾喺舞檯度彈住一手輕快兼且熟練嘅鋼琴,之後人人都爭住向佢打招呼,成為咗席上最閃耀嘅人;原來一日嚟佢幫過幾個女人架車換呔,所以幾個女人都走埋嚟多謝佢;佢幫過一個食嘢啃親嘅肥佬吐返粒核出嚟,於是兩公婆又走嚟多謝佢;佢鼓勵咗一對心大心細想結婚但又唔放心嘅情人,於是呢對準新人又嚟多謝佢…….到到慶祝會嘅壓軸環節,就係由鎮上面嘅女人出錢競投王老五共度良宵嘅慈善項目,菲爾一上檯就個個爭住開價要投佢,而麗塔唔知點解之下就傾盡成副身家競投,終於俾佢投到菲爾.
兩個人離開咗社區會堂,菲爾用好紳士嘅態度去對待麗塔,陪佢傾計,重喺條街度整咗個好靚嘅冰雕頭像送畀佢,令到麗塔大為感動,重接受咗菲爾嘅示愛,不過菲爾只係發乎情止乎禮,冇再進一步向麗塔要求;當晚麗塔去到菲爾嘅宿舍,兩個人喺張床度傾傾吓大家就瞓著咗……
六點鐘,收音機鬧鐘又再響起,菲爾慢慢掰開雙眼,心諗又要預備土撥鼠節嘅一日,點知一隻懶洋洋嘅手打橫撳熄咗個鬧鐘,菲爾唔敢相信自己眼睛,但係呢隻手已經暖暖咁抱住菲爾,手嘅主人就係麗塔;菲爾彈起身伸個頭望出窗,見到出面陽光襯住一片白濛濛嘅雪地,街上面亦靜英英咁冇晒湧去睇熱鬧嘅人……菲爾已經跳出時間嘅循環,土撥鼠節終於過去!
菲爾嘅人生觀完全改變,而有情人亦都終成眷屬.
主要出場人物同埋演出者[編輯]
- 菲爾:標.梅利(Bill Murray)
- 女導演麗塔:安迪.麥杜維(Andie Macdowell)
- 攝影師:基斯.伊利渥(Chris Elliott)


text:
以前雜果沙律BB時用開嘅幾張地墊已經被佢兩個整爛, 唉! 不過, 沙律出世時代又無d質料好靚又厚嘅地墊,當時只有買普通嬰兒地墊比佢.而家爛咗都諗過要唔要換, 不過佢地兩隻馬騮成日鐘意係屋企跳嚟跳去(怕佢兩個跌倒整到, 尤其雜果仲得三歳), 而且佢地又鐘意係地上玩具, 最後決定搜尋下而家有乜又好又安全又美觀嘅地墊.
我知好多朋友有買韓國嘅嬰兒地墊,佢地都話幾好.最後我發現咗其中一隻韓國嬰兒地墊品牌Creamhaus嘅地墊好靚, 所有地墊顔色都係粉色為主, 好柔和, 好襯小朋友(尤其BB).再睇埋佢公司嘅資料, 由於小朋友大部份玩具顔色都係好鮮艷, 如果用Cream色, 小朋友可以容易揾到佢地七彩玩具及提升玩耍時的集中力, 而且可以令小朋友有安寧嘅心境.我自己好鐘意佢d地墊顔色, 配搭好舒服, 放係任何家居都適合.
粉色嘅地墊! 好易襯托不同家居!
顔色係其中原因, 而另一個原因係Creamhaus嘅地墊可以自由拼拼貼貼(有長方形及正方形選擇), 每張地墊也有黏貼, 可以按自己屋企空間靈活改變, 而且仲有牆墊, 好啱雜果, 佢成日周圍跳撞到.另外, 附有3M凍膜貼,方便貼牆和地, 仲有除塵貼, 可以清除墊上塵埃 .雜果沙律見到新地墊也一齊參與拼貼佢地活動空間.
可自由拼拼貼貼
3M凍膜貼及除塵貼
我揀咗Creamhaus 嘅拼拼貼貼地墊和牆墊外, 仲有一張冰雪帳篷地墊, 呢張地墊設計好特別, 佢打開時係一張長方大地墊, 但加上地墊的拉鏈及黏貼帶就可以變成一個三角錐體帳篷, 可以隨時變動, 墊上仲有Creamhaus 嘅代表公仔~ NUQ (北極熊)的腳印, 好可愛! 另外, 我睇報導發現冰雪帳篷地墊最近攞咗香港貿發局頒發嘅「最佳嬰兒用品大獎」, 咁樣更加證明產品安全及設計切合香港家庭.我自己好欣賞呢個設計, 攞獎實在有理.雜果沙律見到張地墊可以變成佢地小天地不知幾開心, 成日係入面玩.
冰雪帳篷地墊, 佢打開時係一張長方大地墊, 但可加上地墊的拉鏈及黏貼帶變成一個三角錐體帳篷
冰雪帳篷地墊
冰雪帳篷地墊 – 放平係一張大地墊
黏貼帶
拉開拉鏈,帳篷嘅門可以關上
冰雪帳篷地墊 ~ 可變成三角錐體帳篷
雜果沙律係帳篷內玩
我嘅姪仔就快出世啦! 我第一次做姑姑(唔想叫姑媽,好老咁…哈哈!), 我已打算買Creamhaus 地墊作為佢的禮物.另外,我揀地墊時見到Creamhaus嘅BB系列中有個雪人公仔, INUA, 佢背後有一個故事, INUA職責係守護初生BB,帶領BB係人生中尋找七樣寶物, 包括愛丶勇氣丶耐性丶身心健康丶善良丶智慧和有個性.我聽完之後, 覺得正正係所有大人對小朋友成長的寄望, 好有意思.好期待姪仔出世時可以送比佢並保護佢快樂地成長!
雪人公仔, INUA.守護初生BB,帶領BB係人生中尋找七樣寶物, 包括愛丶勇氣丶耐性丶身心健康丶善良丶智慧和有個性.


text:
Wikipedia:點樣睇生物分類框
本文解釋咗“點樣睇生物分類框”.如果你想要創建或編輯生物分類框,請參考Wikipedia:專題/生物及en:Wikipedia:WikiProject Tree of Life/taxobox usage.討論參見Wikipedia talk:專題/生物.
生物分類框係一個表格,用嚟顯示一種生物或生物分類單元喺目前通常被接受嘅科學分類中嘅地位.
右圖係文章小熊貓中使用嘅分類框.
- 標題用嗰種生物嘅中文常用名,唔用英文名或拉丁名,如果有俗名可以喺正文列出,亦可以喺呢度用括號列出其中一個.
- 好多物種有咁樣嘅一行字,標明保護現狀,即表明呢種生物繼續生存落去嘅可能性.小熊貓嘅現狀係紫紅字嘅「瀕危」,說明佢嘅野生種群喺不久嘅將來面臨絕滅嘅機會好高.對於受到威脅嘅物種,維基百科採用IUCN紅色名錄嘅受威脅物種一覽.
- 嗰種物種嘅典型圖像.
- 生物分類框嘅中間部分詳細列出目前被通常接受嘅嗰種生物或分類單元嘅科學分類,由一系列按等級由大至細排列嘅分類單元組成.當呢個分類單元唔清楚,或者重爭論緊,喺維基百科中,其中嘅分類應該係目前仍然被廣泛接受嘅說法,唔使完全遵循最新嘅研究結果.(中文資料中有啲分類過時,都應該參照其他文字進行改動.)
- 分類單元框嘅左邊列出分類單元嘅等級,右邊係名.按照動植物嘅分類,一個種係一群相關生物嘅集合,佢哋同其他嘅種有多少分別,而且能夠互相交配產生正常後代.相互緊密相關嘅種組成屬,屬之上為科,科之上為目……等等.通常列出域,界,門,綱,目,科,屬,種八個級別,但係為咗更精細嘅分類,次級分類,好似亞門,總目等都可以列出.維基嘅分類包含中文名以及用括號括起嘅拉丁文名.喺屬名已詳細列出嘅情況下,後面嘅種名中嘅屬名可以採用首字母縮寫再加上種加詞嘅全名.詳見生物分類法.
- 「學名」或雙名法係目前被接受嘅物種嘅科學名稱,用拉丁文,或者其他文字按照拉丁文習慣嘅改寫嚟表示,佢包含咗屬名同埋種加詞.學名應保證任何兩種生物擁有唔同嘅名,即係話Ailurus fulgens用嚟表示小熊貓呢個物種而唔會有歧義.有國際植物命名法規,國際動物命名法規同埋國際細菌命名法規嚟保證名稱嘅唯一同埋冇歧義.
- 學名之下嘅名係嗰個名嘅命名人(亦即係首次喺學術期刊中發表帶有生物描述(或佢引用)嘅學名嘅人)嘅姓氏,後面嘅數字係發表嘅年份.若果命名人同年份冇用括號括住,說明嗰個名係由命名人喺發表時採用嘅名.若果有括號,即係話個名曾經改過,好似被分入另一個屬.
各種生物嘅科學分類都係一種科學假說,可以畀新嘅證據確認或反駁.分類學家可以喺詳細研究之後改變現有嘅分類.


text:
歐聯首輪分組賽,曼聯喺踢少一人嘅情況下作客意外以 2:1 輸俾瑞士球隊年青人.喺好多人恥笑連加特致命直線助攻對手絕殺曼聯時,其實佢只係蘇斯克查 (Ole Gunnar Solskjaer) 嘅一塊遮羞布.
蘇斯克查調兵遣將嘅能力一直為人所詬病,今場可以話係將呢個缺點表露無遺.不過都為佢講翻句公道說話,佢排出嘅正選陣容其實都冇咩問題,只係雲比沙卡被逐後佢就成個人亂晒,我哋先睇睇正選陣容:
GK 1迪基亞 David de Gea
LB 23梳爾 Luke Shaw
CB 5麥佳亞 Harry Maguire
CB 2連迪洛夫 Victor Lindelöf
RB 29雲比沙卡 Aaron Wan-Bissaka
CDM17費特 Fred (89' 由馬斯亞 Anthony Martial 入替)
CDM34雲迪碧克 Donny van de Beek (46' 由華拉尼 Raphaël Varane 入替)
LM 6普巴 Paul Pogba
CAM18般奴費蘭迪斯 Bruno Fernandes (72' 由馬迪 Nemanja Matić 入替)
RM 25辛祖 Jadon Sancho (37' 由達洛特 Diogo Dalot 入替) FW 7C 朗拿度 Cristiano Ronaldo (72' 由連加特 Jesse Lingard 入替)
同上場聯賽比較,曼聯喺中堅位置上作出咗輪換,由連迪洛夫取代華拉尼擔任正選;中場方面收起咗馬迪,由費特,雲迪碧克聯手坐陣中場,而普巴則推上一格,名為左翼其實係中間偏左嘅進攻中場位置,唔需要佢兼顧太多防守工作之餘亦享有較大嘅自由度,解放佢嘅進攻才能;而辛祖亦重回佢熟悉嘅位置,從上場英超對紐卡素嘅左翼改踢右翼;至於前鋒繼續由 C 朗擔任.
就咁睇落曼聯同平時嘅排兵佈陣都差唔多,普巴唔需要再有防守上嘅顧慮可以投入更多時間,體力進攻,而佢偏向走入中間亦令梳爾喺邊路有更多空間作出 overlap 配合,整體戰術配置都同平時嘅曼聯分別不大.
成場波嘅轉捩點就係比賽第 35 分鐘雲比沙卡領紅牌被逐,蘇斯克查隨即以達洛特入替辛祖填補右閘空缺,般奴費蘭迪斯則移至較右位置,整體陣形轉為 4-4-1 ,呢個調動係合理,冇問題嘅.
調動一:放棄中場
但下半場一開波蘇斯克查就以華拉尼入替雲迪碧克,此舉如同放棄中場,筆者認為呢個調動非常不智.首先,雲迪碧克今場跑動多,覆蓋面廣,從上面嘅 heatmap 可以睇到佢隨咗主要喺右路中場位置活動外,同時亦會到右閘,右路 half space 位置協助防守.數據上 (參考 UEFA 及 Goal.com ),喺曼聯主導形勢嘅上半場之中佢貢獻咗 2 次鏟截, 1 次封阻, 2 次攔截,另有 2 次奪回球權及 23 次成功傳球 (成功率 92%),同時搏得 1 次犯規.從上述兩項數據都可以睇得出雲迪碧克今場助攻助守,喺控制中場節奏上扮演一個重要角色,整體表現出色.
但以華拉尼入替雲迪碧克就大大削弱曼聯喺中場嘅控制力.華拉尼入替後,曼聯改為三中堅陣式,梳爾,達洛特則比上半場時靠前少少踢一個翼衛位置,基本上要負責晒成條邊路;同時普巴,般奴費蘭迪斯再收入中間少少,整體陣形呈 3-5-1 .雖然中場仍然有足夠人手,但普巴,般奴都係攻強於守嘅球員,變相曼聯只得費特單防中,若果前兩者冇回防或者慢咗回防,曼聯中場就會被對手 overload ;而且普巴防守意識,位置感較差都唔係咩新鮮事,好容易成為被對方針對嘅缺口.隨住呢個調動,曼聯漸漸難以控制中場,年青人開始取得更多控球權,而且從上圖可以見到年青人最多活動嘅位置係佢哋嘅左路,正正係原本屬於雲迪碧克嘅位置.
調動二:重奪中場,放棄進攻
66 分鐘被追成 1:1 後,曼聯喺 72 分鐘以連加特,馬迪入替陣中最具威脅性嘅 C 朗,般奴費蘭迪斯.以連加特入替 C 朗或者係想留力周末英超對韋斯咸嘅一場硬仗,呢個位換位嘅調動筆者尚能理解,但馬迪入替般奴就真係考起我.或者係蘇斯克查終於發覺中場失去控制力,需要一個防守能力較好嘅中場負責掃蕩及控制節奏,所以先會換入馬迪,但我認為換走嘅應該係普巴而唔係般奴.睇翻今場般奴同普巴喺防守上嘅數據,佢哋嘅表現其實差唔多,但 key pass 方面般奴有 2 次而普巴就 1 次都冇.既然兩者嘅防守表現相若,倒不如留低一個進攻上更大威脅嘅球員俾自己有更大機會成功打反擊,同時亦令對方有所顧忌唔可以投入過多兵力進攻.
調動三:放手一搏
喺放棄完中場控制再回心轉意然後降低自己進攻威脅後,蘇斯克查喺 89 分鐘決定以馬斯亞入替費特加強攻力,喺筆者眼中呢個換人絕對係「世界級」.回顧翻雲比沙卡被逐後曼聯嘅 4 個換人,我理解到嘅思路係蘇斯克查希望以防守為主,專注防守,保住勝局;即使換走雲迪碧克導致中場控制力下降,透過換入馬迪仍然可以彌補.既然一心想守,我唔明白最後一個調動點解係會換入馬斯亞,而被換出嘅點解係費特.換入馬斯亞明顯係想攻,但就同前 4 個換人嘅思路唔吻合;而換走費特就等同令原本解決咗嘅中場控制力不足問題再次出現.
總結
雖然最後失波同蘇斯克查嘅換人冇直接關係,但佢換人有冇問題都同最後有冇失波冇直接關係,事實係蘇斯克查嘅換人實在令人費解.同車路士領隊杜曹 (Thomas Tuchel) 做個對比.喺之前利物浦 1:1 車路士嘅比賽當中 (詳情請見延伸閲讀),列斯占士 (Reece James) 上半場尾段被逐離場,半場兩隊踢成 1:1.下半場一開波杜曹就以泰亞高施華 (Thiago Silva) 入替夏維斯 (Kai Havertz),高華錫 (Mateo Kovacic) 入替簡迪 (N’Golo Kanté),而最後一個換人則係臨完場時以防守球員查洛巴 (Trevoh Chalobah) 入替佐真奴 (Jorginho).唔睇賽果就咁睇呢 3 個換人都睇得出杜曹下半場一開始就打算守住一分,而去到比賽尾段見比數仍然係 1:1 就要求球隊繼續專注防守,唔會無啦啦換個進攻球員入嚟搏 3 分.
蘇斯克查嘅臨場調動形勢錯判事小,重要嘅係從佢嘅 5 個換人當中完全見唔到佢有一套完整嘅想法,思路,只係見到佢一時一樣,自打嘴巴,呢個先係曼聯潛在嘅一大問題.


text:
超英趕美的居屋
am730 (大明燈 M42, 2011.6.29)
對上幾個星期,好多人都期望有兩件事發生,而呢兩件事嘅出現又咁啱同內地有關.
第一件就當然係個市快啲反彈,唔好再無止境咁跌落去,喺上個星期五嗰日,因為國家總理溫家寶喺前宗主國報刊《金融時報》寫篇文章,宣布勝利打低通脹,所以歌舞昇平咗一日,過咗個禮拜之後,又打回原形,個市冇乜力再升,孫柏文有朋友已經打定輸數,走咗去開沽空戶口,諗住以後等渾水(MuddyWaters)出報告,就搭順風跳樓機沽沽佢喎.
另一個就係一眾飯民同廢青期待已久嘅居屋,經國務院港澳辦主任金口一開,即刻有「政府消息」話要起,一眾平日開口埋口港人治港嘅飯民即刻支持取消一國兩制,中央官講乜就乜,然後就開始鬥叫起幾多,由最少嘅5,000伙去到三萬幾伙都有,睇怕過多個禮拜,好快就到「八萬五」呢個「目標價」,然後梁振英第一個出來認佢當年係始作俑者.
孫柏文不嬲都反對復建居屋,因為會鎖死買家資本,令佢哋好難藉投資或創業等繼續向上流動,而今日支持復建居屋嘅人,到樓市下跌時一定會第一個話「八萬五無恥」.
仲有樣令孫柏文擔心就係,點解班飯民,特別係班大狀,內地高官講一句佢哋想聽嘅說話,佢哋就即刻冧哂,唔理一國兩制,唔理港人治港,唔怪得近排政府都慣咗打橫來,因為班站喺道德珠穆朗瑪峰嘅飯民根本冇尊重過制度.
講真,香港回歸祖國咁多年,阿爺亦都已經大國崛起,一啲所謂政府消息竟然話,解決樓市方法竟然係拎返殖民統治時代政策,咁咪即係丟阿爺嘅架?既然偉大祖國咁關心香港人買唔買到樓,咁呢筆數就梗係祖國付鈔,講真,做孫仔嘅,又點敢同阿爺爭找數喎!點俾?只需要阿爺一聲令下,下令幾間內房股,來香港勾地投地,跟正規矩去買地起樓,咁做絕對唔會損害一國兩制,只係當內資來港投資,同時庫房又有收入.
然後阿爺就提供市價七折俾某啲香港人買,至於詳細條款係點,邊啲人先合乎資格做受助人民,仲有係咪繼續用攪珠方法去做,就自己決定嘞.
話唔定阿爺到時計掂條數,唔使學美國佬咁搞次按,都可以用市價一折賣樓,連一啲不務正業,成日去超市搗亂嘅廢青都買得起樓,到時所有中國人終於可以抬起頭講番句:英國人做不到的事,中國人終於做得到了.


text:
Marcus食左illuma都差唔多2年,(touch wood) so far無咩大病要入醫院,
小病當然有,但起碼都係活潑可愛,呢個三歲小男孩
仍然每日早晚兩杯illuma milk milk, 所以仲係肥肥白白,
諗返起哥哥同齡既時候又真係廋d,可能哥哥個時返學多病啦!
兩兄弟既成長比較圖
瘦哥哥與肥弟弟
著同一件衫,Marcus 著同一件衫又真係好似脹卜卜
我地唔係對Mancent 哥哥唔好呀..
不過大家都知道吸收營養呢d都係因人而異
Mancent 哥哥係走型格路缐
Marcus 細佬仔係走得意路缐
Marcus 而家大個仔左好多
(成長線一路都keep 住肥仔架)
可以同我地一齊去好多地方
唔好講其他人....比起哥哥都係3歲
細佬係精靈少少
(成日整古做怪)
又識得每朝起身識得沖illuma milk milk
真係有板有眼架!
(如無特別,今次應該都係最後一次寫關於奶粉既update)
但係沖沖下會偷食,因為本身illuma 既奶粉無咁甜
(不含蔗糖)
所以都放心俾Marcus細佬仔偷食小小
之前仲拍左片
真識嘆,一路milk milk一路睇書,
原來Marcus都有靜既一面既
真係好專心睇書喎⋯
不過實不相暪....呢排天氣時熱時凍....有時都要落哮喘藥
有時病多痰
我地就會用生理鹽水黎清下氣管
已經搵左隻唔以野痰加濕疹BB 最o岩用既milk milk 牌子佢食
(其實Illuma 仲有少少雲呢拿味)
希望遲D大D氣管好D啦~
而家開始會同哥哥一齊睇書一齊玩
不過呢個仔呢....成日帶好多歡樂比我地
同哥哥一齊偷食
仲要走埋黎同我地講偷食好好味?
問佢係咪"偷食"??..佢仲笑咪咪
細佬真係鍾意食野
希望都keep住可以係不同既階段吸收得好D
有健康既飲食習慣
黎緊唔係只係玩架啦~
期待四歲既你係新學校/新環境學到更多既知識
下年又輪到你考小學....龍B既媽咪大家都要開始準備一下啦~
===其他成長月誌blog==


text:
講到玩新郎兄弟呢PART,相信姊妹們都比較興奮,亦都會好踴躍咁俾意見,務求以玩殘一班兄弟為目的,但新娘子多數都會錫住老公,嗌班姊姊就住玩,咪整到佢個寶貝老公,兄弟喇喎,就任我哋魚肉啦!玩還玩,我哋班姊妹都唔會亂嚟嘅!一陣好似網上面啲新聞話搞到婚都結唔成,又或者成日要同班兄弟面左左,搞到兩公婆有條刺就唔好啦.
其實玩遊戲都係旨在俾新郎知道娶老婆唔係容易,係要過五關斬六將,要排除萬難先可以娶得美人歸,辛苦少少都要㗎喇!依家最常現嘅遊戲都係要班兄弟跳吓舞咁,喂,為咗幫到兄弟娶老婆,跳返part舞都不為過丫!我就真係見過有啲兄弟好唔合作喇,喺度行行企企,點都唔肯跳舞,玩其他遊戲又唔投入,你唔好返屋企!大佬呀做老臨都要交功課啦,何況你係兄弟!乜都唔肯做就唔該返屋企啦!
咁我又唔係一沉百踩嘅,都見過有啲兄弟好玩得架!呢一個遊戲呢我就印象最深刻,所需材料好簡單,你只需要一張保鮮紙,同埋你想佢地食到嘅醬(建議醬一定要結身,太過液態會整污糟,榛子醬都係一個唔錯嘅選擇!),將醬塗喺保鮮紙嘅兩邊,記係係對鏡面咁塗呀,之後要兩個兄弟一人企一邊,用條脷去賴返乾淨,成個過程仲激過一對新人咀咀,正呀!其實姊妹們諗遊戲之前都會摸下兄弟嘅底勢嘅,問清楚新郎同兄弟有咩玩得,有咩唔玩得,諗好晒啲遊戲之後又會俾新娘過目,新娘都會衡量吓自己老公同班兄弟玩唔玩到,如果最後玩遊戲仍然有問題,有不滿,我諗歸根究底都係溝通問題,所以話,其實兄弟姊妹嘅角色都好被動,一對新人溝通唔夠,最後唔只搵著班兄弟姊妹攪,其實都係搵著自己嚟攪!
#玩唔起就返屋企
#諗起可以玩殘班兄弟就興奮
#兄弟們啲底線仲高過條底褲
#兄弟間得返一張保鮮紙嘅距離好有愛hehe
#玩兄弟前問清楚好過一陣面左左
原圖來源: 電視截圖


text:
(丹麥遊蹤)Gay Pride
北歐人一向好平等,對於性小眾好包容,同性公民結合甚至落實唔問問題,唔問健康狀況,唔洗睇醫生就可以更改性別既政策都係丹麥行先.丹麥人都唔會因為你唔係直而歧視你(我當初揀丹麥個陣都無為意丹麥咁好),因為北歐好強調自主性,只要你做到野,你鍾意邊個佢地無必要過問.係咁既文化之下,LGBT人可以無需要擔心生活上會因為佢地身份而受影響,可以安全咁做返自己.
為左鼓勵所有LGBT人做返自己,爭取平權同埋令公眾知道佢地不過是個人都會難堪,美國人係1969年率先開始搞pride parade(驕傲遊行),參加者可以曬身材,可以易裝扮下女人扮下男人,可以揮大旗派condom,或者著得同一般出街無分別,最緊要你舒服.呢個風氣傳到去歐洲,丹麥係1996年開始搞,每年都有一大堆人加花車(話就話花車,其實只係一大堆人係架改裝左既貨車上面party飲酒跳舞)由 Frederiksberg Have (berg=山,have=花園) 行去 Rådhuspladsen (Råd=國會, hus=屋, plads=廣場,國會廣場),而2013年有96個個人/團體參加,好多係LGBT團體(唔一定要係專門爭取平權,有d group只係聚集所有打波玩golf揸電單車的面孔同埋消防員警察醫生護士barkeep司機IT清潔呢d聯誼會),drag queens,其他特殊癖好(姐係重口味)者同埋其他地方既pride parade代表,不過最多既都係丹麥既gay bar同club,一來慰勞員工同埋獎勵常客,二來宣傳自己,一般人就通常會定係一個位睇曬所有花車,但係都有人者會一齊同花車行,一齊去到rådhuspladsen跟住開P.一日既pride parade當然唔夠玩,所以就變成左四日既慶典,日日唔同活動,星期三玩到星期六.日頭就有有益身心既活動例如踢波瑜珈鄭多燕同埋辯論(你無聽錯,確實係辯論),晚飯時間就選美drag show唱歌,打後就係club歌跳舞時間,玩到11至12點先完場,為丹麥夏天畫上完美句號.
好多花車
我係八月初初去到丹麥個陣睇到Copenhagen Pride呢樣野,因為我性格鐘意做後援多過直接玩,所以就膽粗粗係只識Ja Nej Tak呢三個單字既情況下申請做義工,竟然得左,每日4點放左學就去Pride Square (成個rådhuspladsen既地方)後台做支援.係後台有咩做呢?個description就話係搬搬抬抬D舞台equipment同埋大型道具,不過我都係搬得個一兩次,做得最多既反而係執垃圾同埋清理後台地方.後台係分左兩部份,一邊係義工休息食飯吹水地帶(比較乾淨),一邊係表演者休息同埋VIP吹水聯誼地方(超級污糟),我就兩個地方都會清理,但係我大部分時間都係VIP區清理同反佔中遊行差唔多level既垃圾.
第一日5點到達Pride Square,囉tshirt同埋少少briefing,跟住就係出去聽人唱歌,個節目名寫話HIV in music,我只係哦左一下,因為我當時唔識丹麥文唔知佢地唱D咩.佢地搵左D歌喉一般既歌手唱下歌跳下舞,最搞笑竟然係同一個(個人覺得麻麻既)歌手係個一個半鐘既show出左黎三次,每次唱一兩隻歌,咁不如一次過唱曬啦.第一日既節目就以全部歌手同DJ一齊跳舞完美結束,打後就係狂播club歌.我今日比較少留係後台(因為差唔多無野做)所以都係搬酒去Pride Square既bar度.個義工長好好奇我點解一到丹麥就即刻去做義工,我就話:香港無呢D野玩.跟住發生咩事我唔記得,但係如果佢問點解既話,我會答:「香港呢個社會,人人表面都係度扮Open扮先進但係內心盲塞,咁既環境點會有人敢行出黎?」
呢個就係個個環保重用既歌手,個人覺得編曲中規中矩,但係個歌手低音唔係好掂,而歌詞呢..好直接XD
最後一班人一齊跳舞
義工福利:每日五杯免費野飲,我唔鐘意啤酒就全部都百事
後台發現既性玩具
第二日下晝係運動日,一大班人一齊瑜珈同做aerobics,跟住睇人踢波,食飯時間過就有Drag Night,丹麥各地(尤其係哥本哈根)drag queens一齊上台跳舞,真係男男老少咩都有.我因為語言不通既關係無咩同佢地傾計,最多都係問我邊度黎同埋點解走黎做義工之類,不過佢地都好驚訝竟然有香港人去丹麥讀書(雖然我再三強調我是high school exchange而唔係真係讀書).因為丹麥人好鐘意飲酒食煙既關係,今日開始多左野做,但係都算輕鬆,因為佢地始終要表演而無狂飲,兩杯起四杯止,一前三後,少少high多多趣非常健康.
染髮染到好似Rainbow Dash
Zebra Lady
一眾表演者合照
第三日既重頭戲係第八屆Mr Gay選美大賽,而今日亦都係我最辛苦既一日,因為真係好_多垃圾!Mr. Gay後台有一個VIP party專供參加者既朋友,丹麥中小名人同埋(最緊要)班sponser睇完Mr Gay之後坐下吹下水飲下酒咁,由六點半開始到十一點班人就係度飲飲飲,而飲酒呢個動作就令到我覺得呢五個鐘完全同免費勞工無分別:
1. 垃圾亂揼: 因為啤酒用膠杯裝(用玻璃的話隨時變做殺人武器),丹麥人飲酒又唔翻用D杯,所以每人十杯八杯之下淨係VIP區都成千個膠杯,飲完一杯就擺埋一邊,明明隔離就有個垃圾桶;食完支煙就隨便揼落地下踩熄,明明行多20cm就有煙灰缸.地下煙頭膠杯滿佈,垃圾箱爆滿,如果話個度係垃圾站應該真係會有人信.我因為要經常彎低執垃圾,所以搞到我條腰酸到一個點,有時見到有人想揼垃圾就即刻比個垃圾帶或者煙灰缸佢,費事煩.
2. 點人唔洗本: 倒瀉嘢落地下最後係我囉紙巾抹(跟住又要我執),煙灰缸滿左又要我清(如果唔係佢地會搞到煙灰滿大地),當個show開始左一半而我係度食完晚餐玩電話hea個陣,佢地突然要包曬送比所有表演者既花.我對住堆花,心諗:你唔係應該一早包定架咩?
3. 好很無禮貌: 我見到檯上面有堆半滿既膠杯,以經驗嚟睇應該已經被人拋棄,當我諗住囉去揼個陣,係我半米外背對住張檯係度同人吹水既男人(好似係)竟然華麗180度轉身,用食指Nuh-uh我!我係心中即時用三文四語爆左一百次粗.
你唔_揸好杯野你怪我揼你杯野?我當時係好有衝動將佢成個人揼落堆填區,但係因為當時對於丹麥話粗口唔太熟悉,只係識得句sutter min pik(我俾碌蕉你含),所以無法還口,只可以講聲undskyld(sorry)繼續執垃圾.
包到我死死下既花
講返個比賽先,今年(2013年)既參賽者有一半係二十幾歲,一半係三十以上,最特別既就係有個貌似六十幾歲既啊伯叫Rune嚟左參選.成個show同一般選美差唔多,都係時裝catwalk(Rune著到成個小朋友咁),泳裝catwalk(後生個堆全部都好slim無胸,越老越多肥肉,不過Rune就唔算肥),同埋才藝表演.班參賽者有個玩呼拉圈(個人認為最有睇頭),有個唱歌(歌喉非常一般),有個跳熱舞(一睇就知唔係跳舞中人,手腳無力既),有兩三個做棟篤笑,有個就係個台上面真情獨白,而Rune就跳類似社交舞既東西.
最後,跳熱舞個個後生仔贏左Mr Gay,而個啊伯就咩都無.成個節目完左之後,參賽者同班VIP一齊係後台開party慶祝同埋吹下水,而我望住佢地個陣,發覺原來佢地都有份製造垃圾,煙頭酒杯又係亂咁揼,屌!
當我執垃圾就嚟崩潰個陣,Rune竟然走過嚟,拍我膊頭,同我講:”You’ve done a really job keepin this place clean. Keep up the good work!”(你清理呢度做得好好,繼續努力!).當時我好想揼低手上既垃圾袋攬實佢然後同佢瘋狂道謝,但係因為我手上有個垃圾袋而佢又著緊佢套小朋友衫,所以都係作罷.我望住又一個參賽者丟煙頭落地下,心裡面唔係諗緊d老人家教養好好多丹麥d後生好唔顧人成日飲醉搞事搞到我呢d義工變成免費勞工囉搞錯啊,而係:點解佢地又煙又酒,可以keep得咁_好既?
玩呼拉圈個個參賽者係度排練緊
望住鏡頭有獎牌個個就係Mr. Gay既冠軍
我返屋企個陣因為太肚餓所以買左個kebab食,就從此踏入三十冠娜(四十幾港紙)既kebab地獄,萬劫不復
星期六就係重頭戲Gay Parade,呢日我四點先需要去舞台當值,所以我自然就去左行parade,順便影下相.個個都未出發先興奮,係出發點已經有大把人合法聚集,好多花車上面已經開始有DJ播歌同有人飲酒跳舞(丹麥人真係全天候飲酒的),當然有好多盛裝同埋無上裝既男男女出嚟比人影相啦,一路個氣氛都好歡樂.
唔講咁多啦,睇圖啦~ (輔仁因篇幅所限未能show晒所有圖,想睇就去(我個page))
軍裝男女
2013年打頭陣既係消防車
好多人
係咪好熟口面呢?就係頭先個個性玩具啦
呢個drag queen好好人,好怕醜,但係上台表演唔錯
粉紅救兵丹麥版
白頭到老就係咁
有人係花車個度揼個condom比我:o
怪叔叔
「要唔要腸仔含下或者打下?」跟住就掟左出去比花車既人(雖然最後被花車輾過)
有香吻 ,真係唔要?
坐住輪椅唔代表唔可以行出嚟
大波整多兩籠
呢幾位係因為佢地既身分而向丹麥申請左政治庇護既難民
很有愛
鴨鴨皇后
SM綑綁組 今晚好好懲罰你
超人的秘密武器
丹麥國鐵DSB既花車其實係火車 隨車附送長腿美女車務員 食用前請先確定對方性取向
沙士比亞筆下既皇帝出場啦 聽講佢係劇團團長定係EU代表
哈 你個戇鳩仔
電死了我
唔知點解只係聯想到張敬軒…
一柱擎天嗚啊
接吻的一刻
最後遊行隊伍到左國會廣場,有d人講下野之後就即刻開始左個final show啦.丹麥好多明星都有份演出,包括(13年五月恰恰贏左Eurovision既Emmelie de Forest)(https://www.youtube.com/watch?v=p3f9v8ebuD4),不過我一個明星都唔識(而Emmelie de Forest我要等到九月膠事錄post Eurovision 2014 波蘭參賽歌曲先知道有呢個人),所以錯過左好多合照既機會(sosad).唱歌唱到八九點之後就開始party mode,幾千人係國會廣場一齊跳舞一齊high.今日後台無咩guest,所以我多左機會出去睇下.出到去,見到有幾個人一邊跟住節拍跳下跳下一邊玩grindr(Gay人識朋友同埋約砲會既app),我覺得好得意,點解明明大把其他member係度一齊開開心心你都要grindr傾計?當然我知道我呢d只係識係後台睇住grindr勁多靚仔而唔夠膽出去同佢地一齊跳舞既人係無資格批評人既,所以我最後都只係係後台執垃圾跟住用grindr煲仔.
今晚我留得特別夜,十二點個party玩左我都未走.係所有人走晒之後,我望住無人既國會廣場,突然明白到絕望既感覺.成個廣場垃圾滿佈,根本同堆填區無分別.我係心裡面再爆多幾次粗之後,都係用掃把慢慢掃晒D垃圾去側邊方便垃圾機清理.呢個時候,我見到Alex(唔係學聯個個).佢高高瘦瘦,非常白淨,個頭經常炒高,係一個酒吧義工,之前係bar囉飲品個陣見過佢,覺得佢幾cute.當日佢著住黑色jacket白色恤衫棕色西褲,掃地個陣非常有型.當時我其實好想同佢傾下計,但係當年的我非常的怕醜,好驚同人small talk唔知講咩既尷尬場面,所以最後都係無同佢傾計就走左啦.
Studiestræde係丹麥有名既Gay bar區,係去火車站之前我去左打個白鴿轉,好多人啊~
今次gay pride雖然係比較辛苦,不過幾好玩,尤其係見到丹麥人對LGBT人咁包容,覺得我誤打誤撞去左丹麥其實都唔錯.
後記:係gay pride前,我係一個丹麥本土LGBT社交網站開左個account.Gay Pride完結幾日之後,我開我個inbox,發現有一個叫做Alex既人hi我.
呢個人,原來就係當日我見到個個.
待續…
=============================================
Mall Mall Store貨品來自英美,代購費用低廉!
經連結申請DBS Black World MasterCard,新客戶即賞額外1,000里數,迎新優惠可享$1.2=1里.
iHerb售賣美國有機健康產品,日用品,護膚品等等,買滿指定金額可享免費順豐送貨.首次購買結帳時輸入DCP206折扣碼,可享$5 USD折扣.
=============================================


text:
俄羅斯史
俄羅斯史由東斯拉夫人開始,亦都係之後嘅俄羅斯人,烏克蘭人同白俄羅斯人.基輔羅斯係東斯拉夫人建立嘅第一個國家.喺988年開始,東正教從拜占庭帝國傳入基輔羅斯,拉開咗拜占庭同斯拉夫文化嘅融合,最後形成咗俄羅斯文化.13世紀初,基輔羅斯畀蒙古人佔領之後,分裂成好多個國家,呢啲國家都自稱係俄羅斯文化同地位嘅正統繼承人.
13世紀以後,莫斯科慢慢成為咗原先基輔羅斯文化嘅中心.16世紀中期嘅伊凡四世時代,莫斯科大公國改名做俄羅斯沙皇國.到18世紀彼得大帝時代,已經變成咗俄羅斯帝國,佢嘅國土好大,從波蘭橫跨到太平洋.1861年,俄羅斯廢除農奴制度,之後農民越嚟越多,土地嘅需求亦都越嚟越大,加大咗革命嘅壓力.從廢除農奴制度去到1914年第一次世界大戰爆發之間,俄羅斯推出咗斯托雷平改革,1906年憲法同埋國家杜馬,改變咗經濟同政治狀況,不過沙皇都係唔想放棄獨裁統治.
打仗同食物短缺喺1917年引發徂兩次革命,分別係二月革命同十月革命.十月革命之後,布爾什維克登上咗權力嘅舞台,建立蘇俄.1922,俄羅斯,烏克蘭,白俄羅斯,外高加索聯邦組建蘇聯.二戰之後,蘇聯慢慢變成一個超級大國.但係隨住經濟同政治體制嘅缺點嘅矛盾越嚟越大,於是蘇聯喺1991年解體.
1991年之後,俄羅斯聯邦繼承蘇聯喺國際事務嘅地位.不過,俄羅斯已經唔再係超級大國.去到今日,俄羅斯嘅政治同經濟結構都重有沙俄同蘇聯嘅特點.


text:
街道清理完成,大家繼續安定繁榮,普天同慶!
因為班佔中份子,搞陣地戰又唔識去網上訂盾(一舊水起標啫),游擊戰又冇下文.唔摺埋又點會有新思維呢又?
最近聽到有人話要打巷戰.但係得把口講係冇用嘅,巷戰有巷戰嘅打法嘛.而雨傘運動其實對建制派冇乜殺傷力囉,因為除咗佔中三位大傻之外,其實學聯都係細傻而已.因為正當各路人馬在「退場」之後,正謀發動反攻,學聯居然乜都冇幫手,反而企咗埋去「抗稅抗租」嗰邊!仲大言不慚,話要「拖跨政府」咁話.
其實所謂抗稅抗租,一來完全冇用,亦都會繼續在政治上失分,真係同自殺完全冇分別.因為政治力量基於信心,同銀紙一樣,信嘅就要乜有乜,唔信嘅只係廢紙一張.所謂抗租抗稅,會跟嘅人只係佔人口比例一條毛咁大把.政府只需要公佈到時「出事」嘅個案數目,學聯即時冇哂公信力.
假如唔信,請留意統計數字:抗租只限公屋,請問公屋註冊戶主,負責交租嘅,有幾多係學聯嘅人?有乜差錯,住戶扣分事小,違例而被驅逐事大.享受緊政府福利又點會拎自己嘅福利同你賭命吖,玩咩?
交稅方面,薪俸稅只佔稅收好小比例,再者:全港350萬打工仔,要交稅嘅只有130萬咁上下,而其中一半人交咗95%嘅稅.想點?即使70萬個夾心人響應,政府都係損失5%薪俸稅收入咁上下囉.而其實頂頭幾位打工皇帝經已照起咗50%薪俸稅,唔通各位以為呢幾位打工天王會埋堆?
因此所謂抗租抗稅,真係可以話完全倒米之外,全無其他作用.
至於點解班傻仔會有幻覺以為會有用?好明顯係「唔識睇中國歷史」,因為中國皇朝覆亡之前,都總有抗租抗稅的農民起義動作.不過香港政府唔係滿清,無需靠租稅維生,而香港市民亦都唔係農民,間接稅由地價同租金上繳晒俾政府.講完.
不過,咁都未夠傻,因為學聯連外國歷史都睇錯:
所謂成功案例,其實戴卓爾當年係想強徵「人頭稅」,根本同英國憲制相違背,因此在不信任動議下倒台.呢個係民主政體嘅制衡作用.香港根本冇民主議會可以通過不信任動議嘛.用嚟做參考?錯哂.至於美國抗稅,開國就有!波士頓倒茶葉落海(Boston Tea Party)就係咁嚟:no taxation without representation. 最終演變到立國後按交稅嚟定投票權,然後過咗好耐先至解除投票權嘅資產同稅務限制,但係心理上同文化上,交稅同公民權利掛勾,改變唔大.美國同樣都係因為已經有民主政體在發揮制衡作用,又關香港乜事?
真正令到雨傘運動搞得落去嘅,係要俾人見到有「具體成績」,而唔係好高鶩遠咁諗埋啲假大空嘅倒米號召.
講番巷戰一事:所謂「巷戰」也者,梗係唔會真係用暴力嚟打啦.而係「死纏爛打」,仲要「超合作」地合法,同埋「響應政府號召加強法治」先至算吖嘛!愛國青年更加要努力學習毛主席嘅偉大號召,學習毛澤東兵法「農村包圍城市」,逐個擊破.
例如先前已經見到有「鳩嗚團」響應特首號召幫手振興經濟,又有「報佳音團」響應愛國教會宣揚愛與和平.更有「食肆監督團」幫手清理黑店,而最新更加有「道路安全隊」申請法庭禁制令解決「違例泊車霸佔街道」.呢啲先叫得上係「巷戰」吖嘛.
其實先前都已經有不同食肆被人「點相」連冒牌都俾人起理底,但係真係要做到「宣揚法治」,其實仲有好多嘢未有人做.例如「消防衛生團」都仲未出動!
因為除咗可以「淨飲雙計」幫補愛國食肆嘅生意之外,仲有機會經過走火通道去洗手間視察.咁到時影到啲違法嘅嘢,例如後樓梯走火通道塞到爆呀,屎坑塞到爆呀,小強米奇大巡遊呀,諸如此類….咁作為一個好市民,係義不容辭應該要通知消防同食環!咁先至可以提高愛國食肆嘅質素吖嘛,否則同胞遊客嘅消費利益受損,隨時車個杯麵落佢個頭度都有份呀.俾啲愛心啦各位.
至於「佔領區議會」一事,其實同樣都係巷戰嚟,但係居然班老鴿黨同埋學聯班細傻,仲以為係要重複番「民主回歸派」嘅「落區服務」傳統,真係懞到上心口囉,不如響應魚欄校長號召去跳老舞把啦.
佔領區議會嘅目的,唔係要去做免費阿四呀,係要為所有高登巴絲帶來「融入社區」嘅歡樂呀!慳啲啦各位老餅.詳情下回詳談.
大道之行也,天下為公,選賢與能,講信修睦.──《禮運.大同》


text:
Forvo係最大嘅線上發音參考辭書.我哋嘅目標係收集世界上所有現存嘅詞彙(包括名稱)嘅母語發音.除此之外,我哋仲會收集Forvo現有語言嘅短句.
噉樣意味住幾乎所有詞彙都可以添加到Forvo;甚至乎可以添加助詞,只要其發音係斯文及喺知名度較大嘅字/詞典入面有所記載即可.帶有無謂嘅感情色彩嘅發音可能會被移除.請注意,Forvo唔接受添加擬聲詞,複合詞及超過40個字元嘅詞彙.
如果閣下發現詞彙有寫錯字/串錯字或發音錯誤,不妥當嘅情況,請撳詞彙頁面右側嘅「呢個詞有問題?」通知我哋.喺使用此詞彙報錯功能嘅時候,煩請閣下講明具體問題所在,以便我哋可以盡快處理.
Forvo保留刪除其網頁內容嘅權利.詞彙或發音被刪除通常係由於詞彙出現錯別字,發音不正確,不妥當或由非母語使用者錄音.詳情請參考我哋嘅指引.
Forvo接納一個字/詞嘅多種發音.Forvo正正希望用戶可以聽到唔同地方嘅發音去學習一種語言,所以如果閣下發現某個詞彙冇自己地方口音嘅話,我哋歡迎閣下錄音並將之加入Forvo!
就好似英語及西班牙語噉,一個詞彙可能會因應其在語句中屬性不同而出現唔同嘅發音.遇到呢種情況,請閣下錄製自己最認可嘅發音.
已登記嘅用戶可以添加詞彙及錄製發音.請閣下喺登記嘅時候,揀選自己嘅性別,國家及出生地.呢啲資料將有助其他用戶知道閣下嘅口音何來.
有,請睇錄音幫助.
呢個做法確實有助提升錄音質素.但係好抱歉,出於聲音版權方面嘅法律考慮,我哋無法提供此項功能.
我哋好樂意添加閣下嘅語言.Forvo會優先添加已歸檔於由國際標準化組織所制定嘅語言代碼(ISO code)嘅語言.如果閣下想Forvo添加一種新語言,請話畀我哋知.
在此之前,閣下不妨睇下Forvo嘅語言列表先.


text:
喺人才濟濟嘅娛樂圈并唔系個個都能夠成為最閃耀嘅明星,都唔系個個都可以做電視劇或者電影嘅主角.有啲演員或者一世都只系出演啲龍套角色,或者小配角.你可能會對佢哋嘅好熟口面,但系就叫唔出佢個名.而現年69歲香港演員黃文慧或者就系其中一個.
據悉黃文慧入行到而家超過半個世紀嘅時間,佢參演咗幾部粵語長片,電影與及電視劇,可以講系一位金牌綠葉.佢喺各種電影,劇集中多數都飾演啲反派角色.
但都話人生如戲,戲如人生,其實除低演員嘅光環,黃文慧喺真相生活中其實系一位溫柔又純品嘅女性,即使曾經演員嘅身份畀佢人生帶去最為深刻痛苦,不過佢最終都系用堅持實現人生嘅蛻變.
喺上世紀60代初期,當年僅十五歲黃文慧由於從細熱衷于表演,就同阿哥一同考入咗電影公司嘅訓練培訓班學習.日頭喺學校學習專業知識,放學后到片場實習,就順便學習前輩嘅各種經驗.
經過幾年嘅學習,刻苦嘅黃文慧備受導演認可,覺得佢性格又好,又可以打甚至仲一度欽點佢當下一部戲《女黑俠木蘭花》嘅女主角.當時涉世未深嘅黃文慧聽咗導演嘅話,之后又開心又激動,以為自己終于可以當上女主角啦.隨后佢就更加努力練習武術同表演技巧,仲耐不耐自己搞造型,影相.
然而到咗電影開拍嗰一日到咗片場先發現,本應該系屬於佢衫,假發都畀另一個女演員所穿戴,隨后就畀告知佢畀取代,原因嘅都好簡單公司需要佢嚟賺錢.以至于黃慧文而家回憶下呢段時間,佢都表示只系佢人生最痛苦時光,但系都畀佢認清娛樂圈嘅真相.
但天生豁達嘅黃文慧喺消沉咗一段時間之后,就開始重新出發,喺70年代起開始轉戰電視圈發展.據悉黃文慧先后加入咗TVB,亞洲電視與及香港電視發展.
喺電視劇嘅表演中佢都毫無怨言,因此導演叫佢演咩佢都會一一應承.隨著年齡嘅增長,黃文慧到尾幾乎都以出演一啲反派同阿媽嘅角色為主.
苦盡甘來幾十年,黃文慧一直默默在堅持.終于喺1983年,黃文慧迎來咗自己演藝事業重要轉折點.當時《射雕英雄傳》嘅導演親自欽點黃文慧出演劇中嘅經典反派角色梅超風.而正系個角色,幾乎畀所有嘅觀眾記住咗佢.隨著83版《射雕》嘅大火,個劇都不斷在重播,都令黃文慧飾演嘅梅超風成為咗經典中嘅經典.
隨后黃文慧嘅事業都去到咗前所未有嘅高度,佢開始重回大銀幕.唔理系與劉德華,古天樂合作出演嘅電影《嚦咕嚦咕新年財》入面嘅癡呆阿媽,定系喺《爛賭夫斗爆賭妻》入面嘅牛精婆等一系列嘅角色,都畀黃慧文刻畫得淋漓盡致,獲得咗觀眾嘅一致認可.
而家已經69歲高齡嘅黃文慧喺感情方面卻是一片白紙到而家都還未結婚生子,以至于而家都系孤身一人.黃文慧較早時接受傳媒采訪時就自曝由於后生嗰陣忙于事業,無時間組建家庭.
隨著父母相繼過身,佢都陷入咗一段谷底.甚至好長一段時間里面都沉迷于賭與爛酒中,甚至一度諗過跳樓自殺.但后來忽然清醒,靠住表演送畀佢能量,注意力更加集中於表演上,令佢慢慢行出陰霾.
縱橫娛樂圈超過半世紀,雖然冇演過主角,但黃文慧都用佢精湛嘅演技話卑觀眾聽佢都有演女主角實力嘅一名綠葉演員.祝福呢位努力嘅老戲骨早日揾到自己嘅幸福,都希望一切都好!


text:
絕大多數男士遇到巨乳索女,上到床第一件事唔係同佢打茄輪,而係對佢對車頭燈恣意蹂躪一番,將佢搓圓撳扁不特止,仲要玩埋長槍峰中鑽至夠High.不過咪以為得男士享受呢種快感,原來澳門至尊桑拿嘅巨乳技師心愛,同樣享受箇中樂趣.
第一眼見到心愛,目光不期然落喺佢對車頭燈度.雖然話巨乳見得多,但係好似心愛對大包咁白又咁滑,皮光肉滑到咁嘅地步嘅卻唔係多見.心愛見我(目及)到眼都唔眨,就嗲道:「你再咁望落去,人哋會面紅o架!」咪以為佢詐嬌至咁講,估唔到心愛呢頭講完,嗰頭真係面都紅晒,有冇咁怕醜呀?心愛笑道:「咁人哋做嘢還做嘢,平時都係怕怕醜醜o架!尤其係好似你呢亭靚仔,人哋梗係面紅啦!」嘩!小弟自問個樣唔差,卻從未有人讚過我靚仔,心愛果真係口甜舌滑.心愛就話:「咁人哋都係有嗰句講嗰句啫!不過話說回來,好多男士都讚過我對車頭燈好睇,因此呢個係我最滿意嘅部位.」
巨乳雖然係好睇,但往往都係對男士嚟講而已,對於擁有驕人雙子峰嘅囡囡嚟講,卻往往係好沉重嘅負擔,唔知心愛有冇諗過要縮胸呢?點知心愛反應好大咁話:「唔好縮呀!縮咗會冇晒感覺o架?」縮胸啫!同感覺有乜嘢關係呀?原來心愛對巨乳竟然係佢高潮嘅泉源!據心愛講,佢曳曳嘅時候快感雖然強烈,但講到要到達真正嘅高潮,單係抽送係唔夠嘅,仲要加埋搓弄雙子峰先至得.心愛細細聲話:「話個秘密你知,其實每次就嚟到達高潮時,我都好鍾意勁搓我一對車頭燈,嗰種快感真係好舒服同好讓我回味o架!」原來心愛對燈有個咁嘅秘密,咁大家就識做啦!
身高:5呎4吋
三圍:36,24,36
撰文:魂
攝影:程


text:
離奇妙回巢無綫即飛米蘭 前有線主播尤蔭蔭唔覺反骨:人之常情!
奇妙電視最近改名做「香港開電視」,為香港電視界灌入新衝擊,一眾電視迷都希望它會有新發展!而另一邊廂,前有線(奇妙)主播尤蔭蔭亦有新動向,曾於2012年參加過香港小姐競選的她,最近再次投入無綫的懷抱,她說:「其實今次我加入無綫係好興奮同期待,因為我算係第二次入TVB,好多謝監製再畀機會我入返嚟,今次入返嚟覺得自己成熟咗好多.」
奇妙電視易名網民嫌老土 營運總裁:改名「開電視」唔係唔經大腦
一開工即代表無綫飛米蘭參與時裝周
蔭蔭加入無綫後即肩負起到米蘭時裝周的重任,除了能夠穿華衣美服參與其中之外,更有機會到當地採訪蔡依林和鄧麗欣,蔭蔭自己都受寵若驚:「我真係無諗過一入返嚟就可以去時裝周,無諗過一入嚟就可以去做一個咁大型嘅騷,仲要係飛去米蘭咁遠,因為講緊之前喺有線,做咗咁耐我都無出過埠.雖然今次係有少少壓力嘅,但都好開心監製肯信任我.」
由有線轉投無綫:「係人之常情.」
但其實蔭蔭離開有線至加入無綫之間才只有短短數月,加上奇妙電視近年正值艱難時期,近日又改名「開電視」從新出發,現她又與舊東家倒戈相向,問蔭蔭會否怕被指反骨?她說:「工作呢啲,搵到更加好嘅地方就會去,所以都無話啲咩反唔反骨,我對於而家喺無綫有更加大嘅嘗試同挑戰,我覺得其實係人之常情.」


text:
漫春天精品酒店.
位於九龍塘律倫街的漫春天精品酒店,裝潢優雅瑰麗,房間設計前衛寬敞.並設上網服務,按摩浴池等,加上柔和燈光,更添浪漫氣氛.酒店內更設停車場,方便駕駛人仕.
牌照類別:本地人賓館
房間數目:12
最低消費:三小時
歡迎預訂全日租住:日租約HKD$2,000
第一次去個陣得細房,3個鐘$300幾接近$400.設計都算唔錯同乾淨.
第二次去有大房,$570幾過夜.張床夠哂大,同有按摩浴缸,今次係鯨魚缸可以訓2個人.
水一定要去到就較定因為好耐先夠水.唔知點解D水係淺藍色的.
我好中意個浴缸,好舒服.
第一次去, 去到服務台阿姐話剩番大房,我地無問題, 房間房號是#206, 位置是reception 側門上樓梯, 本人不大喜歡地毯樓梯及牆紙嘅裝修, 感覺過時又唔乾淨, 被派的大房並非網上相片的任何一間(第一個失望), 一入去或多或少有少少煙味, 重見到煙灰盅, 近年室內嚴禁吸煙後,重喺室內有好似舊陣時啲K房煙味, 真係唔多慣, 間房無上過網,所以要形容吓, 所謂大房, 唔連厠所約200呎, 有一邊牆叫做有一塊天花至地的暗花鏡對住張床, 同有兩張我唔夠瞻坐嘅'絨布"櫈(你知布料幾大塵啦又難洗兼我估佢地都唔會大洗啦!), 其他都無乜裝修 (假天花唔計), 冲凉: 花洒裝置對住個好細嘅Steam 房門, 側面只有一塊約3吋寬嘅玻璃板, 隔離唔夠幾吋就係無厠所門嘅門口, 喂! 一開水啲水就即刻流到成個廁所都係水, 過埋屎塔嗰邊咁濟, 如果花灑位置加道玻璃門好啲噃, 我驚啲水飛出房! (如果有人除晒啲衫放地下仲唔濕晒?); 有個播啲好陳舊嘅3仔台, 總括: 收成4舊水有改進空間噃!
去過異國風所以去依間試下.我間係大房,不過又抽唔中主題房.有啲假竹樹係房,仲有騎馬機.同異國風一樣個双人按摩浴池係按唔到摩,事關啲氣壓冇力.啲水出得慢,如果唔想走果時太趕既話,最好一早開定水,扑住等.如果唔係有排等.冷氣好夠,隔音我相信冇問題.完事之後,一出去8號風球定唔知黑雨.發覺個大堂好鬼大因為我入果陣我一落的士就有人搵房比我冇去過大堂.去依啲地方搞野永遠有一個靚女係大堂.anyway 重點係啲service好到,有個阿姐叫佢地一個中東人幫我冒住雨截的士,你要知道打風係好難截的士,身都唔洗濕就走到.
題外話,我始終對九龍塘啲酒店情有獨鍾,因為佢有真正getaway既感覺.大家都知香港石屎森林,要搵個咁既地方愈離愈難.除左依度有getaway感覺 講梗要有都要去到澳門/離島啲大房.冇錯佢係貴啲,但從文化保育角度離講係值得.以前九龍塘夜總㑹林立,帶旺左果區既時鐘酒,個影響情度大到即使依家好多時鐘已經執左,但啲電影電視永遠講爆房都㑹提起九龍塘.如果你地想下一代啲後生仲可以知道九龍塘開學係咩回事,我認為應多幫襯.我除左上年,前兩年番香港都㑹去果度同女朋友開房.
電話:
2338 6221
網址:
按此連結


text:
阿里士多德
阿里士多德(希臘文:Ἀpισtotέλnς,前384年—前322年)係古希臘哲學家,柏拉圖嘅學生,亞歷山大大帝嘅先生,理則學,形上學嘅開創人,研究包括物理,政治,倫理,生物,佢嘅學派同著作集當時知識嘅大成.
而家對佢嘅生活只係知得好少.阿里士多德生於希臘北部嘅斯塔基拉市.佢阿爸尼科馬修斯響阿里士多德好細個嘅時候就死咗.佢十七歲或十八歲時加入咗雅典嘅柏拉圖學院,響嗰度留到三十七歲[1].柏拉圖死咗無耐,佢就離開雅典,應馬其頓腓力二世嘅要求,喺亞歷山大大帝度開始教書[2].佢建立咗個圖書館,令佢可以用紙捲做咗幾百本書.雖然阿里士多德為出版發表咗好多優雅嘅論文同對話,但佢嘅原始作品中只有大約三分之一幸存,冇一個打算出版[3].
阿里士多德對物理學嘅睇法極度影響中世紀嘅學術研究.佢嘅影響力由上古晚期同中世紀早期一直延伸去到文藝復興時期,直到啟蒙運動同其他嘅理論(例如經典力學等)發展之後先被系統性噉取代.直到19世紀,大部人都唔相信阿里士多德響生物學中發現嘅一啲動物學發現,例如章魚嘅生殖器係響條鬚度咁.佢嘅作品包含咗最早已知形式嘅邏輯研究.阿里士多德對邏輯學嘅影響亦一直持續到19世紀.
佢響中世紀影響咗猶太-伊斯蘭哲學(800-1400),同埋基督教神學,特別係早期教會嘅新柏拉圖主義同天主教嘅學術傳統.阿里士多德響中世紀嘅穆斯林學者中被尊稱為「第一個先生」,而響中世紀嘅基督徒裏面,例如托馬斯阿奎那斯,就被尊稱為「哲學家」.佢嘅倫理學亦好有影響力.


text:
上次篇網誌出咗街之後,好多朋友覺得好驚奇之外,仲係咁問我何謂「足以影響一生嘅旅程?」既然大家咁有興趣,今次就同大家分享下人生中幾個特別嘅旅程…
今年11月,我哋精薈六子同南華文邦一行7 人去咗越南旅行,吃喝玩樂唔係重點,總之成班兄弟一齊,一句到尾就係開心!精薈同南華呢幾年為咗聯賽冠軍爭崩頭(當然今年YMCA都對我哋兩隊都非常有威脅),大家都可能覺得我哋嘅關係有啲奇怪,但可愛嘅地方係我哋永遠都「友誼第一,比賽第二」.每逢大時大節,開心唔開心,唔理你打邊隊,唔理你有幾忙,大家總會聚一聚,「一世好兄弟,唔駛講嘢,兩脇插刀…(下刪一千字醉酒說話)」,呢份感情,呢份友誼由我哋開始成為香港隊球員開始…
要數返我對上一次同呢班「球星」出埠,已經係差唔多十年前嘅多哈亞運會.先唔講正式比賽嗰段時間,只係講備戰都有排講.記得個日2006年8月31日,我同仕仁一齊去咗Poly嘅校務處,我哋一齊「Defer」(休學)半年,為嘅就係備戰亞運會!當年我諗得好簡單,做我想做的;而家諗返,多謝爸媽嘅支持,否則都可能要Retake…就係咁,9至12月,我哋就好似明星咁成日去唔同地方集訓,深圳,廣州,天津,北京,由台北打到台南…當中除咗技術上嘅進步,同時令我地嘅視野闊左好多,感受到好多唔同嘅文化…讀萬卷書不如行萬里路係真嘅!
不得不提嘅一件趣事,我哋喺北京集訓嘅期間,每朝早王耀廷教練都同我哋係訓練基地嚟個早課,平日就係跑步練下心肺,或者做下簡單力量訓練.我哋每晚都係著住波衫波褲訓覺,以便第二朝爭取時間賴床.有一日,如常6點起身準備夢遊一般的早課,王教個日叫我哋上車,我哋都覺得好奇怪…上左車,唔駛問阿貴個個訓到隻豬咁,一睜開眼,我哋見到「萬里長城」!當然,唔係簡單遊覽,教練指一指上面其中一個「哨站」,我哋要限時內跑上去…達標就食早餐,唔達標就嚟多個來回…去過長城嘅朋友都知,個啲梯級高低不一,有啲成半個人咁高,唔只跑,仲要爬!側邊嘅遊客係咁影相,你話我哋似古代秦兵去保家衛國又得,現今就成班Running Man咁亦不為過!最好笑嘅係我哋瞓覺係唔著底褲或者內膽…人生第一次去長城,我哋又要跑又要爬,仲要真空上陣,只可以講我哋已經超越咗「不到長城非好漢」嘅境界!
經過幾個月集訓之後,終於去到多哈,一落飛機第一個感覺係好荒蕪,沙塵滾滾,去選手村嘅途中見到好多金色嘅巨型別墅及鑽油台.選手村入面見到好多體壇明星,中田英壽坐喺我哋隔離食飯,行行下撞到劉翔同易建聯等…當然,我最想講除咗第一次踏足中東地區,以及亞運會嘅盛大令我哋大開眼界之外,最緊要係我哋達到手球生涯一個里程碑!
初賽,我哋同組有科威特,伊朗同中國隊(結果科威特冠軍,伊朗季軍),我哋唔係職業隊,所以有機會同一班高手過招,其實我哋已經好開心,盡量喺佢哋身上學習.(當年曾經有過一個感覺,亞運會返到香港之後,去彩虹道睇波覺得所有嘢都好慢.嗱,呢下唔係囂張,唔止我一個人係咁覺得)
講返比賽,我哋想用贏波作為對自己及所有支持者嘅交代,所以喺賽前教練都集中火力部署名次賽.最後,正如教練意料之內,我哋遇上了實力相當嘅烏茲別克.我哋成班兄弟,由賽前睇對手比賽,再睇錄影Replay,針對式訓練以至賽前熱身,大家都用上了百二分嘅心力.雖然每個人心入面都好想贏,不過越想贏就越大壓力,所以我哋都不斷同自己講要平常心,放低包袱,咁樣先可以發揮到應有水準.到比賽當日,分數一直咬得好緊,我哋打「士氣波」,得分或者成功防守,全隊振臂高呼;射失或者防守失誤,依然給隊友鼓勵,絕不埋怨!就係咁,過咗人生其中最緊張嘅60分鐘,我地以35:32贏咗,這是香港手球隊歷史上在亞運會嘅第一場勝仗!
搵資料期間,搵返王子嘅精華片段:
玩團體運動除咗要分高下,鍛鍊身心之外,學習人與人之間嘅相處及溝通都非常重要.每個人想法不一,所以要做到思想統一,互相支持,團結就是力量,講嘅都係感情同心態!打手球對於我而言,最重要係識咗一班不離不棄嘅好兄弟,我哋識於微時,好多嘢大家一齊面對過經歷過,所以到今時今日都係有問題就一齊解決,無問題就「盡興」到底!多謝你哋令我嘅人生咁多姿多彩!
上面嘅體會,只係我係香港隊生涯嘅一少部份,仲有好多好多,有機會再同大家分享.


text:
涂塑鋼管
友誠管業,以品質求發展,以口碑做市場
全國服務熱線13703173800
- 消防涂塑復合鋼管生產廠家應用領域:消防管道工程
連接方式:卡箍溝槽連接
- dn200涂塑鋼管價格應用領域:給排水管道工程
連接方式:承插口連接
- dn150*4.5消防涂塑鋼管應用領域:消防管道工程
連接方式:卡箍溝槽連接
- dn65熱浸塑鋼管應用領域:電力穿線工程
連接方式:承插口連接
- 環氧粉末涂塑鋼管應用領域:市政管廊工程
連接方式:承插口連接
- 聚乙烯復合鋼管應用領域:煤礦管道工程
連接方式:法蘭連接
- 消防涂塑鋼管應用領域:消防管道工程
連接方式:卡箍溝槽連接
- 焊接式大口徑涂塑鋼管應用領域:市政管廊工程
連接方式:焊接連接
- 煤安證礦用涂塑鋼管應用領域:煤礦管道工程
連接方式:法蘭連接
- 529涂塑鋼管應用領域:給排水管道工程
連接方式:焊接連接
- 內外涂塑消防鋼管應用領域:消防管道工程
連接方式:卡箍溝槽連接
- 承插熱浸塑電力鋼管應用領域:電力穿線工程
連接方式:承插口連接
- 井下通風涂塑鋼管應用領域:煤礦管道工程
連接方式:法蘭連接
- 電力涂塑管應用領域:電力穿線工程
連接方式:承插口連接
- 煤礦用涂塑復合鋼管應用領域:煤礦管道工程
連接方式:法蘭連接


text:
2010年7月30日 星期五
北京樓
京菜係香港係不可或缺既,一味北京填鴨已經俘虜左好多人,北京樓既填鴨水準真係好好,但係其他菜式就,好普通,我每次都係為食填鴨而去.不過,佢既乞兒雞亦非常好食,乞兒雞又名富貴雞.
鴨舌味道麻麻,但夠爽口,素鵝同雞絲拉皮都係普普通通,基本上D冷盤都不太好食,而且都好細碟.
蔥爆牛肉,味道算淡,平時水準以下,碟糖醋魚更加賣相嚇人,好似受幅射影響咁.
但係碟賽螃蟹就整得十分之好,味道好,夠滑口,不過無左隻蛋黃好似爭少少咁.鮮茄蝦仁鍋巴比想像中平常,因為覺得個汁好假,睇落去都似色素居多.
主角出場了,填鴨鴨肉鮮嫩,鴨皮脆卜卜,味道好好,仲要即席係客人面前片皮,送到時仲熱辣辣.
最尾食埋呢個醬肉炒飯,炒得乾身,好快就俾人食哂.輪到甜品了,棗泥鍋餅煎得好好,皮夠薄,又夠香脆,甜度剛剛好.拔絲香蕉同蘋果,果然香蕉係好食過蘋果的,以前呢到整得好好,而家D水準都差左,唯一值得嘉許既係佢用忌廉黎整,比用冰水整多了一份香味.到最尾,叫了桂花酒釀小丸子,有香噴噴既桂花香,又有酒釀既濃味,食完個心都開心哂.
地址:尖沙咀梳士巴利道3號星光行3樓
2010年7月29日 星期四
和宴
香港真係一個美食天堂,隨時隨地都可以搵到一間食店,我諗香港最多既唔係中式就係日式架啦.
好多人都鍾意食日本野,但係一提到燒烤,佢地都有個錯覺就係,所有燒烤野都係韓國野,其實佢地既分別,係清淡同濃味之分,日式烤肉會比較清淡,韓式會比較濃味.
係尖沙咀廣東道一座食廈內就有一間很好既烤肉店 - 和宴.食和牛一流,雖然價錢一D都唔便宜,不過質素十分之高.
雖然我今次只係去影左午餐Set lunch既相,不過都已經非常之出色.d牛肉紋理均勻,肉味濃郁,輕輕烤一烤已經非常美味.
2010年7月28日 星期三
蓮香樓
蓮香樓係中式老牌飯店之一,係香港有幾成七十幾年歷史,佢既蓮蓉係香港第一家,所以呢到既蓮蓉產品係好出名既.
成圍菜都幾一千左右,真係十分之抵食,味道都係幾好架.
下圖係呢到既冬瓜盅,味道清幽,香氣撲鼻,真係消暑一大佳品.
呢碟係金錢雞,一睇就咩胃口都無哂,係全晚最無人食,同埋賣相最差既,佢做得太過肥膩啦,食落口成口油,差字都唔夠形容.
煎釀鯪魚就普普通通啦,不過覺得佢煎得好乾,如果濕少少,會好開心.
全晚只鍾意食既兩味菜,生炆班翅尾,整得真係好好味,D翅骨脆卜卜,可以食埋,D魚肉都好鮮嫩,成班好快就俾人清哂,呢碟菜式係要預訂架.另一味吸引我既就係八寶鴨啦,功夫繁複,將D八寶料釀入隻鴨內,佢既味道就好似隻粽咁,不過D鴨肉同皮既味融左入D八寶料到.
其實仲有好多菜架,不過搵唔番D相,呢到整既琵琶豆腐好好食,金銀蛋浸菠菜既顏色都好鮮綠,做得唔錯.
地址:中環蘭桂坊威靈頓街160-164號
2010年7月27日 星期二
甜蜜蜜甜品專門店
食甜品又係香港人既其中一部份,以前D人就話飯係食水果,而家就係一定要食甜品先安落,講起甜品舖,又係成行成列咁,梗有一間係附近,呢幾年有好多地區甜品舖衝出佢地原本既地區.呢一間都唔算衝出的,不過佢地本來就唔係坐落尖沙咀,佢前身係紅磡既.個時為左一碗酥皮豆腐花,成日去幫襯,呢間就係甜蜜蜜啦.
下圖個個就係必食既炸香芒春卷伴芒果沙巴翁
,熱辣辣,好好味,皮好脆,點埋個凍冰冰既芒果汁,再加埋個個甜甜既沙巴翁,真係正.
,熱辣辣,好好味,皮好脆,點埋個凍冰冰既芒果汁,再加埋個個甜甜既沙巴翁,真係正.
黑白朱古力梳乎里配上雪糕,我覺得普普通通啦,不過都好重朱古力味,可能我本人唔係太鍾意食梳乎里既關係,不過又係一冷一熱,真係好襯.
呢到仲有好多正既甜品,不過未能盡錄,大家記住要去試.個人建議唔好太多人去,唔係搵唔到位.而且間舖唔係太大,又太多人去食,好迫,同埋等位時間都唔短架.
地址:尖沙咀厚福街5-6號地下2號舖
2010年7月26日 星期一
好時沙嗲
九龍有邊間海南雞好食,當然首推好時沙嗲啦.呢間舖頭個位置都幾偏僻,係一個好舊既商場內.
o黎到呢到,梗係要食佢出哂名既沙嗲同海南雞啦,價錢好公道,一D都唔貴.海南雞雖然賣相唔鮮色,不過都好嫩滑,都好新鮮.可是唔知點解覺得好少唔係好夠雞味,但係要讚既係佢D醬汁,因為我食海南雞都係鍾意食星洲既黑豉油.食海南雞梗係最好配埋油飯,D飯真係好好,好夠味道.
沙嗲價錢便宜,可是太細串了,可以大串多少少就好,沙嗲真係做得好好,個沙嗲醬又惹味,真係想叫佢俾多碟我地.
星洲炒蘿蔔糕,我嫌佢炒得太散,好碎,但係都係好食既,因為D配料惹味.此外,開頭為左食咖哩牛腩就叫左油酥餅就相得益彰,不過真係好可惜,唔太好食.
蝦喇沙,味道好鮮,湯底蝦味重,配合椰汁既味,都真係幾好味.總括黎講,為左食海南雞和沙嗲就可以了.
地址:尖沙咀麼地道63號好時中心144-148號舖
2010年7月25日 星期日
小曼谷泰國美食
又到九龍城搵食啦,今次去到一間門口永遠都咁多人既舖頭,小曼谷,睇個名都知係食泰國野啦.
呢到既人龍長期都咁多人,次次都要等,我覺得呢間既串燒同沙冰係好好.生蝦刺身必食啦,夠爽口,又夠彈牙,價錢一般啦.串燒有好多款式俾你揀,味道好正,唔駛點沙嗲汁都咁好食.食雞全翼雖然麻煩,但係都會食黎食,因為燒得好好,同埋我好鍾意食燒腎,外面脆卜卜.
可能有好多人都唔會食泰國沙律,其實係一樣好好食既野,每份沙律都係人手逐份整既,由將D香料落個盅到磨,到上枱,每份都要經過一輪步驟,而且酸酸辣辣好開胃.下圖就係青木瓜絲沙律.
突然心血來潮,好想食呢到既明爐魚,揀左烏頭,配上D酸肉碎湯,又係一醒胃菜.咸魚炒椰菜苗同金邊粉都係OK既.
雖然呢間舖D野幾好,不過近期水準有向下滑跡象.D野唔知點解真係無咁好食,串燒仲可以保持水準.我會再去食,睇下有無改進.
地址:九龍城南角道8-10號
富記飯店
香港都好多名人飯堂架,富記係其中一間,好多明星都去.呢間飯堂D野都幾有創意架,好似片皮雞,旭日初升之類,旭日初升係咸蛋黃帶子,平時都係咸蛋黃蝦個D,呢間就將蝦轉用帶子,感覺新鮮好多.
一開始,就講下旭日初升同黃金蝦先啦,咸蛋黃帶子真係幾好,雖然無左黃金蝦既脆卜卜,不過蛋黃同帶子既鮮甜,配合得好好,黃金蝦就更加好食,平時有D地方整到唔可以成隻食,但係呢間整到可以成隻擺入口,而且大小剛剛好.(D相影得唔好)
2010年7月24日 星期六
南記飯店
一提到九龍城,就會發現係一個美食天堂,林林種種,集合了各家的美食,而泰國同潮州食物就更加多,今次呢篇就係關於潮州野,雖然佢既名字唔夠其他老牌咁出名,但係都好多人幫襯.
打冷野都係平常可以食到既,只是咸雞就唔係咁多地方有供應,不過好似白切雞咁,只是多些咸味,D鵝片就片好嫩滑,條魚飯就好多黃油,好美味,墨魚拼大腸就好夠味道,而且我鍾意墨魚既顏色,絕對無上橙色,大家都知道啦,出面十間有九間都上了橙色.
接下來,有個值得推介既湯,蕃茄紅衫魚湯,但係呢個湯都唔明點解會係潮州野到出現,仲要係熱賣食品,唔通佢係潮州人所創出黎,不過佢地煮得真係好好飲.
椒鹽九肚魚,炸得唔夠喉,蠔餅都唔係太好食,反而個蟹同蝦棗做得幾好,豉椒聖子好夠味,炒得好好,個沙嗲牛肉芥蘭亦都好夠味,但係個通菜好多"水".
潮式炒麵線好好味,不過太多油,我覺得水瓜肉碎煮魚鰾真係好好味,我差不多食哂成碟,另外,最後梗要食番個蠔仔粥黎完結啦.
南記既份量好大,價錢公正,食到好飽,不過環境就好一般,唔好期望D人好斯文,同好好服務.
地址:九龍城衙前塱道4號地下
訂閱: 文章 (Atom)


text:
2021就嚟完結,係時候同過咗去嘅一年講聲Tschüs,陪伴我地多時嘅貓頭鷹亦都夠鐘振翅高飛,離開補習社啦!
講起貓頭鷹直播,可以話係一個完全「零指標」嘅嘗試,好似Google以前好出名嘅80/20 side projects,當初真係無啦啦想玩直播,想同各路有興趣學德文嘅朋友交流下,粗略準備下,諗都唔諗就開始播,竟然做咗超過七十集,一開始啲片睇返都真係覺得幾好笑下…
估唔到嘅係,我偶爾收到有人寫Message畀我,特登話畀我知佢地有睇貓頭鷹.最記得有一次我Live講過話「無人會返睇啲重播啦」,結果有人睇重播嘅時候,聽到我咁講,特登send個message話畀我知其實佢有追.部分同學仔都係睇完貓頭鷹之後,覺得我講解德文嘅模式幫到佢地,結果都有搵我上堂.
當然,我做Live嘅時候,對自己都有要求,希望聲音,畫面,互動,解說都可以做得好,但係始終貓頭鷹都係一個好隨心嘅計劃,我一路都諗緊如果真係要一個禮拜做一次Live,到底應該做咩主題最幫到想學德文嘅朋友.
舊年,我同Holly都開咗A1嘅Course,真係要由零開始,我諗真係有心嘅都已經上咗堂,直播Recording真係唔會從頭到尾再睇,加上知道追住貓頭鷹嘅朋友,其實全部都有少少底…
所以,2022年,認真mode,就係要教好香港人學德文,所以貓頭鷹雖離我地而去,但貓頭鷹精神不滅,進化成「香港人深夜德文學堂」!
唔理你係處女級A0連德文字母都唔識嘅德文新手,定係想嚟問到我口啞啞嘅C2+博士級高手都絕對歡迎,只要你肯問(而且夠多人想知道答案),我就會毫無保留,解曬畀你聽!
有搵過我約一對一嘅同學仔,知道我已經無咩時間上一對一,而就算我真係搵到時間,收嘅價錢,亦足以嚇走唔少人😂執輸行頭慘過敗家!所以記住!2022年,逢星期一香港時間夜晚九點鐘,約定你!
另外,爲咗配合新嘅Live主題,我同兩位Team members亦都推出咗新嘅Subscription課程,會將直播內容放入去,亦都會定期update啲比較細嘅德文主題.唔買都過嚟睇睇啦喂!
之前登記咗貓頭鷹大家庭嘅朋友仔,相信之前已經收到E-Mail,可以免費睇住三個月先,之後仲有其他優惠陸續等緊你地.
咩話?無睇開貓頭鷹?唔緊要,新年畀個機會你重新出發,每個月兩嚿水(除開一個禮拜五十蚊都唔駛,就當你請我食個Tea咁大把),除咗可以睇到Subscription course之外,仲可以問問題,投票選出心水德文主題.
想等等?明嘅,年尾年頭可能大家都比較忙,未必有時間入Teachable,唔緊要,可以先喺呢度comment問問題,like數最多嘅幾條問題,我就會放上深夜學堂,到時候大家Live投票,決定我講咩題目先,而Like數越多,亦都表示你地對題目越重視,我亦都會用更多時間講解!
期待新一年喺深夜學堂見到大家!Guten Rutsch!
想知多啲有關課程嘅資料?即刻Click入嚟呢到睇下啦!


text:
沙田嶺(英語:Sha Tin Heights)是香港一個山嶺,位於新界中部金山以東,大圍以西,屬於沙田區西南部之範圍.該處是低密度住宅區,主要集中在沙田嶺路兩旁.大埔公路-沙田嶺段途經該處,而沙田嶺隧道則穿過其地底,從而直通荔枝角.
大埔公路
大埔道同大埔公路(Tai Po Road),花名舊路,係香港第二長嘅路,由新九龍深水埗同旺角,去新界大埔.九龍市區部份叫大埔道,新界叫大埔公路.原本條路可以分成十一段,家下只得九段.
沿途地方法,係用「大埔公路幾多咪」作做地址.「咪」即係英文「Mile」(英里)嘅廣東話音譯,代表嗰處,同尖沙咀碼頭,經彌敦道,行咗幾遠.
青山公路同清水灣道,都有類似里數.
鴉巢山(英語:Crow's Nest)是香港的一座小山,位於九龍蘇屋以北,海拔194米,其西北是尖山(鷹巢山),東面則為筆架山.龍翔道及大埔道均駛經其西南山腰,李鄭屋邨則位於其南面山腳,其東面為帝景居,帝景臺,帝景軒等私人屋苑.
有空檔出轉車,睇地圖見到附近有D山未上過喎,見到兩個都比較冷門GEE山,就試試去下,今次會去沙田嶺同鴉巢山. 沙田嶺就全程石屎路/馬路上到去,鴉巢山就要抬車先去到. 見咁短途乜鬼都冇帶就出發,先踩去大圍由積運街,鄭榮之中學旁上大埔公路迴旋處,係第一個路口轉入去沙田嶺路,先去下好耐冇去GEE沙田茵餐廳打咭. 之後經過比較新GEE樓盤 - 薈蕎,之後就開始一路沿沙田嶺路上斜,沿途都係低密度住宅.
第一個灣會見到比較靚同新GEE係戈林,隨後係翠嶺山莊,百樂別墅等.中途見到路旁一棵大樹,好有氣勢落車影左張相. 之後慢慢踩一路上到沙田嶺路盡頭,亦係沙田嶺頂,旁邊係福來別墅,仲有D荒廢左GEE屋. 山頂都冇乜野影,所以好快就落返山,係路旁見有條樓梯,落去探下路,原來可以去到青沙公路旁一個叫七咪半GEE公園,相信好多沙田友都未黎過,雖然唔算好隱蔽,但唔會有咩人上黎. 係公園見到個飲醉酒尼姑瘋言瘋語,還不明所以向我破口大罵,又一個假尼姑,令我想起當年馬窩定慧寺事件.
係公園打完咭就快快離去,沿住大埔公路踩,上到頂就看看地圖搵最近鴉巢山的入口.過了鷹巢山入口,亦過了金山入口,先過對面油位馬路方向,一路向下踩,留意左手邊. 最後找到了上山的路口,係一條石梯黎,推/抬車慢慢向上走,大約抬上100米高左右去,沿途問好多山友都不知道鴉巢山在哪,只好自己看地圖.上到一個較平的平台位,右邊有山路就係往鴉巢山.
轉入這山徑,起初有些泥路可以踩到,但不久就遇到較密林,中途上左幾舊石上觀賞景色,可以望到下方整個帝景軒,畢架山及石硤尾配水庫. 影左陣相就繼續向鴉巢山頂進發,好快就去到山頂,上左山頂較高石位,好開揚可以望晒整個長沙灣,石峽尾,深水埗等地,影相途中,特然有些好急速破林的聲音,原來係地頭原居民野豬先生回來. 完全唔怕人,同佢影左幾張相,之後係石上落返黎都唔走...哈哈~~


text:
恭喜發財!新加坡是慶祝農曆新年的好地方.每逢新春佳節,市內充滿歡樂節日氣氛,銅鈸聲響不停,仲有舞獅表演贈慶,陪你迎接由下個生肖做主角嘅一年.
新加坡春到河畔
想慶祝農曆新年,好去處又點止牛車水?每年一度嘅新加坡春到河畔活動喺濱海灣岸邊走廊 (Marina Promenade) 舉行,同樣值得一到!呢個巨型慶典熱鬧非凡,活動上嘅美食琳瑯滿目,仲有好多傳統藝術,同埋流傳自中國古代嘅民間習俗,統統呈現喺你眼前.
現場到處都有吹氣神獸,傳說英雄,神像,佛塔同桃花,仲邀請到由中國個別省份專誠前嚟嘅演出嘉賓,工藝大師同工匠,上演夜間文化節目,展示各種精湛才藝,由雜技表演,手指繪畫到中式書法都有.
你仲可以睇下掌相,問下生肖運程—舉個例,好似小編咁屬蛇嘅人機靈明慧,對自己嘅頭腦信心十足,肯貫徹始終,財運通常都唔錯 (?)!
徒步遊覽牛車水
講到農曆新年嘅活動中心,當然非牛車水莫屬!年近歲晚,丁加奴街同寶塔街兩邊會開滿七彩攤檔,令呢個歷史城區雀躍氣氛滿瀉.
不妨嚟呢度選購傳統新年餅乾,例如蛋卷之類;又或者買啲柳絮,紅紙飾品,桔籃等等,求個好意頭.如果你結咗婚,又想秉承中國優良傳統,不妨封幾封利是,派俾單身後輩丫!
妝藝大遊行盛大上演!
妝藝大遊行係新加坡最大型嘅巡遊匯演活動,原意係慶祝農曆新年,之後慢慢發展成國際盛會,呈獻台灣雜技同莎莎舞等等嘅精彩表演,
仲邀請到嚟自世界各地數以百計嘅表演嘉賓添!遊行前一日,通常就會有綵排,遊客可以先睹為快.巡遊隊伍一般喺市政廳出發,兜兜轉轉咁去到市政區嘅新達城 (Suntec City),除咗展現中華傳統舞龍舞獅同雜技外,仲係新加坡多元族群同國際化嘅標誌.
過去幾年,澳洲,日本,台灣,印尼同韓國等地嘅著名表演團體都專誠嚟呢度大顯身手!妝藝大遊行嘅另一個傳統賣點,就係陣容鼎盛嘅花車巡遊,由最靚嘅蘭花到最新嘅電腦技術,統統一應俱全,絕對會將新加坡嘅農曆新年節慶氣氛推到最高點,你又點可以錯過?